**ПРОТОКОЛ ОТ ДЕСЕТОТО ЗАСЕДАНИЕ НА ОБЩИНСКИ СЪВЕТ – РУСЕ**

**Проведено на 27 юни 2024 година, начало 09:00 часа**

От общо 51 общински съветници присъстваха 48. Отсъстваха Елеонора Николова, Калин Иванов и Петя Кашукеева. Заседанието беше открито и ръководено от акад. Христо Белоев, дтн - Председател на Общински съвет – Русе.

 **Акад. Христо Белоев:** Моля заемете места в залата. Проверка на кворума. Четиридесет и двама общински съветници са се регистрирали. Имаме необходимия кворум, откривам заседанието на общинския съвет. Пристъпваме обсъждане на дневния ред. По дневния ред въпроси? Галичка Николова.

 **Г-жа Галичка Николова:** Добро утро, уважаеми колеги. Искам да благодаря предварително за вниманието и за сериозната работа на всеки един от вас, който взе отношение по Контролен лист 293, по отношение на зоните за бързо паркиране. В процеса на дебатите стана ясно, че възникнаха много въпроси, като паралелно с това се водят и други действия, без които ние не можем да пристъпим към каквито и да е коментари и решения по този въпрос и затова моля тази точка да я коментираме на един по-следващ етап.Благодаря ви. Моля Контролен лист 293 да бъде отложен за друга сесия.

 **Акад. Христо Белоев:** Точка 36 от дневния ред. Да, благодаря.Други по дневния ред?Преди председателския съвет беше постъпило искане от Ивелина Петрова за изказване по точка от дневния ред, която е свързана с приемане Правилника за изменения за дейността на обществения посредник. При уточняващите въпроси тя постави няколко теми, които бяха извън тематиката на промените и извън точките, които се променят и затова на председателския съвет ние поставихме нейното искане като 39 точка от дневния ред - изказване.В понеделник постъпи отново искане от Ивелина Петрова за изказване по тази точка от дневния ред и го подлагам да гласуваме да включим нейно изказване преди точката за обсъждане изменението на правилника за организацията на обществения посредник и дейността.Някакви становища по това има ли?Моля?Да.Гласуваме изказване по точка от дневния ред на Ивелина Петрова и ще отпадне изказването от дневния ред последна точка.

**КВОРУМ – 43. С 39 „за“, 0 „против“ и 4 „въздържали се“ се прие предложението.**

 **Акад. Христо Белоев:** Изказването на Ивелина Петрова ще бъде като точка 35.По дневния ред друго? Гласуваме като цяло дневния ред.

**КВОРУМ – 42. С 42 „за“, 0 „против“ и 0 „въздържали се“ се прие следния**

**ДНЕВЕН РЕД:**

1. К.л. № 287 Корекция на Бюджета на Община Русе за 2024 година
2. К.л. № 288 Промяна на списъка на лицата и длъжностите, имащи право на транспортни разходи съгласно чл. 38 ал.1, т.1 и т.2 от ПМС № 13/29.01.2024 г. за изпълнението на Държавния бюджет за 2024 година, утвърден с Решение на Общински съвет № 119, прието с Протокол № 5/16.02.2024 г. - Приложение № 18
3. К.л. № 260 Увеличаване капитала на „Общински транспорт Русе“ ЕАД
4. К.л. № 261 Откриване на процедура за приватизация на сграда за търговия-бивша сладкарница „Бор“ в кв. Дружба II-„Селеметя“, с административен адрес: гр. Русе, ул. „Кръстец“ №81, предмет на АОС №5335/14.02.2008 г.
5. К.л. № 262 Състав на Комисията по приватизация и следприватизационен контрол
6. К.л. № 263 Застраховане на социални жилищни имоти – частна общинска собственост
7. К.л. № 264 Прехвърляне на общински недвижим имот, представляващ придаваем терен от 16 кв.м по улична регулация от ПИ 63427.8.802 към частния ПИ с идентификатор 63427.8.1526, срещу отнемане на терен от 6 кв.м. от частния ПИ с идентификатор 63427.8.1526 и придаване към общинския ПИ 63427.8.802, за образуване на нов УПИ XV-1526 “за обществено обслужване и складови дейности“, в кв. Източна промишлена зона, град Русе
8. К.л. № 265 Откриване процедура за провеждане на публичен търг с явно наддаване за продажба на общински имот в с. Николово, Община Русе
9. К.л. № 266 Откриване процедура за провеждане на публичен търг с явно наддаване за продажба на общински имот в с. Николово, Община Русе
10. К.л. № 267 Определяне на начална тръжна цена за отдаване под наем на земеделски земи от общинския поземлен фонд на Община Русе
11. К.л. № 268 Предоставяне безвъзмездно за управление на помещения в сградата на Кметство с. Ново село, Община Русе
12. К.л. № 269 Продажба на общински поземлен имот, намиращ се в гр. Русе, кв. ДЗС, ул. „Явор“, по чл.35, ал.1 от Закона за общинската собственост
13. К.л. № 270 Отдаване под наем на горски територии, собственост на Община Русе, като специализирана фуражна база за изхранване на дивеча, в полза на ТП „Държавно горско стопанство - Сеслав“ – гр. Кубрат
14. К.л. № 271 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, кв. „Източна промишлена зона“
15. К.л. № 272 Прекратяване на съсобственост чрез продажба частта на Община Русе от недвижим имот, намиращ се в гр. Русе, м. „Хаджигенова чешма“
16. К.л. № 294 Промяна на характера на собствеността от публична общинска в частна общинска собственост на недвижим имот, представляващ поземлен имот с идентификатор 63427.7.64 по Кадастралната карта и кадастралните регистри на град Русе, заедно с построената в имота сграда
17. К.л. № 291 Отдаване под наем на обособени части от имоти - публична общинска собственост, предоставени за управление на учебни заведения от общинската образователна система
18. К.л. № 292 Отдаване под наем на имот - частна общинска собственост, за клуб на Сдружение „Център Динамика“
19. К.л. № 289 Кандидатстване на Община Русе с партньорска проектна идея «Градска среда, култура и икономическо развитие» по Приоритет 1 на Програма „Развитие на регионите“ 2021 – 2027 г.
20. К.л. № 290 Кандидатстване на Община Русе с партньорска проектна идея «Интегрирано развитие на булевардната инфраструктура и градския транспорт в гр. Русе» по Приоритет 1 на Програма „Развитие на регионите“ 2021 – 2027 г.
21. К.л. № 273 Актуализация на местоположението, броя на местата на таксиметровите стоянки и обозначаването им в гр. Русе
22. К.л. № 285 Доплащане на км/пробег за компенсиране разходите от извършването на превозите на пътници, извън чертите на гр. Русе, определени със строителните му граници в действащия устройствен план по градските линии от Общинската транспортна схема и приемане на решение за субсидиране на „Общински транспорт Русе“ ЕАД на км/пробег за извършваните курсове извън пиковите часове
23. К.л. № 274 Приемане на Наредба за изменение и допълнение на Наредба № 28 за условията и реда за използване на спортните обекти, собственост на Община Русе
24. К.л. № 275 Одобряване на Договор за сътрудничество за реализиране на програма „Академия за родители към Община Русе“ с дейност „Общинско училище за бъдещи и настоящи родители“
25. К.л. № 276 Отчет за 63. МФ „Мартенски музикални дни“ Русе, 15 – 31 март, 2024
26. К.л. № 286 Определяне на нов председател на Общински съвет по наркотични вещества /ОбСНВ/ - Русе
27. К.л. № 278 Одобряване на задание, разрешаване изработването на подробен устройствен план /ПУП/ – Парцеларен план за пътни връзки до ПИ 63427.107.76, ПИ 63427.107.77 и ПИ 63427.107.58 в м. „Гарван бюлюк“, землище на гр. Русе
28. К.л. № 279 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 51679.503.1632, намиращ се в местност „Дрибак 3,4“, село Николово, община Русе
29. К.л. № 280 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 51679.503.1562, намиращ се в местност „Дрибак 3,4“, село Николово, община Русе
30. К.л. № 281 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 51679.503.1452, намиращ се в местност „Дрибак 3,4“, село Николово, община Русе
31. К.л. № 282 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 51679.503.1453, намиращ се в местност „Дрибак 3,4“, село Николово, община Русе
32. К.л. № 283 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 47336.300.8, намиращ се в местност „Калето“, град Мартен, община Русе
33. К.л. № 284 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 47336.300.7, намиращ се в местност „Калето“, град Мартен, община Русе
34. Одобряване на задание и разрешаване изработване на проект за изменение на общ устройствен план (ИОУП) на Община Русе в обхват поземлени имоти с идентификатори 51679.207.17, 51679.207.18, 51679.207.19 и 51679.207.20 по КККР на село Николово, намиращи се в местност „Дрибака“, община Русе, като се предвиди устройствена зона – обособяване на жилищна зона с преобладаващо малкоетажно застрояване – „Зона (Жм)“
35. Изказване на Ивелина Петрова
36. К.л. № 277 Приемане на Правилник за изменение на Правилника за организацията и дейността на обществения посредник на територията на Община Русе
37. Питания
38. Изказване на Димитър Савов

 **Акад. Христо Белоев:** Обявявам питанията. Питане от Иво Пазарджиев относно павилион находящ се на улица „Захари Стоянов“, за 18.07 се отлага. Питане от Росица Георгиева относно изграждане на нов учебен корпус в училище „Васил Левски“. Питане от Мариян Йорданов относно разпределение на топла и студена вода в бившето общежитие на Държавна опера. Питане от групата общински съветници „СДС – Гражданите“ относно проблеми с паркиране в централна градска част. Питане от Росица Кръстева относно състояние на подлеза пред Централна жп гара. Питане от Костадин Георгиев относно проблеми по булевард „Плиска“. Питане от Иво Пазарджиев относно автомати за топли напитки на самообслужване. Питане от Мариян Димитров относно дупки в пътната настилка след ремонт на ВиК в квартал „Дружба“ до блок „Ледено езеро“. Питане от Мариян Димитров относно променени имена на спирки от обществения градски транспорт. Преминаваме по дневния ред.

**Точка 1**

**К.л. № 287 Корекция на Бюджета на Община Русе за 2024 година**

 **Акад. Христо Белоев:** Госпожа Пенева.

 **Г-жа Емилия Пенева:** Уважаеми дами и господа общински съветници, предложението за корекция на бюджета представлява нови обекти в инвестиционната програма, както и вътрешна компенсирана промяна на същите, като имаме придобиването на техника, необходима за детска градина „Зора“, „Звездица“ и „Червената шапчица“. В точка 2 имаме доставка на газови котли, които са необходими за отоплителната инсталация в Детска градина „Пинокио“. Просто искам да кажа, че да се чете в диспозитива на решението вместо „параграф 51.00“, следва да се чете „52.03 придобиване на друго оборудване, машини и съоръжения“. Единствената корекция, която правя в момента това е в грешния параграф, който е изписан.Направено е също така предложение от Детска градина „Чучулига“ за придобиването на мълниезащита на две сгради. Имаме придобиване на техника, която е необходима за Общинско предприятие „Паркстрой“. Пета и шеста точка касаят обекти автомобили, които са въведени в инвестиционната програма още с първоначалния бюджет, но поради недостиг на средства на обектите, съответно по предложение на директора на ОД на МВР и по предложение на директора на Специализирано звено „Инспекторат“, правим вътрешна компенсирана промяна.Също така имаме вътрешна компенсирана промяна, която касае Кметство Бъзън, нова техника за Общинско предприятие „Комунални дейности“. Имаме техника предназначена за Кметство Басарбово, както и въвеждането на два нови обекта в инвестиционната програма, касаещиПрограма „Туризъм“. Това са уеб базирана информационна система и динамичен уебсайт туристически портал. Последна точка касае въвеждането на допълнителен ресурс за 3 ключови и важни транспортни артерии, „Плиска“, „Тулча“ и „Доростол“. С предложената промяна се очаква пълно завършване на трите улици и усвояване на средствата от републиканския бюджет в пълен обем и в срок.По време на провеждането на постоянните комисии, направихме едно допълнение към общинския съвет, което касае отново инвестиционната програма. Въвеждането на обект ски-ергометър. То е по предложение на колегите от Превантивен информационен център и уреда ще бъде използван за мероприятия спортни, с което ще бъде подобрена разработената нова спортна програма „Спорт за свободен живот“, която е получила одобрение от Министерството на здравеопазването и Министерството на образованието и науката.

 **Акад. Христо Белоев:** Благодаря.Изказвания по точката. Деян Герасимов.

 **Г-н Деян Герасимов:** Благодаря Ви, господин Председател. Уважаеми колеги, уважаеми господин Кмет, уважаеми представители на медиите и граждани на Русе. Вземам изказване по повод Точка 10 от докладната за корекция на бюджета, а именно инициативата на ОП „Русе Арт“ да създаде динамичен уебсайт. Първо искам да изразя подкрепата си, че въпреки изразеното от госпожа Стефанова съмнение за ползата от общински туристически уебсайт, когато обсъждахме Програма „Туризъм“ на предходна сесия все пак заявката, че Русе ще бъде достойно представена в дигиталното пространство, върви по някакъв път. Казвам по някакъв път, защото той отново е забулен в мъгла и никой извън администрацията не знае по какво се работи. Имаме създаден консултативен съвет по туризъм. Доколкото разбрах, никой от членовете не е виждал задание или проект за задание за този уебсайт, а е обсъждано единствено на идейно ниво, какво трябва да включва и какво не и дотам. Това хората в консултативния съвет всъщност са тези, които освен да генерират идеи трябва и да валидират заданието и да бъдат въвличани във всеки един етап от изпълнението. Това са хората, които ако са удовлетворени от резултата ще вложат необходимите усилия този портал да се популяризира и развива и от там разбира се и туризмът в Русе. Там са и експертите и заинтересованите страни. Фундаментален принцип в управлението на подобни публични проекти е колаборацията с местните общности и експертите. Фактът, че в момента обсъждаме дали да дадем точно 7 680 лева за изработването на този уеб сайт, означава, че работим по някаква оферта. За да имаме оферта, значи имаме задание.Настоящия рунд обсъждания, всъщност използвам случая да се обърна към господин Милков конкретно, тъй като често чувам от трибуната тук упреци, че не се интересуваме достатъчно като общински съветници от процесите в администрацията, не използваме служебните си карти, за да търсим информация. Знам, че имаме подадена Вашата ръка, винаги. В настоящия рунд обсъждания, още по време на Комисията по екология, която е първа хронологически, повдигнах въпроса и поисках да ми бъде изпратено заданието, за да се запозная с него и да отправят своите предложения и коментари.До този момент нищо не ми е изпратено. Разбрах единствено от госпожа Стефанова, че момчето, което ще изработва сайта било много добро и изявявало голямо желание да свърши работа.До момента имам един зададен въпрос през Декември 2023 за този портал. Имам изказване, когато тук обсъждахме Програма „Туризъм 2024“ и въпреки това до мен не е достигнала никаква конкретика. Приключвам.Та, господин Милков, какъв е пътят до подадената от Вас ръка към общинските съветници, която винаги щедро предлагате, а тя се оказва някъде дълбоко в джобовете Ви и не се знае там какво се случва. Благодаря ви.

 **Акад. Христо Белоев:** Благодаря. Изказване от Росица Георгиева.

 **Г-жа Росица Георгиева:** Уважаеми господин Кмет, уважаеми господин Председател на общинския съвет, уважаеми колеги, медии и граждани.Вземам изказване във връзка с Точка 1 от корекция на бюджета. Това е така нареченото информационно осигуряване съгласно член 61, алинея 1, глава 4 от Наредба 24 за физическата среда, библиотечното и информационно осигуряване в училища, детски градини и центрове за подкрепа на личностното развитие.Тук искам да изкажа своето несъгласие с така предложената корекция на бюджета по няколко причини. Става въпрос за закупуване на интерактивни дисплеи в 3 детски градини на територията на град Русе - в Детска градина „Зора“, „Звездица“ и „Червената шапчица“. Първо смятам, че това е трябвало да бъде заложено в бюджетите на детските градини през месец Декември. Второ, не смятам, че начина, по който се предлага тази промяна в корекцията на бюджета е по някакъв начин мотивирана, за да се случи точно сега, особено за Детска градина „Червената шапчица“, където това ще стане за средства от параграф 10.16 – вода, горива и енергия. Смятам, че в средата на годината ние не можем да предположим какъв ще е края на тази календарна година и от какви средства ще се нуждаят точно за осигуряването на отоплението и осветлението в детската градина. Освен това смятам, че некоректно ни е посочен член 61, алинея 1, глава 4 от Наредба 24, защото той наистина казва, че информационното осигуряване цели да даде възможност на децата и учениците да придобият компетентности, необходими за успешната им личностна и професионална реализация чрез осигуряване на достъп до информационни ресурси и развитие на умения. Уважаеми колеги от общинска администрация, този член има още 3 алинеи. Втора казва „За постигане на информационно осигуряване, всяко училище следва да разполага с поне един компютърен кабинет“ и така нататък. В следващата алинея се казва „Информационното осигуряване на центрове за подкрепа за личностно развитие следва да е съобразено със спецификата на осъществяваната дейност“, както и какво трябва да включва. Четвърта алинея „Изискванията на тази глава се отнасят съответно и за специалните училища, доколкото друго не е предвидено в държавния образователен стандарт за приобщаващото образование“ и пета алинея казва „Училища и центрове за подкрепа на личностно развитие следва да спазват утвърдения от директор правила за информационна мрежова сигурност съгласно наредбата“. Никъде в този член 61, който ни цитират от общинска администрация не става въпрос за детските градини. И знаете ли защо колеги, защото в тази възраст основен метод за обучение и възпитание, което е функция на детската градина е играта. Не знам какво ще правим с тези дисплеи в тези малки помещения.Каза началникът на отдела, че щели да рисуват. Предлагам да рисуват с четки и с бои и да развиват своята фина моторика, която ще доведе до развитието на когнитивните процеси. Предлагам Точка 1 да се гласува разделно от останалите. Благодаря.

 **Акад. Христо Белоев:** Дайте ми предложението. Изказване от Мариян Димитров.

 **Г-н Мариян Димитров:** Уважаеми общински съветници, уважаеми господин Председател, уважаеми господин Кмете, уважаеми граждани. Очевидно от изказванията преди мен, се видя, че има проблем с тази точка или поне с части от тази точка.От името на група, господин Председател. Така, групата на„Възраждане“ внимателно обсъдихме точката с корекцията на бюджета и искаме да отбележим следните моменти. Първо общинския бюджет за бюджетната година започва планирането още през месец юли и през това време общинските предприятия и звената заявяват своите нужди. През месец Ноември бюджета е готов. През месец Декември бюджета по закон излиза на обществено обсъждане. Там цялата местна общност и всички граждани казват своето мнение по отделни проблеми, може би включително и по тези, които повдигнаха колегите щеше да има изказване. И изведнъж неща, които ги няма в бюджета, не са минали на обществено обсъждане, по средата на бюджетната година, някой се сеща, че те са били важни, но тези неща биха могли, ако са толкова важни, да бъдат предвидени предната бюджетна година или да останат за следващата бюджетна година. И тъй като ние от Партия „Възраждане“ уважаваме своите избиратели и смятаме, че и те би трябвало да имат думата на това обществено обсъждане да си кажат мнението. Водени от тази философия, казваме, че от тези 11 предложения, 5 няма как да ги подкрепим, тъй като те не са функция на нещо изненадващо, необичайно, на природно бедствие, на стихии или на нещо друго, което не е могло да се предвиди. И започваме с Точка 1 закупуване на интерактивни дисплеи за детските градини „Зора“, това, което колежката говори, „Звездица“ и „Червена шапчица“. Ако тези дисплеи бяха толкова необходими, аз не мога да вляза в същината на въпроса, защото не съм педагог, но ако бяха толкова необходими, те щяха да бъдат заявени в края на 2023 година и нищо фатално няма да стане, ако останат за бюджета за 2025 година.По точка четвърта „Закупуване на „Паркстрой“ на 17 броя малогабаритни преносими инструменти за рязане, кастрене и косене“. Човек може да си помисли, че това предприятие първите 6 месеца на тази година не е работило или че някое природно бедствие им е отнесло инструментите. Този разход също може да бъде направен през 2025 година, да бъде включен в следващия бюджет. Осмо „Сцена за село Бъзън, вместо предвидения 4 броя климатици“. И това ли трябва да мине половината бюджетна година, за да се сети някой, че климатиците са по-малко, необходими отколкото сцената?То това е можело също да се предвиди, било е ясно още миналата година, когато се е правил бюджета, но този разход също може да остане за 2025 година. Точка девета, „Закупуване на електрическа триколка с товарно ремарке за село Басарбово“, ами да не би никъде не се казва в материала, че предната се е повредила, счупила, че няма с какво да се хвърля боклука. Така, както са го хвърляли досега, могат да го хвърлят още 6 месеца и като го включим в следващата бюджетна година да може и местната общност да си каже мнението, има ли нужда от триколка, няма ли нужда от триколка, хората от Басарбово също от такова нещо и тогава да го гласуваме. И по точка 10 предложението на „Русе Арт“ да се изгради нов туристически динамичен уеб сайт. Не обсъждам въпроса дали е необходим, а по-скоро считам, че е необходим, но едва ли сега е времето да правим такива бюджетни гимнастики и по средата на годината да отделяме пари за това нещо. Това също би трябвало да го оставим за 2025 година. Приятно съм изненадан, това е извън това, което говорих до момента, съм приятно изненадан от точка единадесета и от госпожа Пенева, която с лекота е намерила резерва от милион и половина. Същото очаквах да направи с безплатното пътуване на пенсионерите, но тя там каза, че пари няма. Тоест, за едно има, а за друго няма. Нещо не звучат нормално тези неща. По изложените по-горе причини, правя предложение процедурно, всички точки от това предложение да се гласуват поотделно. Всяка от единадесетте точки да бъде гласувана поотделно, защото в противен случай групата на „Възраждане“ трябва да гласуваме „против“ цялата точка, а има неща, които заслужават да бъдат подкрепени. Останалите точки, които не коментирах. Благодаря.

 **Акад. Христо Белоев:** Благодаря. Напишете ми предложението.

 **Г-н Мариян Димитров:** На процедурно гласуване, какво да пиша? То е процедура, няма конкретно предложение.

 **Акад. Христо Белоев:** Да де, процедурно е, ама ми го напиши. Благодаря. Изказване от Митко Кунчев.

 **Г-н Митко Кунчев:** Уважаеми господин Кмете, уважаеми господин Председател, уважаеми дами и господа общински съветници.Очевидно обновяването на техниката в детските градини и снабдяването им с учебно-технически средства предизвиква огромен интерес у русенската общественост.Няма никакъв юридически, финансов и друг проблем детските градини да се закупят интерактивен дисплей. Всъщност проблемът е за какво и как ще го използват?По друг начин формулиран същия въпрос е, педагогическият персонал на тези заведения има ли достатъчно висока квалификация и компетенции или няма. Ако имат висока компетенция, те ще знаят, как правилно, в интерес на децата, съобразно възрастовите им особености, да използват тази техника.Ако са некомпетентни няма да могат да го направят, но това е съвсем друг въпрос.Точката има за цел само едно - да подкрепи една промяна в бюджета.Също така винаги съм подкрепял автономията на учебните заведения. Те трябва да могат да вземат подобни решения.Така че, изцяло подкрепям предложението на колегите. Смятам, че е нормално да имат интерактивен дисплей и се надявам, че имат подходяща компетенция да го правят. Ако някой се съмнява в това нещо, друг е реда. Друг е реда, трябва да направи инспекция на място.Ако трябва някои хора да бъдат уволнени - да бъдат уволнени, но не бива да се пречи на учебно-техническия прогрес, дори и в детските градини. Благодаря.

 **Акад. Христо Белоев:** Реплика, Орлин Дяков.

 **Г-н Орлин Дяков /реплика/:** Господин Председател, уважаеми колеги, господин Кмет. Извинете, ама някой сега ще иска да ме убеди, че деца между 3 и 5 години трябва да почнат да гледат в екран. Да виждат, че нещата се случват на екран, а не на лист. Някой ще им говори отсреща, няма да им говори учителка или там друг човек, и това е хубаво. Според мен не е хубаво. Извинявайте, ама целия си живот го изкарваме пред някакви екрани. Не искам да ги изреждам, защото вие ги знаете. И на 3 години, ние да започнем да възпитаваме тези деца, че нещата се случват на екран, извинявайте. За мен е абсолютно несериозно. В училище, да. С това съм съгласен. В училище, и то след определена възраст. Съгласен съм, да. Има добри практики в тази област, но в детски градини категорично съм против. Благодаря.

 **Акад. Христо Белоев:** Благодаря. Реплика, Росица Георгиева.

 **Г-жа Росица Георгиева /реплика/:** Аз благодаря на колегата общински съветник, който бурно подкрепя това. Ние не сме против да бъде осигурявана и обновявана базата в детските градини, но ще ви помоля да си прочетете Наредба 24. Може би не я познавате, тя е от 2020 година и там за информационно осигуряване в детските градини не се говори, господин Кунчев. Тук става въпрос за едно основно нещо. Не се съмняваме в компетентността и професионалните качества на колегите. Просто смятаме, но Вие не сте влизал в помещения занималня на детска градина, не знаете техните размери, че тези дисплеи са твърде големи, че не могат да осигуряват възпитателния процес в детската градина, защото там все още не говорим за образование и че най-важното нещо е играта. А освен това може би не сте видели и последните изследвания. Финландия, която цитирам непрекъснато забранява даже използването на електронните учебници и ги връща към хартиените. Смятам, че в тази възраст от 3 до 6-годишна възраст на децата не трябва да имат екранни устройства, защото това пречи на създаването на основни функции за развитието на когнитивните процеси, тоест децата не могат да се съсредоточават, не могат повече от 10 минути да решават задачи. Има време за екранните устройства и те ще бъдат пред тях цял живот. Нека да ги спестим в тази детска възраст. Благодаря.

 **Акад. Христо Белоев:** Милен Боев, реплика.

 **Г-н Милен Боев /реплика/:** Уважаеми господин Председател, уважаеми Кмете, уважаеми заместник-кметове, колеги общински съветници, гости и журналисти.За тези, които не знаят, аз съм от 12 години психолог.От 7 години работя за деца и младежи с увреждания.Това предложение за интерактивните дисплеи може да влезе по-скоро за деца с проблеми, които не могат да рисуват или трудно използват пръстите си, а не за нормални деца. Защото много от децата, които в момента имат аутистични черти и проблеми са в следствие на тази електронна техника. Защото с извинение към някои родители, когато си вършат тяхна работа ги оставят на дисплеи, на телевизор и на телефони и после се чудят това дете защо не говори.Идват при нас психолози, логопеди, казват „имаме проблем“.Да, има проблем.Проблема е в това, че родителите не говорят с детето си, остават го да гледа телевизор, там дисплеи или каквото и да било друго и това дете няма как да натрупа пасивен речник.Повечето от вас са родители и знаят, че до 3-годишна възраст едно дете трябва да чува 1500 думи на ден, за да му се развива пасивния речник. Аджеба, как ще го развие този пасивния речник, като гледа само електронните дисплеи.Тези интуитивни дисплеи трябва да се използват по-скоро за деца със специални потребности, които не могат да използват ръцете си по предназначение.Благодаря за вниманието.

 **Акад. Христо Белоев:** Изказване от Иво Пазарджиев.

 **Г-н Иво Пазарджиев:** Уважаеми господин Кмете, уважаеми господин Председател, уважаеми колеги общински съветници. Аз винаги съм бил радетел да се използват естествени материали, децата да спортуват, да не стоят пред екрани. Сега чувате ли, колеги? Ами няма как аз да помогна.Винаги съм бил радетел децата да използват естествени материали, да спортуват, да стоят по-малко пред екранните устройства, което за съжаление в днешно време е факт поради причините, които колегата Милен Боев изброи преди малко.Тук явно тази точка предизвика сериозен дебат и интерес и аз очаквам едно по-сериозно разяснение от общинска администрация, тъй като със сигурност никой от нас и от преждеговорещите, които направиха изказвания и реплики, не е „против“ модернизацията и развитието на учебните заведения. На мен лично от такива устройства са ми правили приятно впечатление в училищата, където съм посещавал. С господин Енчев сме го правили в училище „Ангел Кънчев“. Виждали сме прекрасни примери. Как обаче ще бъде използвано това в детските градини? Аз вярвам, че ръководствата на детските градини имат идея за това и мислят доброто на децата, но очакваме по-сериозно разяснение, тъй като видно е, че повечето колеги са на мнение, че трябва да се въздържим на този етап от такъв тип дисплеипри най-малките деца, но нека пък да разберем, какво е тяхното мнение. Благодаря.

 **Акад. Христо Белоев:** Да, благодаря. Кмета на общината, Пенчо Милков.

 **Г-н Пенчо Милков:** Уважаеми господин Председател, уважаеми колеги общински съветници и скъпи граждани в залата.Ще взема отношение по точките, които колегите отбелязаха за изменение на бюджета. Първо по отношение на сайта.Още в първата ни среща след проведените местни избори Вие поставихте господин Герасимов, въпроса точно за този сайт, аз си записах и сме започнали работа веднага след влизането ми обратно в общината веднага.Обсъдено е на съвета по туризма и самият Вие го казахте. Заданието като задание не е представено, но сте изслушани всички и след това това, което сте казали е включено в заданието. Аз ще кажа на госпожа Стефанова, която все още е с делегация чуждестранна, затова и закъснях и аз.Дори в рамките на деня да Ви се покаже. Не е нито някакво злосторничество, нито нежелание Вие да го видите. Напротив, всеки съвет по отношение на сайта за нас е позитив. Ръцете ми наистина са протегнати. Рядко ги държа в джобовете, а когато те са там, но това си е моя работа, какво върша вътре в джобовете си.По отношение на планирането на нашата работа, господин Димитров, позволете ми да не се съглася с Вас. Не може тайминга Ви на реакция на обществените процеси да е една година. Основна функция в управлението, което съм изучавал научно как се управлява, е да се поставят задачи, след което непрекъснато да се прави обследване на средата и на изпълнението на поставените пред теб и пред другите задачи и постоянно да се калиброва процеса на управление. Тоест, непрекъснато се налагат корекции, непрекъснато се налагат. В Община Русе е възприет изключително демократичен подход всеки месец да ви се предлага на общинския съвет вие да вземате решения по тези корекции.И ето днескашното заседание е пример най-добър за това, но не мога да се съглася, че трябва да чакаме цяла година. Защо примерно сега ако се гласува, сега плавно преминаваме към темата за дисплеите. Ами ако вие гласувате, това ще позволи от новата учебна година реално да се закупят и от Септември месец, когато започва новата учебна година, те ще бъдат въведени. Реално това се случва в сегашния момент. По отношение на дисплеите като обосновка, след малко господин Енчев ще вземе отношение, аз ще си позволя така кратък коментар.Нямах време да извадя всички други решения, които сте гласували за такива дисплеи, защото в детските градини има такива дисплеи и това е пореден случай на тук са и директорите на градините, които искат да продължат това развитие. Тоест, вие сте го гласували това решение.Дали в рамките на бюджет, както господин Димитров казва, или в рамките на изменение на бюджет, ще си направя труда и ще поръчам на колегите да го извадят, да има. Ние сме купували такива дъски. Дали точно същите големини не знам, ама съществува това в детските градини. Това ме уведомиха колегите. Следващо нещо чисто управленски. Това са ръководители на детска градина, учебно заведение. От началото на моята работа те имат пълна свобода да определят персонала си, да определят според техните професионални разбирания и натрупан опит възприятия за учебен процес, за доставки, за услуги, никога не съм им се месил. Реално, когато са ми поставили този въпрос за предложението, нали докладните за интерактивните дъски, съм ги подкрепил, защото първо е част от процес, който вече е започнал в общината. И второ, им вярвам.Нали вие сте в правото вече като хора общински съветници да кажете „не“ и този процес да спре. По отношение на въпроса за разминаването в цифрите, нали който се постави, мисля, че го изяснихме. Едната градина купува 1 дъска, другата 2, третата 1 дъска със стойка, от там са разликите.И се надявам след малко и господин Енчев като част от нашия екип, който може да обясни и научно, защо е правилно в крайна сметка да има развитие. Съгласен съм с господин Дяков, с тези, които казахте, че не трябва децата да се взират в дисплеите, но не мисля, че това е процес, който ще преминава цялото им обучение пред този дисплей. Дисплеите са реалност.И реално ние трябва да имаме в тяхната среда, жизнената среда и в обучителния процес такова нещо да го срещнат. Навсякъде има киоски, възрастните работят, всичко вече минава през дигитална среда, няма как да ги отчуждим, не разбира се. А можем да им покажем, че дигиталната среда е не само за игричките на телефона. И точно да променим примерно, ако родителите и семейството са допуснали тази щета и вреда да възприеме детето, че телефона и дисплея само губи време, това е една възможност учителят да покаже и други възможности. Съжалявам, ако неясно е обяснено в комисията, това разбрах. Разбира се, не са само за рисунки с пръстче. Нали тук са и директорите, и те могат да обяснят и Енчо след малко според мен също ще обясни. Благодаря ви.

 **Акад. Христо Белоев:** Да, благодаря. Енчо Енчев.

 **Г-н Енчо Енчев:** Благодаря, господин Председателю. Уважаеми общински съветници, винаги съм смятал, че когато има плурализъм на мнение и то добронамерено представени мнения, е по-лесно да достигнем до правилни решения и благодаря на всички за добронамереното отношение до настоящия момент. Две-три неща бих искал да обърна на две-три места внимание. На 13 Декември 2022 година общинския съвет единодушно прие Стратегията за развитие на предучилищното и училищно образование в община Русе. Там на страница 15 е разписано: „След направен анализ на състоянието на системата, очертава се необходимост от допълнително оборудване на детските градини с мултимедийни проектори, преносими компютри и устройства за дигитализация на образователно-възпитателния процес и на комуникацията с родителите.“ Ние сме се произнесли като администрация и общински съвет, че е необходимо това да се направи.Какво казва държавата. Държавата, Министерство на образованието е утвърдило Национална програма „Информационни и комуникационни технологии в системата на предучилищното и училищното образование за 2024 година“, която действа до края на годината.Там се дават възможности на всички училища и детски градини да кандидатстват за подобна техника, но за голямо съжаление всички няма да получат, които кандидатстват. Ще получат само някой, защото бюджетът е ограничен. Бих искал да прочета съвсем накратко само целите, които си поставя националната програма - подобряване на достъпността, качеството и възможностите за обучение в системата на предучилищното и училищно образование. Достъпа до съвременна ИКД, чрез внедряване на образователни иновации и създаване на условия за устойчивото им развитие. Дейност 2 „Допустими дейности и срокове на изпълнение“. Закупуване на интерактивно мултимедийно оборудване или иновативен хардуер и софтуер за институциите в системата на, обърнете внимание, предучилищното образование, както и подкрепа на съпътстващи дейности по използването им като част от образователния процес. Ще дам още един пример, защото вие не е необходимо да го знаете. В момента са подписани договори в страната между всички директори на детски градини и на училищата за доставка на познавателни книжки, учебници, учебни комплекти и електронно четими учебници. Всички директори на детски градини са сключили такива. Ние сега сме в процес на заплащане на всички тези договори на доставчиците на издателствата и тука е разписано. Възложителят възлага, а изпълнителят приема да изработи и предостави срещу заплащане така познавателни книжки, учебници, учебни комплекти и учебни помагала, както и достъп до електронно четими учебници, описани по заглавие и брой в заявката, за детските градини. Тоест, тези електронно четими учебници трябва да има къде да бъдат прочетени, на какво. Оттам насетне, аз съм напълно съгласен с дискусията и с тревогата, която в момента общинските съветници поставят. Истина е, че нашите деца, казвам, деца и ученици прекарват твърде много време зад телефоните си и зад компютрите, но призовавам преди всичко родителите да осъществят контрол върху този процес, защото твърдя, че в детските градини и в учебните заведения всичко се организира от професионалисти. Учителите не са случайни хора, а задължение на ръководствата на учебните заведения и детски градини е да квалифицират своите кадри, така че абсолютно професионално да могат да се представят нещата на децата. Що се отнася до квадратурата на помещенията, аз съм бил в доста европейски държави. Най-близо до нас е Румъния. Имайте предвид, че в Румъния помещенията са долу-горе 2 пъти по-малки, отколкото в нашите детски градини. При нас са достатъчно големи, а пък самите дисплеи, понеже са изградени за образователни нужди още от най-ранна детска възраст, имат достатъчно защити, които защитават детското здраве и поради тая причина и министерството чрез националната програма дава възможност за осигуряване в детските градини и училищата, а пък знаем, че и в Русенския университет имаме огромен брой закупени подобни устройства. Тук са обаче и директорите на трите детски градини и аз предлагам, ако вие вземете такова решение, да изслушаме един от директорите, за да може той допълнително да аргументира своето желание.

 **Акад. Христо Белоев:** Едно име да ми кажете, за да мога да го подложа на гласуване.

 **Г-н Енчо Енчев:** Госпожа Ирена Пенчева – директор на Детска градина „Зора“.

 **Акад. Христо Белоев:** Чакайте, че първо ще гласуваме. Сега има три реплики заявени от Мариян Димитров, Биляна Иванова и Росица Георгиева. Да чуем директорката и тогава или? Репликите. Значи, първо репликите те са заявени на досегашното изказване. Тъй, първо репликите да чуем и след това ще гласуваме за изслушване на директорката на детската градина. Мариян Димитров.

 **Г-н Мариян Димитров /реплика/:** Господин Кмете, слушах, слушах. Мъничко ми трябваше да се съглася с Вас, ама това мъничкото не се получи. Оценявам Вашето красноречие, да, вярно така е, животът е динамичен, не може да чакаме цяла година. Всичко може да се случи през годината, обаче никъде в материала не пише какво се е случило. Нормативната база ли се е променила, господин Енчев говори няколко минути тука, убеждаваше ни, че нормативната база е била такава и миналата година и както виждате, аз не вземам отношение по точки да речем като комисия, която проверила мълниеносната инсталация и е установила, че тя не работи. Естествено, че ще го гласуваме веднага и ще осигурим средствата или пък е проучен пазара и цената се е променила на автомобилите. Това няма как да се предвиди, или котела се повредил. Няма да оставим хората на студено тази зима. Това са неща, които се случват, и които е нормално да бъдат в една корекция на бюджета. Всичко друго трябва да влезе в нормалната бюджетна процедура и би трябвало да се опитвате да спазвате Закона за общинския бюджет, а не да се мъчите да заобикаляте общественото обсъждане и да не искате да чуете мнението на гражданите. Мерси.

 **Акад. Христо Белоев:** Реплика, Биляна Иванова.

 **Г-жа Биляна Иванова /реплика/:** Уважаеми господин Кмет, господин Председател, колеги. Моята реплика е насочена към господин Енчев. По-скоро е въпрос всъщност. Тъй като, господин Енчев, Вие споменахте родителите и тревогата в общинските съветници, аз мисля, че тук по-скоро тревогата и в общинските съветници, освен в това си качество, а и като родители. Та, въпроса ми е следният. Направено ли е допитване сред родителите на децата в тази възраст, какво е тяхното мнение по отношение използването на електронни устройства в процеса на обучение в детските градини, а и в яслите примерно и какво е тяхното виждане по въпроса, тъй като в този етап от развитието на детето, институцията и родителите са в изключително тясна връзка за обучението и развитието на тези малки човечета. Благодаря.

 **Акад. Христо Белоев:** Благодаря. Росица Георгиева, реплика.

 **Г-жа Росица Георгиева /реплика/:** Господин Енчев, аз много Ви благодаря за напоителното четене от национална програма, обаче тази национална програма е нищо в сравнение с Наредба 24. Намерете ми текст в Наредба 24 за информационно осигуряване в детски градини. Друго, господин Енчев. Вие хубаво сте се подготвили, ама къде Ви е справката за осигуряването, която съм поискала на Комисия по образование? Не знам, до мен не е достигала. Колеги от комисията по образование, ако са я получили. Трябваше да ни кажете, в тези детски градини, как са осигурени информационно и комуникационно. И второ, господин Енчев, министерството допуска тези детски градини за това оборудване, които имат достатъчно силни аргументи и обосновка, когато кандидатстват, защото там също се преценява възможностите и най-вече оборудването, които имат детските градини. Така че, тази справка ни беше изключително важна. Благодаря.

 **Акад. Христо Белоев:** Благодаря.Да, господин Енчев. Може и директорката да отговори на някои въпроси.Да, първо има предложение направено за изслушване на едната от директорките на детските градини. Ще го гласуваме, след това има, има изказване, не сме прекратили. Така, ще гласуваме да изслушаме госпожа Пенчева, директорка на една от детските градини.Да стартираме гласуването.Така, гласуваме за изслушване.Да, набраха се необходимите гласове, 35 „за“. Госпожа Пенчева, заповядайте.Значи, направено е предложение за изказване. Другите си продължават. Моля? Значи, направено е предложение, гласуваха предложението, даваме след репликите, даваме думата на госпожата. Изказването може да има от нейното, нещо пък да хване. Да, заповядайте. Моля за тишина. Моля за тишина. Иво, предшестваше това. Значи, предложението предшестваше заявеното изказване. Заповядайте.

 **Г-жа Ирена Пенчева:** Уважаеми общински съветници. Всички, които говориха преди мен, разбирам, че с много голяма загриженост и болка мислят, какво ще се случи с децата в детските градини след използване на въпросните интерактивни дисплеи. Това, което искам да ви уверя от името на трите директори на детските градини - на Детска градина „Зора“, „Звездица“ и „Червената шапчица“ е, че тези електронни дисплеи няма да бъдат използвани безконтролно. Няма да бъдат използвани безразборно, без цел и без търсене на образователен резултат. За какво ще бъдат използвани, какви в момента налични електронни ресурси и образователна среда имаме в детските градини, какво приложение ще има интерактивният дисплей и всички въпроси, които ни бяха отправени от общинските съветници, от комисията, ние им отговорихме в писмен вариант с доклад, който внесохме в Община Русе. Сега разбирам, че този доклад може би не е достигнал до общинските съветници и имате нужда от допълнително разяснение. От името на всички директори, казвам, че ако ние придобием тези дълготрайни материални активи, ще ги използваме балансирано в учебния процес. Ще ги използваме за квалификационна дейност на педагогическия и непедагогическия персонал. Ще ги използваме за обмен на добри педагогически практики. Ще ги използваме в комуникацията си с родители. Как?Понякога от практиката и в тази учебна година имаме такива примери, когато при провеждане на определено събитие или по някакъв повод, ние трябва да представим нещо на родителите. Някаква презентация по конкретна тема. Тогава в нашите учебни заведения, не че нямаме техника, имаме, но тя вече е морално остаряла. Затова на нас ни е необходима по-нова техника, защото ние не можем да вървим след техническия прогрес. Нали ние сме част от една образователна система, която върви напред. И това е нашето виждане. Ние имаме съвсем мотивирано предложение, за да придобием тези интерактивни дисплеи, но разбирам това, че всички общински съветници и цялото ни общество е развълнувано от резултата от употребата на такива електронни устройства.Това е, което имам да ви кажа по темата. Иначе господин Милков, господин Енчев, мотивирано отговориха, защо и как ние искаме да ги придобием. Съгласна съм и с мотивите на госпожа Росица Георгиева, която е и в качеството си на началник на РУО - Русе и тя е наясно, да и тук в качеството си на общински съветник и тя е изключително наясно и с нормативната уредба. Истина е, че в Наредба 24 няма текстове за детските градини. Истина е това.

 **Акад. Христо Белоев:** Да, благодаря. От изказванията едно остана. Нахабедян.

 **Г-жа Татяна Нахабедян:** Уважаеми господин Милков, уважаеми господин Белоев, колеги общински съветници, уважаеми граждани на Русе в качеството си на гости и журналисти и заинтересовани от точката. Изказвам се в качеството си на действащ учител, с 40 години педагогически стаж. Изключително се радвам, че това е първата възможност да споделя мнението си с вас по повод свързан с децата на Русе.Само че, проблемът стана различен. Проблемът стана проблем в комуникацията между общинските съветници и администрацията. Ще ви кажа защо. Защото тук чухме цитати от документи, които са според мен с давност, свързана с технологията, която се разви за тези 2 години неимоверно бързо и нанесе непоправими щети.И с липсата на сериозна мотивация за това предложение в двете комисии, в които постъпи това предложение и не беше прието. Ако това има някакво значение за нас, аз искам да кажа, че двете комисии по образование и култура, съжалявам, че така бързо ги редактирах, беше отхвърлено това предложение, ако това има значение за някого.Ако това предложение беше мотивирано със становище на всички участници в образователния процес, които са родителите, учителите, в случая децата не могат да бъдат представлявани отново от родителите, но и от нашето мнение, аз мисля, че всички, ако трябва да гласуваме честно като родители, не бихме приели това предложение, ако то не е мотивирано. Липсва становище на родители, липсва становище на не знам точно, дали медицински или здравни лица ще бъде точната дума. Липсва и позицията на обществото, което е занемарило контакта си с децата. Всички ние, включително и господин Боев и господин Николаев, знаем какви са резултатите, а и вие, разбира се, от липсата на това общуване. Аз искам да разбера какви резултати, ние като учители в училище за всяко действие трябва да дадем мотивация с каква цел го искаме. Най-елементарното - да промениш тема на урок, трябва да се мотивираш.Това е ежедневие в нашата работа, а ние искаме, а ние просто разбира се, че имат директорите тези права. Разбира се, че ние виждаме от детските градини чудеса на всички тържества, те са лицето на нашия град, защото са неговото бъдеще. Но в тази ситуация конкретна, ако ние нямаме ясен резултат, който можем да получим от това наше решение, какъв е смисълът да имаме право да участваме в неговото вземане? За мене този дебат е показателен за това, че говорим на различни езици и това на мен наистина не ми харесва. Бих искала да чуя мнението на администрацията като родители, а не само като административно отговорни лица и да чуя колегите, какво очакват да се случи, след като има такива дисплеи, колко време ще се ползват, за какво ще се ползват. Не виждам екрана. Извинявам се, ако съм просрочила времето.Да, благодаря за вниманието.

 **Акад. Христо Белоев:** Благодаря.Кметът на общината.

 **Г-н Пенчо Милков:** Уважаеми господин Председател, уважаеми общински съветници.След учител с 40 години практика, мога да се изказвам само като родител. И като кмет обаче и тук ще кажа така. Тази точка не е по-различно мотивирана от мотивите, които са давани в предходни случаи, в които е гласувано да се купуват такива дисплеи. Преди малко директорът на детската градина ясно обясни, че няма техника, която децата сами да включват, дали е уредба, телевизор, готварска печка, да ходят из градината и самостоятелно да си включат. Това могат да си го правят в тях. В детската градина тази техника се ползва, когато учителят прецени и го обясни преди малко госпожа директора достатъчно ясно, че в огромната си част от случаите това ще се ползва не толкова в образователния процес, също и в комуникацията между персонала учителския и с родителите.Въпросите, които постави госпожа Нахабедян, които постави госпожа Георгиева, господин Дяков, госпожа Биляна Иванова са важни, но те са обществен въпрос по отношение, как ние като родители се справяме да спасим децата си от зависимост, каквато представляват дигиталните устройства. И понеже ние го оценяваме, че има такава зависимост, това породи този дебат днес. Това е моя извод, че ние трябва да причислим тази зависимост сред зависимостите, да го признаем и да работим и с родителите, но това да не позволим на учителите, които се грижат за нашите деца, признават им, че правят чудеса. Признаваме им, че децата ни са умни после и в училищата, като ги приемаме идват образовани. Дайте им възможност, застават тук пред вас, казват „необходима ни е тази дъска“. Час и нещо спорим, дали наистина им е необходима, като директор на детска градина казва, че е необходима.Не поставям под съмнение вашите професионални способности, но дайте да дадем да бъдат истински ръководители нашите директори на детски градини и ги подкрепете. А иначе наистина е дигитална зависимост това, което вие казвате. Но не може да забраним дисплея в детската градина и с това да измием съвестта на обществото, че като родители сме се изложили, оставяйки децата си пред телефоните. То това е истинският дебат. Това исках да ви кажа. Затова, за мен съжалявам, ако има грешка в комуникацията на общината. Сега разбрах, че е внесено. Наистина явно съм допуснал грешка. Внесено е обяснението по-подробно, не е стигнало до вас. Вие трябваше писмено да сте го видели преди днешния дебат, за което ще проверя защо не е стигнало. Те щом са го внесли, трябвало е да го получите. Това съм съгласен с госпожа Нахабедян, но нека с това гласуване да не измиваме съвестта си от провала на родителите в дигиталната среда. Благодаря ви.

 **Акад. Христо Белоев:** Благодаря. Орлин Дяков, реплика.

 **Г-н Орлин Дяков /реплика/:** Уважаеми колеги, може би малко, то е ясно. Първо, госпожо Нахабедян, ние тука сме родители. Така че, мнението на родителите от петдесет и един човека, които са петдесет и една различни области, ето е тука го чувате.Така че, мнението на родителите в детските градини, всички сме минали през детски градини. Знаем какво е.Ето тука е това мнение. Това първо. Второ, значи господин Милков, когато аз така си го представям, може и да бъркам, въпреки че съм завършил педагогика, все едно. Но когато ти на 3 години на това дете му покажеш, че на екрана е по-хубаво, то започва да търси екрана.Значи, ти го научаваш, че екрана е интересното, а не останалото.Аз така си мисля. И тази зависимост, дори и контролирана, извинявайте, дори и ползването на екрана контролирано, пак е пътечка точно към тази зависимост. Тя може да не е широка и голяма, може да е тясна и къса, но пак води натам.Точно това се опитвам да кажа, че според мен е много рано. Да, няма как, вече в предучилищната няма как да не стане, таблети навсякъде. Да, няма как, но нека да им оставим малко време да се почувстват като деца, които рисуват на хартия, които четат книжки. Цял живот ще гледат в екрани. Благодаря ви.

 **Акад. Христо Белоев:** Митко Кунчев, реплика.

 **Г-н Митко Кунчев /реплика/:** Разбира се, аз подкрепям колегите директори на детски градини, Един директор на детска градина купил една топка. На другия ден госпожата дала топката на децата да играят, едното паднало и си счупило ръката. Затова се събрал общинския съвет и решил да премахне всички топки от детските градини.Нещо такова. Значи, дали на децата да играят с топка и едно паднало и си счупило ръката. Следователно трябва да няма топки в детските градини.Мога да го кажа още един път. Затова се събрал общинския съвет и решилда не се купуват повече топки, нали. Така че, всички, които се изказват „против“, априори приемат, че в детските градини ще бъде неправилно използвано това устройство. Аз правя обратното, аз априори приемам, че ще бъде правилно използвано. Това е разликата искам да кажа. Затова има „за“ и „против“. И въпросът е принципен. Аз приемам, че правилно ще бъде използвано, докато много колеги, може би мнозинство, приемат, че неправилно ще бъде използвано. Ние ще решим какво да направим. Благодаря.

 **Г-н Стоян Христов:** Благодаря Ви. Трета реплика, господин Белоев.

 **Акад. Христо Белоев /реплика/:** Уважаеми колеги, под формата на реплика. Става въпрос за много прости неща. Първото е в бюджета на детската градина. Директорът решава да си направи някакви размествания и трансформации, което е в рамките на напълно възможното и си преценяват разходите. Дали ще е от горива и енергия, или от някакви други, това е въпрос на ръководството на детската градина. Щом има възможност и те си предлагат да се закупи нещо. Значи за мен изглежда много просто всичко. Сега относно целия този дебат. Всички знаем много добре, че децата са на телефоните непрекъснато. Закупуването на едно такова устройство, каквито има почти навсякъде, не означава, че те от сутрин до вечер ще бъдат пред този екран. Значи, мога да ви демонстрирам следващия път, да донеса един такъв екран за деца на тригодишна, на четиригодишна, на петгодишна възраст, какви игри има и какви възможности се развиват в тях, какви умения се развиват. Значи, ако детската градина има този екран, те ще могат някакви курсове, уроци и децата да се занимават сами да правят нещо. Не означава, че ще стоят пред този екран. Аз го виждам за самата детска градина като една възможност и ако в другите детски градини го има, си задавам въпроса, защо в тези три да ги няма тези екрани. А ние тука съвсем отиваме в документи, в политизиране на нещата. Въобще търсим едва ли не, какви доводи. Или другото, което Мариян Димитров каза, да си изчакат следващата година, за да го заявят за 2025 да си ги купят. Нали прости са нещата. Други изказвания не виждам. Енчо Енчев.

 **Г-н Енчо Енчев:** Понеже бяха поставени два въпроса, искам да отговоря и на тях. Информацията, която имам от директорите, които са тук да ме поправят, ако това не е вярно, е че закупуването на тези дисплеи е обсъдено с обществените съвети.Второ,справката, която госпожа Георгиева поиска на комисията, е представена в общинския съвет с входящ номер и я имат, ама аз не знам защо не е стигнала до Вас. Съжалявам за това. Ако знаех, лично щях да Ви я дам. И трето, уважаеми дами и господа, нещо лично ще ви споделя. Станах учител през 1984 година. Някои може и да, не знам коя година си роден.Когато ме назначи директорката и ми даде дневника в ръка, ми каза „Почакай, почакай, има още нещо. Ще ти дам едни съвременни учебно-технически средства, които да ползваш в своята работа като учител по български език.“ И ми даде един грамофон и един диапроектор. Вие знаете ли, какво е диапроектор, с диапозитиви. Дето се пускат един по един, 1984 година. Въпросът за мен е, искаме ли днес да имаме модерни учебно-технически средства? Благодаря.

 **Акад. Христо Белоев:** Благодаря. Така, преминаваме към гласуване. Първо на Мариян Димитров предложението, тъй като то включва и това, което Росица направи само по първа точка да се гласува разделно от останалите. Мариян Димитров прави предложение по всички точки да се гласува разделно. Подлагам това на гласуване. Сега, Росица предложи първа точка и всички останали, а Мариян предложи всички да са разделно. Ама добре, вие си гласувате. Ако то не се приеме, аз след това подлагам и нейното. Значи аз казах, първо подлагам на Мариян, а след това ще е на Росица. Така, гласуваме предложението на Мариян Димитров.

**КВОРУМ – 46. С 15 „за“, 11 „против“ и 20 „въздържали се“ не се прие предложението.**

 **Акад. Христо Белоев:** Предложението на Росица Георгиева, Точка първа да се гласува разделно от останалите.

**КВОРУМ – 46. С 38 „за“, 2 „против“ и 6 „въздържали се“ се прие предложението.**

 **Акад. Христо Белоев:** Така, преминаваме към гласуване. По Точка 1. Гласуваме.

**КВОРУМ – 45. С 15 „за“, 12 „против“ и 18 „въздържали се“ не се прие предложението.**

 **Акад. Христо Белоев:** Всички останали точки. Не се приема. Е, то е ясно, всички останали.

**КВОРУМ – 47. С 39 „за“, 5 „против“ и 3 „въздържали се“ се прие**

**РЕШЕНИЕ № 272**

На основание чл.21, ал.2, във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет реши:

**I. Разходи – държавни дейности**

ФУНКЦИЯ „Отбрана и сигурност“

Дейност 239 „Други дейности по вътрешната сигурност“

§52-04 “Придобиване на транспортни средства“

Обект: „Автомобили - 3 бр. за Районните инспектори“ за 100 000 лв., да се чете

Обект: „Автомобили - 2 бр. за Районните инспектори“ за 100 000 лв.

**Всичко за дейност: 0 лв**.

**Всичко за функция: 0 лв.**

ФУНКЦИЯ „Образование“

Дейност 311 „Детски градини“

§10-15 „Материали“ - 18 800 лв.

ДГ „Звездица“- 4 800 лв.

ДГ „Чучулига“- 14 000 лв.

§10-20 „Разходи за външни услуги - 3 300 лв.

ДГ „Зора“- 3 300 лв.

§10-30 „Текущ ремонт“ - 42 614 лв.

ДГ „Пинокио“ -42 614 лв.

§52-01 „Придобиване на компютри и хардуер“ + 8 100 лв.

Обект: „Интерактивен дисплей 55 инча със стойка

на колелца за ДГ „Зора“ +3 300 лв.

Обект: „Интерактивен дисплей 55 инча за ДГ „Звездица-2бр.“ + 4 800 лв.

§52-03 „Придобиване на друго оборудване, машини и съоръжения“ + 56 614 лв.

Обект: „ Изграждане на мълниезащитна система в сградата на

ДГ „Чучулига“ с адрес ул. „Борислав“ №4“ +7 000 лв.

Обект: „ Изграждане на мълниезащитна система в сградата на

ДГ „Чучулига с адрес ул. „Иглика“ №2“ +7 000 лв.

Обект: „Монтаж на газови котли и преработка на отоплителна инсталация

в сградата на ДГ „Пинокио“ на ул. „Вискяр планина“ №2“+42 614 лв.

**Всичко за дейност: 0 лв**.

Дейност 338 „Ресурсно подпомагане“

ДГ „Червената шапчица“

§10-16 „Вода, горива и енергия“ - 2 400 лв.

§52-01 „Придобиване на компютри и хардуер“ +2 400 лв.

Обект: „Интерактивен дисплей 55 за ДГ „Червената шапчица“

**Всичко за дейност: 0 лв.**

**Всичко за функция: 0 лв.**

ФУНКЦИЯ „Здравеопазване“

Дейност 469 „Други дейности по здравеопазването“

§10-15 „Материали“ -2 800 лв.

§52-03 „Придобиване на друго оборудване, машини и съоръжения“ +2 800 лв.

Обект: „Ски ергометър“ за 2 800 лв.

**Всичко за дейност: 0 лв.**

**Всичко за функция: 0 лв.**

**Всичко разходи държавни дейности: 0 лв.**

**II. Разходи – местни дейности**

ФУНКЦИЯ „Общи държавни служби“

Дейност 122 „Общинска администрация“

§52-03 „Придобиване на друго оборудване, машини и съоръжения“ - 8 400 лв.

Обект: „Инверторен климатик 12000 BTU - 4 бр. за км. Бъзън“

**Всичко за дейност: - 8 400 лв.**

**Всичко за функция: - 8 400 лв.**

ФУНКЦИЯ „Жилищно строителство, благоустройство, комунално

стопанство и опазване на околната среда“

Дейност 606 „Изграждане, ремонт и поддържане на улична мрежа“

§10-15 „Материали“ - 5 000 лв.

ОП „Комунални дейности“- 5 000 лв.

§51-00 „Основен ремонт на дълготрайни материални активи“ + 521 592 лв.

Обект: „Основен ремонт на ул. "Плиска", гр. Русе

/било:870 705 лв.; става 1 392 297 лв./+521 592 лв.

§52-03 „Придобиване на друго оборудване, машини и съоръжения“ + 5 000 лв.

Обект: „Автоматичен пистолет за светлоотразителни перли

за ОП Комунални дейности“+5 000 лв.

§52-06 „Изграждане на инфраструктурни обекти“ - 614 800 лв.

Обект: „Изграждане на обслужваща улица към местност

„Христо Македонски“ в гр. Русе“ /било:614 800 лв.; става:0.00 лв./

**Всичко за дейност: - 93 208 лв.**

Дейност 619 „Други дейности по жилищното строителство, благоустройство и регионално развитие“

§10-15 „Материали“ - 3 000 лв.

ОП „Комунални дейности“ -3 000 лв.

§10-30 „Текущ ремонт“ - 5 400 лв.

Кметство Бъзън -1 200 лв.

Кметство Басарбово -4 200 лв.

§52-03 „Придобиване на друго оборудване, машини и съоръжения“ + 12 600 лв.

Обект: „Алуминиево скеле с височина 5м.

за ОП „Комунални дейности“ +3 000 лв.

Обект: „Модулна сцена за км. Бъзън“+9 600 лв.

§52-04 “Придобиване на транспортни средства“ + 4 200 лв.

Обект: „Електрическа триколка с товарно ремарке

за км. Басарбово“+4 200 лв.

§52-06 „Изграждане на инфраструктурни обекти“ - 177 400 лв.

Обект: Комбинирана детска площадка за възрастови групи

деца от 0 г. до 18 г. в УПИ VI-3759, кв.300, гр. Русе /било: 93 700лв; става: 0.00 лв./

Обект: Детска площадка на ул. "Шести септември", при бл. "Дунав", гр. Русе

/ било: 96 300 лв.; става ; 0.00 лв./

Обект: „Благоустрояване пространството при бл. 21,

кв. Дружба 1,гр. Русе“ +12 600 лв.

**Всичко за дейност: - 169 000 лв.**

Дейност 622 „Озеленяване“

ОП „Паркстрой – Русе“

§10-16 „Вода, горива и енергия“ - 23 255 лв.

§52-03 „Придобиване на друго оборудване, машини и съоръжения“ + 23 255 лв.

Обект: „Акумулаторен трион /резачка/ за ОП „Паркстрой“ -5бр.“ + 9 850 лв.

Обект: „Моторен уред за обдухване ОП „Паркстрой“ – 3бр.“ + 1 836 лв.

Обект: „Прътова моторна кастрачка ОП „Паркстрой“ – 3бр.“ + 4 698 лв.

Обект: „Бензинов верижен трион ОП „Паркстрой“ + 1 166 лв.

Обект: „Бензинова ножица за жив плет ОП „Паркстрой“ – 5бр.“ + 5 705 лв.

**Всичко за дейност: 0 лв.**

**Всичко за функция: - 262 208 лв.**

ФУНКЦИЯ „Култура, спорт, почивни дейности и религиозно дело“

Дейност 719 „Други дейности по спорта и физическата култура“

§52-06 „Изграждане на инфраструктурни обекти“ - 109 027 лв.

Обект: „Баскетболно игрище в междублоковото пространство на бл. "Мура"

– бл. "Хвойна", кв. "Здравец изток", гр. Русе / било: 156 000 лв.; става: 46 973 лв./

**Всичко за дейност: - 109 027 лв.**

**Всичко за функция: - 109 027 лв.**

ФУНКЦИЯ „Икономически дейности и услуги“

Дейност 865 „Други дейности по туризма“

ОП „Русе арт“

§10-98 „ Други разходи, некласифицирани в другите - 8 760 лв.

параграфи и подпараграфи“

§53-01 „Придобиване на програмни продукти и лицензи за +8 760 лв. програмни продукти“ .

Обект: „Уеб базирана информационна система за целите на CMS“ + 1 080 лв.;

Обект: „Динамичен уеб сайт – Туристически портал“ +7 680 лв.

**Всичко за дейност: 0 лв.**

**Всичко за функция: 0 лв.**

**Всичко разходи местни дейности: - 379 635 лв.**

**III. Разходи ДД дофинансирани с общински приходи**

ФУНКЦИЯ „Отбрана и сигурност“

СЗ ИООРС

Дейност 282 „Отбранително мобилизационна подготовка, поддържане

на запаси и мощности“

СЗ ИООРС

§10-15 „Материали“ - 7 000 лв.

§52-04 “Придобиване на транспортни средства“ + 7 000 лв.

Обект: „Автомобил /за скоби/ за нуждите на СЗ ИООРС“

/било: 36 100 лв.; става: 43 100 лв./

**Всичко за дейност: 0 лв.**

**Всичко за функция: 0 лв.**

**Всичко разходи ДД дофинансирани с общински приходи 0 лв.**

**Корекции в Инвестиционната програма за 2024 г. с целеви средства:**

|  |  |  |  |  |  |
| --- | --- | --- | --- | --- | --- |
| Наименование на обекта | Финансиране с целеви средства /било/ | Финансиране с целеви средства /става/ | Финансиране със собствени средства /било/ | Финансиране със собствени средства /става/ | Корекция „+“/“-„ |
| **§5100 „Основен ремонт на дълготрайни материални активи“****Дейност 606 „Изграждане, ремонт и поддържане на улична мрежа“**Обект; „Основен ремонт на ул. "Доростол", гр. Русе,Обект: „Основен ремонт на ул. "Тулча", гр. РусеОбект: “Повдигната пешеходна пътека пред ОУ „Никола Обретенов“ на ул. „Никола Табаков", гр. РусеОбект: „Повдигната пешеходна пътека за ОУ „Ангел Кънчев“ на ул. „Стефан Стамболов", гр. РусеОбект: „Повдигната пешеходна пътека за ОУ „Ангел Кънчев“ на ул. „Българска морава", гр. РусеОбект: „Повдигната пешеходна пътека за ОУ „Любен Каравелов“ на ул. „Велико Търново", гр. РусеОбект: „Повдигната пешеходна пътека за ОУ „Отец Паисий“ в гр. Мартен на ул. „България", гр. РусеОбект: „Повдигната пешеходна пътека за ОУ „Св. Св. Кирил и Методий“ в с. Николово на ул. „Плиска", гр. РусеОбект: „Повдигната пешеходна пътека за ОУ „Г.С. Раковски“ в с. Ново село на ул. „България", гр. РусеОбект: „Повдигната пешеходна пътека за ОУ „Св. Св. Кирил и Методий“ в с. Семерджиево на ул. „Св. Св. Кирил и Методий", гр. РусеОбект: „Повдигната пешеходна пътека за ОУ „Отец Паисий“ в с. Тетово на ул. „Ген. Столетов", гр. РусеОбект: „Повдигната пешеходна пътека за ОУ „Васил Априлов“ в с. Хотанца на ул. „Св. Св. Кирил и Методий", гр. РусеОбект: „Повдигната пешеходна пътека за ОУ „Олимпи Панов“ на ул. „Сърнена гора, гр. РусеОбект: „Повдигната пешеходна пътека пред СУ „Христо Ботев“ на ул. "Александровска", гр. РусеОбект: „Повдигната пешеходна пътека пред СУ „Възраждане“ на ул. "Студентска", гр. РусеОбект: „Повдигната пешеходна пътека пред СУ „Възраждане“ на ул. "Плевен", гр. РусеОбект: „Повдигната пешеходна пътека пред СУ „Васил Левски“ на ул. "Цанко Церковски", гр. РусеОбект: „Повдигната пешеходна пътека за МГ „Баба Тонка“ на ул. "Иван Вазов", гр. РусеОбект: „Повдигната пешеходна пътека за ДГ „Здравец“ на ул. "Захари Стоянов", гр. РусеОбект: „Повдигната пешеходна пътека за ДГ „Детелина“ на ул. "Киев", гр. РусеОбект: „Повдигната пешеходна пътека пред ДГ „Снежанка“ на ул. "Илинден", гр. Русе | 36 80023 50013 82411 64114 44412 23013 78016 05823 49410 21710 19714 46710 73112 87611 0578 52612 72411 96417 67812 97611 380 |  273 764481 800700700700700700700700700700700700700700700700700700700700 | 00 | 310 40069 235 | +547 364+527 535-13 124-10 941-13 744-11 530-13 080-15 358-22 794-9 517-9 497- 13 767-10 031-12 176-10 357-7 826-12 024-11 264-16 978-12 276-10 680 |
| **§5206„Изграждане на инфраструктурни обекти“****Дейност 604 „Осветление на улици и площади“**Обект: „Удължаване на съществуваща мрежа за улично осветление по ул. "Прага" / в участъка от ул. "Будапеща" до ул. "Нови сад"/ и ул. "Орлово гнездо" **Дейност 619 „Други дейности по жилищното строителство, благоустройството и регионалното развитие“**Обект: „Облагородяване на входното пространство на жилищен комплекс Чародейка- Г-Юг, кв.604, на запад и на юг от бл.117 и бл.118, гр. Русе“Обект: „Благоустрояване на общински терен в кв.205, ПИ 63427.2.2136-за жилищно строителство, заключен между ул. "Цариград", механа Русе, гаражи, бл. "Мургаш" и бл. "Георги Димитров", гр. Русе „ | 91 00093 700273 600 | 000 |  |  | -91 000-93 700-273 600 |

**Всичко разходи по бюджета: 0 лв.**

**Точка 2**

**К.л. № 288 Промяна на списъка на лицата и длъжностите, имащи право на транспортни разходи съгласно чл. 38 ал.1, т.1 и т.2 от ПМС № 13/29.01.2024 г. за изпълнението на Държавния бюджет за 2024 година, утвърден с Решение на Общински съвет № 119, прието с Протокол № 5/16.02.2024 г. - Приложение № 18**

 **Акад. Христо Белоев:** Емилия Пенева.

 **Г-жа Емилия Пенева:** Уважаеми дами и господа общински съветници, предложението е рутинно, но в самото решение е допусната техническа грешка. В предложението Отдел „Инвестиционно проектиране“, Мария Руменова Малчева - Главен специалист, да се чете „билети“ в решението. И това, което е в предложението четвърта точка, Невзие Ахмедова Бекирова – Главен специалист, отново „билети“. Пропуск в самото решение, не е в предложението.

 **Акад. Христо Белоев:** Благодаря. Изказвания няма. Гласуваме точката с направените предложения за корекции.

**КВОРУМ – 47. С 47 „за“, 0 „против“ и 0 „въздържали се“ се прие**

**РЕШЕНИЕ № 273**

На основание чл. 21, ал. 2, във връзка с чл. 21, ал. 1, т. 6 от ЗМСМА, чл.35, ал.1, т. 1 и 2 от Постановление № 13 от 29.01.2024 година за изпълнението на държавния бюджет на Република България за 2024 г., Общински съвет – Русе реши:

Утвърждава промяна на Приложение №18 Списък на лицата и длъжностите, имащи право на транспортни разходи, утвърдено с Решение на Общински съвет № 119, прието с Протокол № 5/16.02.2024 г., както следва:

Чл. 38, ал.1, т.1 За пътувания в границите на населеното място, когато това произтича от характера на трудовата им дейност

Дирекция „Административно обслужване“

Отпада:

Борислава Евгениева Донева – изпълнител-хигиенист - карта, освободена

Добавя се:

Неджихан Кяшиф Реджеб – изпълнител - хигиенист - карта

Отдел „Инвестиционно проектиране“ към дирекция ИПУК

Добавя се:

Мария Руменова Малчева – гл. специалист – билети

Дирекция „Младежки дейности и спорт“

Добавя се:

Невзие Ахмедова Бекирова – главен специалист – билети

Чл. 38, ал.1, т.2 За пътувания от местоживеене до месторабота и обратно, когато те се намират в различни населени места – за лица със специалност и квалификация, изискващи се за съответната длъжност

Кметство Хотанца

Добавя се:

Светла Антонова Богданова – главен специалист /финансист/ - билети, новоназначена, местожителство с. Ново село.

**Точка 3**

**К.л. № 260 Увеличаване капитала на „Общински транспорт Русе“ ЕАД**

 **Акад. Христо Белоев:** Златомира Стефанова.

 **Г-жа Златомира Стефанова:** Благодаря. Уважаеми господин Председател, уважаеми господин Кмет, уважаеми общински съветници, колеги. Предложението е за увеличаване на капитала на „Общински транспорт Русе“ ЕАД с реална парична вноска от 200 000 лева. Както знаете, дружеството от 1 Юли поема изцяло градския транспорт и тези допълнителни финансови средства, осигурени в бюджета на общината, ще подпомогнат изпълнението на транспортната задача за всички линии от вътрешноградската транспортна схема, считано от 01.07.2024 година и дружеството ще бъде вече единствен превозвач на територията на град Русе. Капиталът на „Общински транспорт Русе“ към настоящия момент е с номинална стойност 4 701 000 лева, които са разпределени в 47 010 броя поименни акции с право на глас, номиналната стойност 100 лева всяка от тях. След приемането на прилаганото увеличение, капиталът на транспортното дружество ще бъде 4 901 000 лева. Благодаря ви.

 **Акад. Христо Белоев:** Благодаря. Мариян Димитров, изказване.

 **Г-н Мариян Димитров:** Уважаеми общински съветници, уважаеми господин Председател, уважаеми господин Кмете.От името на група правя изказване.Внимателно прочетох материала. Имайки предвид, че това предприятие извършва и социални функции, би трябвало да го подкрепим. Казвам би трябвало, но няма да го подкрепим по една много проста причина.И когато приемахме бюджета на общината, и когато на два пъти внасяхме предложение за безплатно пътуване на пенсионери и ученици, което щеше да влачи със себе си, освен парите от общината и субсидия от държавата в същия размер, на нас ни беше обяснено, че общинското предприятиетранспорт няма загуба. Господин Недев каза „Къде прочете, че има загуба?“. В бизнес плана. Е, вътре пише, че има отрицателна разлика между приходи и разходи. Е, не знам тази отрицателна разлика да не би да е печалба, нали? И аз предупредих няколко пъти, че ще стигнем до днешния ден, когато или ще гарантираме кредит на предприятието или ще увеличаваме капитала. Ако аз бях кмет, това също нямаше да го направя, но би трябвало вече да съм уволнил господин Георгиев, защото и той каза, че няма проблеми, преди на 30-ти преди сесията в комисиите и изведнъж на десети обаче влиза материал, че са му необходими 200 000 лева. Разбира се, господин Георгиев за мен е един герой, защото човек трудно се справя на такова място и не всеки е готов да работи там. Просто така му беше поръчано от администрацията и от кмета. И неслучайно точно по тази точка, кметът пропусна да бъде в залата, за да направим този дебат, как да направим така, че предприятието да получи пари и да не се налага днеска 200 000 лева да гласуваме на това предприятие и защо да ги гласуваме за увеличение на капитала? Имах едно изказване като гражданин предния мандат, където считам, че тези 200 000 лева могат да влязат във вид на подпомагане на безплатното пътуване. Ами примерно за учениците ни трябваха 200 000 лева на месец и само чувахме през цялото време пари няма, няма, няма, обаче виждам с каква лекота се осигуряват милион и половина преди, малко го коментирах.Виждам и други такива неща, като тези дисплеи, които щели да се купят от икономия и каква е тази икономия, дето ние сме я планирали предварително. Примерно, както за фонда за подпомагане на родители с по две деца. Всяка година харчим по 30, а залагаме по 160 000 лева. И такива резерви аз съм ги гледал много през годините, както години наред нямаше никой намерение да избира омбудсман, обаче пари за омбудсмана се залагаха и накрая отиваха там, където си реши администрацията. Така че, при такова отношение към групата на „Възраждане“ и такова отношение по проблемите, които искаме да решим и да помогнем на пенсионери и ученици, ние няма как да подкрепим вдигането на капитала и отпускането на тези 200 000 лева. Съжалявам искрено за господин Георгиев и затрудненото положение, в което ще го поставим, ако не се приеме исканата от него сума. Благодаря.

 **Акад. Христо Белоев:** Искрен Веселинов. А, извинявай. Пламен Рашев, реплика. Извинявай.

 **Г-н Пламен Рашев /реплика/:** Уважаеми господин Председател, уважаеми господин Кмет, уважаеми колеги.Не искам да коментирам личността Мариян Димитров, но тъй като в момента става дума за важен въпрос за обществения транспорт, който е грижа на цялото общество, на администрацията, на общинския съвет, имам конкретно възражение по начина на изговаряне на нещата по такава важна тема.Не може да коментираш такъв важен въпрос, като казваш, че ето на, ние сме против „Възраждане“ и затова „Възраждане“ е „против“ общественият транспорт. Този начин на общуване е изключително непродуктивен. В този смисъл, ако е имало нещо, което като емблема на „Възраждане“ съществува, това е още от първия ден, когато тя се обозначи като опозиция и не гласува бюджета на общината. В този смисъл, противно на мнението на господин Мариян Димитров, някой го беше сравнил с Георги Димитров на лайпцигския процес, аз изразявам мнение, че този начин на разговор за важни въпроси не е продуктивен. Благодаря.

 **Акад. Христо Белоев:** Мариян Димитров, дуплика.

 **Г-н Мариян Димитров /дуплика/:** Уважаеми господин Рашев, няма да коментирам тук Вашите лирически отклонения, кой на какъв процес се е явявал. Ние сме в един такъв процес пред гражданите, защото те ни гледат и слушат и очакват от нас решения. Партия „Възраждане“ никога не е била против градския транспорт и аз мисля, че ясно това го заявих в изказването си. Ние няма да подкрепим увеличението на капитала, което обаче не значи, че няма да предложим на общинския съвет решение на следващата сесия, това как точно да стане. Такива решения ви предлагахме два пъти. Вие вместо да се вслушате в нашите добри предложения, както каза кмета, направихте комисийка като за паркинга, нали когато нещо искаме да го отложим, да не се случи, да го провалим – правим комисийка. Направихте комисийка, която комисийка няма срок. Може би към 2030 година, ако това предприятие все още е живо, тази комисийка може да намери някакво радикално решение, но ние ще ви направим предложение на следващите сесии. Ако имате разум го приемете, ако не - не искам да съм на мястото на господин Георгиев.

 **Акад. Христо Белоев:** Искрен Веселинов, изказване.

 **Г-н Искрен Веселинов:** Уважаеми господин Председател, уважаеми господин Кмете, уважаеми колеги. Аз преди всичко искам да възразя на тона, с който тръгна дебата по тази точка, малко в духа „на ти си куклите - дай си ми парцалите“, не трябва да се говори може би за най-важната точка в дневния ред, защото всъщност ние днеска решаваме общински автотранспорт да поеме обслужването на всички линии. Една политика, за която специално ние от „ВМРО – България на регионите“ сме настоявали отдавна. Това е възлов момент, в който общината ще може самостоятелно да провежда политика в транспорта. Ще може да направи това, което също отдавна е наша цел. Безплатното пътуване за учениците и пенсионерите, ще може в края на краищата да усвоява чрез европейските програми средства за нови транспортни средства. Всъщност ще променим начина на функциониране на градския транспорт. Аз вярвам наистина в една добра посока. В този дух, добре е, че има дебат. Лошо е, че той тръгва по някакви личностни плоскости. Кой на какво казал, защо е обиден и каква е причината да не се приеме нещо. Според мен трябва да се приеме тази точка. Първо, защото ние сме я предвидили в бюджета, когато го приемахме. Факт е, че общински автотранспорт не е реализирало печалба, тъкмо обратното. Сега, кой какво е говорил и как е опитвал да замаскира нали тия отрицателни финансови резултати е друг въпрос, но факт е, че от години ние, повишавайки капитала на това търговско дружество, правим възможно неговото функциониране и това е закодирано и в бюджета, който приехме. Така че, аз предлагам да приемем настоящата точка и да продължим да се борим за това, което мисля, че е цел за всички нас, а именно освен за по-качественото обслужване на гражданите, защото знаем, че имаше редици проблеми при обслужването на частните линии относно изпълнение на разписание, относно качеството на самата транспортна услуга, която се предлага, но и да се стремим към това, за което е създадена и работната група за създаване на условия за преминаване към безплатно пътуване на определени категории хора. Така че, групата на „ВМРО - България на регионите“ ще подкрепи тази точка. Предлагам просто да подходим отговорно, да се абстрахираме от някакви минали обиди и да гласуваме за това, за което дългосрочно мисля повечето хора в тази зала включително общинските съветници от Партия „Възраждане“ са се борили и настоявали. Това е моят апел.

 **Акад. Христо Белоев:** Благодаря. Няма други изказвания. Гласуваме точката.

**КВОРУМ – 44. С 39 „за“, 5 „против“ и 0 „въздържали се“ се прие**

**РЕШЕНИЕ № 274**

На основание чл. 21, ал. 2, във връзка с чл. 21, ал. 1, т. 23 от ЗМСМА, чл. 192, ал.1, предл. първо, чл. 219, ал. 2 и чл. 221, т. 1 и т. 2 от ТЗ, чл. 2, чл. 8, ал. 2, т. 1 и чл. 13, т. 1 и т. 2 от Наредба №9 за реда и условията за упражняване правата на Община Русе върху общинската част от капитала на търговските дружества на ОбС-Русе, Общински съвет – Русе реши:

1. Увеличава регистрираният капитал на „Общински транспорт Русе“ ЕАД, ЕИК 117690845 от 4 701 000 (четири милиона седемстотин и една хиляди) лева, разпределен в 47 010 (четиридесет и седем хиляди и десет) поименни налични акции с право на глас с номинална стойност 100 (сто) лева всяка на 4 901 000 (четири милиона деветстотин и една хиляди) лева, разпределен в 49 010 (четиридесет и девет хиляди и десет) поименни налични акции с право на глас с номинална стойност 100 (сто) лева всяка, чрез реална парична вноска от 200 000 (двеста хиляди) лева, предоставена от Община Русе.

2. Изменя чл. 9 от Устава на „Общински транспорт Русе“ ЕАД, както следва: *„Чл. 9. Капиталът на Дружеството е с номинална стойност 4 901 000 (четири милиона деветстотин и една хиляди) лева, разпределен в 49 010 (четиридесет и девет хиляди и десет) поименни налични акции с право на глас с номинална стойност 100 (сто) лева всяка, от които 2 900 661 лева са под формата на парична вноска, а остатъкът от 2 000 339 (два милиона триста тридесет и девет) лева, внесени под формата на:*

* *непарична вноска – собственост на Община Русе и представляваща: ПОЗЕМЛЕН ИМОТ с идентификатор 63427.3.502 (шестдесет и три хиляди четиристотин двадесет и седем, точка, три, точка, петстотин и две), съгласно кадастралната карта и кадастралните регистри на гр. Русе, находящ се в гр. Русе, община Русе, област Русе, местност Лагера, с площ от 43 746 кв. м. (четиридесет и три хиляди седемстотин четиридесет и шест квадратни метра), трайно предназначение на територията: земеделска, начин на трайно ползване: разсадник, номер по предходен план: 000039, при граници: 63427.3.504, 63427.3.503, 63427.3.500, 63427.3.621, 63427.3.480, 63427.3.493, 63427.3.494, 63427.3.484, 63427.3.481, 63427.3.482, 63427.3.490, 63427.3.491, 63427.3.488, 63427.3.531, 63427.3.492, 63427.3.324. Вносител на непаричната вноска е Община Русе, ЕИК по Булстат 000530632, която се легитимира като собственик с Акт за частна общинска собственост № 8129/02.11.2016г. Оценката на непарична вноска е в размер на 1 126 000 лева, съгласно извършена експертна оценка от 17.04.2019 г. на правоспособен оценител.*
* *непарична вноска – вземане на Община Русе, ЕИК 000530632 по договор за паричен заем № ФС-3691/16.11.2017 г., допълнително споразумение към договор за паричен заем № ФС-3945/23.05.2018 г., допълнително споразумение към договор за паричен заем № ФС-4891/30.09.2019 г. и допълнително споразумение към договор за паричен заем № ФС-5273/11.06.2020 г., сключени между Община Русе и „Общински транспорт Русе” ЕАД. Вносител на непаричната вноска е Община Русе, ЕИК по Булстат 000530632, която се легитимира като собственик на вземането с договор за паричен заем № ФС-4891/30.09.2019г. и допълнително споразумение към договор за паричен заем № ФС-5273/11.06.2020г., сключени между Община Русе и „Общински транспорт Русе” ЕАД. Оценката на непаричната вноска е в размер на 874 339 (осемстотин седемдесет и четири триста тридесет и девет) лева, съгласно извършена експертна оценка.“*

3. Овластява Изпълнителния директор на „Общински транспорт Русе” ЕАД, ЕИК 117690845 да извърши всички действия и подпише всички необходими документи в изпълнение на горните решения.

**Точка 4**

**К.л. № 261 Откриване на процедура за приватизация на сграда за търговия-бивша сладкарница „Бор“ в кв. Дружба II-„Селеметя“, с административен адрес: гр. Русе, ул. „Кръстец“ №81, предмет на АОС №5335/14.02.2008 г.**

 **Акад. Христо Белоев:** Златомира Стефанова.

 **Г-жа Златомира Стефанова:** Благодаря, господин Председател. Поддържаме точката, която беше докладвана във всички комисии. С положително становище на комисията по приватизация и самият обект е включен в програмата. Благодаря.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 44. С 44 „за“, 0 „против“ и 0 „въздържали се“ се прие**

**РЕШЕНИЕ № 275**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6, чл. 4, ал. 4 от ЗПСК и чл. 3, т. 3 и чл. 7, т. 11 от Наредба за устройство и работа на органите за приватизация и следприватизационен контрол на Общински съвет - Русе, Общински съвет – Русереши:

1. Открива процедура за продажба чрез приватизация на сграда с идентификатор 63427.4.1713.2 по кадастралната карта и кадастралните регистри на град Русе, със застроена площ 78 кв. м., брой етажи: 1, с предназначение: сграда за търговия, с адрес: ул. „Кръстец“ №81, гр. Русе, предмет на АОС №5335/14.02.2008 г. Сградата е разположена в поземлен имот с идентификатор 63427.4.1713.
2. Упълномощава Кмета на общината с правата и задълженията на „възложител”, съгласно „Наредбата за възлагане извършването на дейности, свързани с подготовката за приватизация или със следприватизационния контрол, включително процесуално представителство, или на дейности, свързани с функциите по Закона за публичните предприятия”.

**Точка 5**

**К.л. № 262 Състав на Комисията по приватизация и следприватизационен контрол**

 **Акад. Христо Белоев:** Златомира Стефанова.

 **Г-жа Златомира Стефанова:** Уважаеми общински съветници, поддържаме точката, за да се допълни състава на комисията по приватизацията с Кристиян Вълчев, който е директор на Дирекцията „Общинска и етажна собственост“. Благодаря.

 **Акад. Христо Белоев:** Изказвания няма. Гласуваме.

**КВОРУМ – 45. С 42 „за“, 0 „против“ и 3 „въздържали се“ се прие**

**РЕШЕНИЕ № 276**

На основание чл. 21, ал. 2, във връзка с чл. 21, ал. 1, т. 1 от ЗМСМА и чл. 8, ал. 3 и ал. 4 от Наредба за устройство и работа на органите за приватизация и следприватизационен контрол на ОбС - Русе, Общински съвет – Русереши:

* 1. Освобождава Мирослава Маркова като член на Комисията по приватизация и следприватизационен контрол.
	2. Избира Кристиян Вълчев – директор дирекция „Общинска и етажна собственост“ за член на Комисията по приватизация и следприватизационен контрол.

**Точка 6**

**К.л. № 263 Застраховане на социални жилищни имоти – частна общинска собственост**

 **Акад. Христо Белоев:** Златомира Стефанова.

 **Г-жа Златомира Стефанова:** Благодаря, господин Председател. Предлагаме да подкрепите точката за 28 броя апартаменти, които са разположени на „Белмекен“ 33. Тъй наречените социални жилища, за 2025. Благодаря ви.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 43. С 43 „за“, 0 „против“ и 0 „въздържали се“ се прие**

**РЕШЕНИЕ № 277**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 9, ал. 2 от Закона за общинската собственост, Общински съвет – Русе реши:

Утвърждава Списък на имотите частна общинска собственост – социални жилища, подлежащи на задължително застраховане през 2025 г., срещу застрахователните рискове природни бедствия и земетресения.

**СПИСЪК НА ИМОТИ ЧАСТНА ОБЩИНСКА СОБСТВЕНОСТ – СОЦИАЛНИ ЖИЛИЩА**

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| № | АОС № | Местоположение на имота | Ползвател |
| Адрес | Вход | Eтаж | Aп. |  |
| 1 | 10133 от 2021 | гр. Русе, кв. "Родина 3", ул. Белмекен" №31  | - | 1 | А1 | ОП ОТСЖ |
| 2 | 10133 от 2021 | гр. Русе, кв. "Родина 3", ул. Белмекен" №31  | - | 1 | А1а | ОП ОТСЖ |
| 3 | 10133 от 2021 | гр. Русе, кв. "Родина 3", ул. Белмекен" №31  | - | 1 | А2 | ОП ОТСЖ |
| 4 | 10133 от 2021 | гр. Русе, кв. "Родина 3", ул. Белмекен" №31  | - | 1 | А2а | ОП ОТСЖ |
| 5 | 10133 от 2021 | гр. Русе, кв. "Родина 3", ул. Белмекен" №31  | - | 2 | А3 | ОП ОТСЖ |
| 6 | 10133 от 2021 | гр. Русе, кв. "Родина 3", ул. Белмекен" №31  | - | 2 | А4 | ОП ОТСЖ |
| 7 | 10133 от 2021 | гр. Русе, кв. "Родина 3", ул. Белмекен" №31  | - | 2 | А5 | ОП ОТСЖ |
| 8 | 10133 от 2021 | гр. Русе, кв. "Родина 3", ул. Белмекен" №31  | - | 2 | А6 | ОП ОТСЖ |
| 9 | 10133 от 2021 | гр. Русе, кв. "Родина 3", ул. Белмекен" №31  | - | 3 | А7 | ОП ОТСЖ |
| 10 | 10133 от 2021 | гр. Русе, кв. "Родина 3", ул. Белмекен" №31  | - | 3 | А8 | ОП ОТСЖ |
| 11 | 10133 от 2021 | гр. Русе, кв. "Родина 3", ул. Белмекен" №31  | - | 3 | А9 | ОП ОТСЖ |
| 12 | 10133 от 2021 | гр. Русе, кв. "Родина 3", ул. Белмекен" №31  | - | 3 | А10 | ОП ОТСЖ |
| 13 | 10133 от 2021 | гр. Русе, кв. "Родина 3", ул. Белмекен" №31  | - | 4 | А11 | ОП ОТСЖ |
| 14 | 10133 от 2021 | гр. Русе, кв. "Родина 3", ул. Белмекен" №31  | - | 4 | А12 | ОП ОТСЖ |
| 15 | 10133 от 2021 | гр. Русе, кв. "Родина 3", ул. Белмекен" №31  | - | 4 | А13 | ОП ОТСЖ |
| 16 | 10133 от 2021 | гр. Русе, кв. "Родина 3", ул. Белмекен" №31  | - | 4 | А14 | ОП ОТСЖ |
| 17 | 10128 от 2021  | гр. Русе, кв. "Родина 3", ул. Белмекен" №33 | - | 1 | Б1 | ОП ОТСЖ |
| 18 | 10128 от 2021  | гр. Русе, кв. "Родина 3", ул. Белмекен" №33 | - | 1 | Б1а | ОП ОТСЖ |
| 19 | 10128 от 2021  | гр. Русе, кв. "Родина 3", ул. Белмекен" №33 | - | 1 | Б1б | ОП ОТСЖ |
| 20 | 10128 от 2021  | гр. Русе, кв. "Родина 3", ул. Белмекен" №33 | - | 2 | Б2 | ОП ОТСЖ |
| 21 | 10128 от 2021  | гр. Русе, кв. "Родина 3", ул. Белмекен" №33 | - | 2 | Б3 | ОП ОТСЖ |
| 22 | 10128 от 2021  | гр. Русе, кв. "Родина 3", ул. Белмекен" №33 | - | 2 | Б4 | ОП ОТСЖ |
| 23 | 10128 от 2021  | гр. Русе, кв. "Родина 3", ул. Белмекен" №33 | - | 3 | Б5 | ОП ОТСЖ |
| 24 | 10128 от 2021  | гр. Русе, кв. "Родина 3", ул. Белмекен" №33 | - | 3 | Б6 | ОП ОТСЖ |
| 25 | 10128 от 2021  | гр. Русе, кв. "Родина 3", ул. Белмекен" №33 | - | 3 | Б7 | ОП ОТСЖ |
| 26 | 10128 от 2021  | гр. Русе, кв. "Родина 3", ул. Белмекен" №33 | - | 4 | Б8 | ОП ОТСЖ |
| 27 | 10128 от 2021  | гр. Русе, кв. "Родина 3", ул. Белмекен" №33 | - | 4 | Б9 | ОП ОТСЖ |
| 28 | 10128 от 2021  | гр. Русе, кв. "Родина 3", ул. Белмекен" №33 | - | 4 | Б10 |   |

**Точка 7**

**К.л. № 264 Прехвърляне на общински недвижим имот, представляващ придаваем терен от 16 кв.м по улична регулация от ПИ 63427.8.802 към частния ПИ с идентификатор 63427.8.1526, срещу отнемане на терен от 6 кв.м. от частния ПИ с идентификатор 63427.8.1526 и придаване към общинския ПИ 63427.8.802, за образуване на нов УПИ XV-1526 “за обществено обслужване и складови дейности“, в кв. Източна промишлена зона, град Русе**

 **Акад. Христо Белоев:** Златомира Стефанова.

 **Г-жа Златомира Стефанова:** Благодаря, господин Председател. Поддържаме точката да се приложи уличната регулация.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 43. С 43 „за“, 0 „против“ и 0 „въздържали се“ се прие**

**РЕШЕНИЕ № 278**

На основание чл. 21, ал. 1, т. 8 и чл. 21, ал. 2 от ЗМСМА, чл. 6, ал. 1 и ал. 3, чл. 8, ал. 9, чл. 41, ал. 2, всички от ЗОС, във връзка с §22, ал. 1, т. 1, буква „б“ от ЗР от ЗУТ, с цел прилагане на регулацията, по ПУП-ИПУР, ИПР и ПЗ, одобрен със Заповед № РД-01-711/20.03.2024г. на Кмет на Община Русе за обособяване на два нови УПИ – УПИ XV-1526 “за обществено обслужване и складови дейности“ и УПИ XVI-1527 “за обществено обслужване и складови дейности“, кв. 3000 по плана на кв. ИПЗ, град Русе, Общински съвет – Русе реши:

1. Допълва годишната програма за управление и разпореждане с имотите- общинска собственост за 2024 г. с продажба на терен, общинска собственост, представляващ придаваема част от 16 кв.м по улична регулация от ПИ 63427.8.802 по КККР на гр. Русе – ул. „Потсдам“, кв. ИПЗ, придаван към УПИ XV-1526, в кв. 3000, Източна промишлена зона, град Русе, съответстващ на поземлен имот с идентификатор 63427.8.1526 по КККР на град Русе, с прогнозна цена в размер на 4 883 лева (четири хиляди осемстотин осемдесет и три лева), без дължими данъци и такси.

2. Обявява придаваем терен от 16 кв.м по улична регулация от ПИ 63427.8.802 по КККР на гр. Русе – ул. „Потсдам“, кв. ИПЗ, придаван към УПИ XV-1526, в кв. 3000, Източна промишлена зона, град Русе, съответстващ на поземлен имот с идентификатор 63427.8.1526 по КККР на град Русе, за частна общинска собственост.

3. Да се продадат 16 кв.м по улична регулация от ПИ 63427.8.802 по КККР на гр. Русе – ул. „Потсдам“, кв. ИПЗ, придаван към УПИ XV-1526, в кв. 3000, Източна промишлена зона, град Русе, съответстващ на поземлен имот с идентификатор 63427.8.1526 по КККР на град Русе, придобит в собственост от „София Франс Ауто“ АД, ЕИК 040823148, на стойност 4 883 лева (четири хиляди осемстотин осемдесет и три лева), без дължими данъци и такси, които са за сметка на дружеството.

4. Допълва годишната програма за управление и разпореждане с имотите – общинска собственост за 2024 г. с придобиване на терен, представляващ придаваема част от 6 кв.м от УПИ XV-1526, в кв. 3000, Източна промишлена зона, град Русе, съответстващ на поземлен имот с идентификатор 63427.8.1526 по КККР на град Русе, придавани към общински поземлен имот ПИ 63427.8.802 - ул. „Потсдам“, кв. ИПЗ, с прогнозна цена в размер на 1 960 лева (хиляда деветстотин и шестдесет лева), без дължими данъци и такси.

5. Да се придобият 6 кв.м. от УПИ XV-1526, в кв. 3000, Източна промишлена зона, град Русе, съответстващ на поземлен имот с идентификатор 63427.8.1526 по КККР на град Русе, придобит в собственост от „София Франс Ауто“ АД, ЕИК 040823148, придавани към общински поземлен имот ПИ 63427.8.802 - ул. „Потсдам“, кв. ИПЗ, на стойност 1 960 лева (хиляда деветстотин и шестдесет лева), без дължими данъци и такси.

Решението подлежи на оспорване чрез Общински съвет - Русе пред Административен съд – Русе в 14-дневен срок от оповестяването му.

**Точка 8**

**К.л. № 265 Откриване процедура за провеждане на публичен търг с явно наддаване за продажба на общински имот в с. Николово, Община Русе**

 **Акад. Христо Белоев:** Златомира Стефанова.

 **Г-жа Златомира Стефанова:** Поддържам точката, господин Председател. С положително становище на КОС и на кмета на село Николово.

 **Акад. Христо Белоев:** Благодаря. Изказвания няма. Гласуваме.

**КВОРУМ – 44. С 44 „за“, 0 „против“ и 0 „въздържали се“ се прие**

**РЕШЕНИЕ № 279**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 и чл. 41, ал. 2 от ЗОС, чл. 8, ал. 1 и ал. 9 от ЗОС, и чл. 30 от Наредба №1 за общинската собственост на Общински съвет – Русе, Заявление вх. №ОИ-10-14/09.02.2024 г. и извлечение от протокол №5/15.05.2024 г. на КОС, Общински съвет реши:

1.Допълва годишната програма за управление и разпореждане с имоти – общинска собственост за 2024 г., с продажба на недвижим имот – частна общинска собственост, предмет на Акт №11033/21.03.2024 г. за частна общинска собственост, находящ се с. Николово, Община Русе, представляващ поземлен имот с идентификатор **51679.501.1716** по Кадастралната карта и кадастралните регистри на с.Николово, с прогнозен приход от продажбата му в размер на **44 532,00** лева, без дължими данъци и такси.

 2.Дава съгласие за откриване процедура за провеждане на публичен търг с явно наддаване за продажбана поземлен имот с идентификатор **51679.501.1716** по Кадастралната карта и кадастралните регистри на село Николово, Община Русе, Област Русе, одобрени със Заповед №РД-18-45/06.02.2024 г. на Изпълнителния директор на Агенцията по геодезия, картография и кадастър, с адрес: село Николово, ул. „Плиска“ №79, с площ от **645 кв.м.**, с трайно предназначение на територията: Урбанизирана, с начин на трайно ползване: Ниско застрояване (до 10м), а съгласнорегулационния план на с. Николово, представляващ урегулиран поземлен имот (УПИ) IV – 1716 в кв. 106, отреден за жилищно застрояване, предмет на Акт №11033/21.03.2024 г. за частна общинска собственост, вписан под №189, том 8, н.д. 1728, вх. рег. №3518 от 27.03.2024 г. по описа на Служба по вписванията – град Русе, с начална тръжна продажна цена **44 532,00** (четиридесет и четири хиляди петстотин тридесет и два лева), без дължими данъци и такси.

Дължимите данъци и такси да се определят след провеждане на търга и са за сметка на спечелилия търга участник – купувач.

30% от постъпленията от продажбата на посочения поземлен имот да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 9**

**К.л. № 266 Откриване процедура за провеждане на публичен търг с явно наддаване за продажба на общински имот в с. Николово, Община Русе**

 **Г-жа Златомира Стефанова:** Поддържам точката, господин Председател. Уважаеми общински съветници, с положително становище на КОС и на кметът на село Николово.

 **Акад. Христо Белоев:** Благодаря. Изказвания няма. Богомил? Не. Гласуваме точката.

**КВОРУМ – 44. С 44 „за“, 0 „против“ и 0 „въздържали се“ се прие**

**РЕШЕНИЕ № 280**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 и чл. 41, ал. 2 от ЗОС, чл. 8, ал. 1 и ал. 9 от ЗОС, и чл. 30 от Наредба №1 за общинската собственост на Общински съвет – Русе, Заявление вх. №ОИ-10-8/29.01.2024 г. и извлечение от протокол №5/15.05.2024 г. на КОС, Общински съвет реши:

1.Допълва годишната програма за управление и разпореждане с имоти – общинска собственост за 2024 г., с продажба на недвижим имот – частна общинска собственост, предмет на Акт №11034/21.03.2024 г. за частна общинска собственост, находящ се с. Николово, Община Русе, представляващ поземлен имот с идентификатор **51679.501.1717** по Кадастралната карта и кадастралните регистри на с.Николово, с прогнозен приход от продажбата му в размер на 46 465,00лева, без дължими данъци и такси.

 2.Дава съгласие за откриване процедура за провеждане на публичен търг с явно наддаване за продажбана поземлен имот с идентификатор **51679.501.1717** по Кадастралната карта и кадастралните регистри на село Николово, Община Русе, Област Русе, одобрени със Заповед №РД-18-45/06.02.2024 г. на Изпълнителния директор на Агенцията по геодезия, картография и кадастър, с адрес: село Николово, ул. „Плиска“ №81, с площ от **673 кв.м.**, с трайно предназначение на територията: Урбанизирана, с начин на трайно ползване: Ниско застрояване (до 10м), а съгласнорегулационния план на с. Николово, представляващ урегулиран поземлен имот (УПИ) V – 1717 в кв. 106, отреден за жилищно застрояване, предмет на Акт №11034/21.03.2024 г. за частна общинска собственост, вписан под №191, том 8, н.д. 1729, вх. рег. №3517 от 27.03.2024 г. по описа на Служба по вписванията – град Русе, с начална тръжна продажна цена **46 465,00 лв.** (четиридесет и шест хиляди четиристотин шестдесет и пет лева), без дължими данъци и такси.

Дължимите данъци и такси да се определят след провеждане на търга и са за сметка на спечелилия търга участник – купувач.

30% от постъпленията от продажбата на посочения поземлен имот да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 10**

**К.л. № 267 Определяне на начална тръжна цена за отдаване под наем на земеделски земи от общинския поземлен фонд на Община Русе**

 **Акад. Христо Белоев:** Златомира Стефанова.

 **Г-жа Златомира Стефанова:** Благодаря, господин Председател. Това е стандартна точка, която предлагаме за решение на общинския съвет за стопанската 2024-2025 година. Базата, разбира се е заповедта на министъра на земеделието и храните, като началните тръжни годишни наемни цени са определени в проекта за решението. Благодаря.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 44. С 44 „за“, 0 „против“ и 0 „въздържали се“ се прие**

**РЕШЕНИЕ № 281**

 На основание чл. 21, ал. 1, т. 8, чл. 21, ал. 2 от ЗМСМА, чл. 8, ал. 1 от Закона за общинската собственост, чл. 11, ал. 1, изр. 1 и чл. 14, ал. 1, изр. 2, чл. 76, ал. 1 и ал. 2 от Наредба № 1 за общинската собственост на Общинския съвет – Русе и Заповед № РД-46-40/27.02.2024 г. на Министъра на земеделието и храните, обн. ДВ, бр. 27 от 29.03.2024 г., Общинският съвет реши:

Определя начална тръжна годишна наемна цена за отдаване под наем на земеделски земи от ОПФ за 2024-2025 стопанска година, както следва:

* За отглеждане на едногодишни полски култури и многогодишни фуражни култури – житни, бобови и техните смеси – **78,00** лв./дка;
* За определени за индивидуално ползване пасища, мери, публична общинска собственост, отдавани под наем чрез публичен търг с явно наддаванеза срок от една година по реда на чл. 37 и, ал. 13 ЗСПЗЗ – **9,00** лв./дка;
* За определени за индивидуално ползване ливади**,** отдавани под наем чрез публичен търг с явно наддаванеза срок от една година по реда на чл. 37 и, ал. 13 ЗСПЗЗ – **10,00** лв./дка;
* За създаване и отглеждане на трайни насаждения по периоди:

|  |  |  |
| --- | --- | --- |
| Трайни насаждения | Гратисен период, години | Период на плододаване |
| години | лв./дка |
| Лозови насаждения | 3 | 4-7 | 62,00 |
| 8-10 | 94,00 |
| Овощни насаждения – семкови, костилкови, черупкови | 4 | 5-7 | 52,00 |
| 8-10  | 78,00 |
| Ягодоплодни култури | 2 | За периода на плододаване, , но не повече от 10 години | 71,00 |
| Етерично-маслени култури – роза, мента, лавандула, шипка и др. | 3 | За периода на плододаване, но не повече от 10 години | 47,00 |
| Култивирани билки – срок на предоставяне – 5 години | 1 |  2-5 | 33,00 |
| Аспержи  | 3 | 4-10 | 73 |

* За отглеждане на съществуващи трайни насаждения:

|  |  |
| --- | --- |
| Трайни насаждения | Цена лв./дка |
| 1. Лозови насаждения
 | 62,00 |
| 1. Овощни насаждения (семкови, костилкови, черупкови)
 | 84,00 |
| 1. Етеричномаслени култури (роза, мента, лавандула, шипка и др.)
 | 47,00 |

**Точка 11**

**К.л. № 268 Предоставяне безвъзмездно за управление на помещения в сградата на Кметство с. Ново село, Община Русе**

 **Г-жа Златомира Стефанова:** Благодаря, господин Председател. Поддържаме точката. По молба на кмета на Ново село, към момента тези помещения не се използват. Затова се надяваме да подкрепите.

 **Акад. Христо Белоев:** Да, благодаря. Изказвания няма. Гласуваме.

**КВОРУМ – 44. С 44 „за“, 0 „против“ и 0 „въздържали се“ се прие**

**РЕШЕНИЕ № 282**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 12, ал. 1 и ал. 4 от Закона за общинската собственост, във връзка с чл. 10, ал. 2 от Наредба №1 за общинската собственост на Общински съвет – Русе, Общински съвет – Русе реши:

 Да се предостави на кметство с. Ново село, Община Русе безвъзмездно за управление помещения с площ от 89 кв.м., с отделен вход от североизток, разположени в избения етаж от реална част от масивна триетажна административна сграда – за Кметство, разположена в ПИ №554 за Кметство и други нужди, в кв. 41 по регулационния план на с. Ново село, Община Русе, Област Русе, а по кадастралния план представлява ПИ 502.554, ЕКАТТЕ: 52235, с административен адрес: с. Ново село, Община Русе, ул. „Трети март“№16, 18, обект на Акт за публична общинска собственост №4676/ 24.07.2006 г., вписан под №82, том ХХХ, н.д.7378, парт. №320, вх. №10571 от 09.08.2006 г. по описа на Службата по вписванията – Русе.

**Точка 12**

**К.л. № 269 Продажба на общински поземлен имот, намиращ се в гр. Русе, кв. ДЗС, ул. „Явор“, по чл.35, ал.1 от Закона за общинската собственост**

 **Акад. Христо Белоев:** Златомира Стефанова.

 **Г-жа Златомира Стефанова:** Благодаря, господин Председател. Поддържаме точката с положително становище на КОС и на пълномощника на кмета.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 43. С 43 „за“, 0 „против“ и 0 „въздържали се“ се прие**

**РЕШЕНИЕ № 283**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал. 9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишна програма за управление и разпореждане с общинските имоти през 2024 г.“ с продажбата на поземлен имот с идентификатор 63427.11.240 по кадастралната карта и кадастралните регистри на гр. Русе, Община Русе, Област Русе, с площ 467 кв.м., а по регулационния план представлява урегулиран поземлен имот III-176, 190, кв. 14, в гр. Русе, Община Русе, кв. ДЗС, ул. „Явор“, с трайно предназначение на територията: Урбанизирана, с начин на трайно ползване: Ниско застрояване (до 10 м.), граници и съседни имоти: 63427.11.242, 63427.11.241, 63427.11.206, 63427.11.204, 63427.11.239, 63427.11.216. За имота е съставен Акт за частна общинска собственост №6275/22.07.2010 г., вписан под №94, том 21, н. д. 4442, вх. №9226 от 05.08.2010 г. по описа на Службата по вписвания – Русе, с прогнозен приход от продажбата в размер 12 183 лева (дванадесет хиляди сто осемдесет и три лева), без данъци и такси.

 2. Дава съгласие за продажба чрез публичен търг с явно наддаване на следния общински поземлен имот, представляващ поземлен имот с идентификатор 63427.11.240 по кадастралната карта и кадастралните регистри на гр. Русе, Община Русе, Област Русе, с площ 467 кв.м., а по регулационния план представлява урегулиран поземлен имот III-176, 190, кв. 14, в гр. Русе, Община Русе, кв. ДЗС, ул. „Явор“, с трайно предназначение на територията: Урбанизирана, с начин на трайно ползване: Ниско застрояване (до 10 м.), граници и съседни имоти: 63427.11.242, 63427.11.241, 63427.11.206, 63427.11.204, 63427.11.239, 63427.11.216. За имота е съставен Акт за частна общинска собственост №6275/22.07.2010 г., вписан под №94, том 21, н. д. 4442, вх. №9226 от 05.08.2010 г. по описа на Службата по вписвания – Русе, с начална тръжна продажна цена в размер на 12 183 лева (дванадесет хиляди сто осемдесет и три лева), без данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

**Точка 13**

**К.л. № 270 Отдаване под наем на горски територии, собственост на Община Русе, като специализирана фуражна база за изхранване на дивеча, в полза на ТП „Държавно горско стопанство - Сеслав“ – гр. Кубрат**

 **Акад. Христо Белоев:** Лазаров.

 **Г-н Никола Лазаров:** Уважаеми господин Председател, уважаеми господин Кмет, уважаеми общински съветници.В горските територии, собственост на община Русе, находящи се в землището на село Тетово има разположени няколко имота с начин на трайно ползване друг вид трайно насаждение, определени като дивечови ниви съобразно действащия горскостопански план, чието предназначение е осигуряване, изхранване на дивеча, подобряване на неговите местообитания и ограничаване размера на щетите, които той нанася на горската растителност и селскостопанската продукция. В деловодството на ОП „Паркстрой“ е постъпило писмо от Териториално поделение „Държавно горско стопанство“, Сеслав, град Кубрат, съдържащо искане за предоставяне в полза на…

 **Акад. Христо Белоев:** Поддържате точката, нали? Няма промени в някои от комисиите.

 **Г-н Никола Лазаров:** Няма, няма. Да, поддържаме точката.

 **Акад. Христо Белоев:** Благодаря. Изказвания по точката няма. Гласуваме.

**КВОРУМ – 46. С 46 „за“, 0 „против“ и 0 „въздържали се“ се прие**

**РЕШЕНИЕ № 284**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация; чл. 37, ал. 1, т. 2 във връзка с чл. 34, ал. 1, т. 2 от Закона за лова и опазване на дивеча, чл. 49, ал. 3 от Правилника за прилагане на Закона за лова и опазване на дивеча, чл. 42, чл. 43, ал. 1 и ал. 3, т. 2 от Закона за горите и чл. 90, ал. 1 от Наредба № 1 за общинската собственост, Общински съвет - Русе реши:

1. Определя долупосочените поземлени имоти – собственост на Община Русе, с начин на трайно ползване „друг вид трайно насаждение“, определени като „дивечови ниви“ съобразно действащия горскостопански план, находящи се в землището на с. Тетово, община Русе, за площи за специализирана фуражна база за изхранване на дивеча и дава съгласие същите да бъдат отдадени под наем като „дивечови ниви“ за осигуряване изхранването на дивеча, за срок от 11 месеца, считано от датата на подписване на договора, на ТП „Държавно горско стопанство - Сеслав“ – гр. Кубрат, БУЛСТАТ 2016168050052, срещу заплащане на наемна цена в размер на 78,00 лв. на декар, за целия период на наемното отношение, определена със Заповед № РД-46-40 от 27 февруари 2024 г. на Министерството на Земеделието (78.00 лв. на дка за една година), както следва:

|  |  |  |  |  |
| --- | --- | --- | --- | --- |
| ПИ с идентификатор по КК на с. Тетово, Община Русе | Стар имот№  | Вид подотдел | Вид собственост | Площ в декари  |
| 72357.459.128 | 0.128 | Дивечова нива | Общинска частна | 31,916 |
| 72357.459.129 | 0.129 | Дивечова нива | Общинска частна | 7,594 |
| 72357.459.130 | 0.130 | Дивечова нива | Общинска частна | 12,077 |
| 72357.459.134 | 0.134 | Дивечова нива | Общинска частна | 5,137 |
| 72357.459.155 | 0.155 | Дивечова нива | Общинска частна | 48,443 |
| 72357.459.163 | 0.163 | Дивечова нива | Общинска частна | 12,273 |
| 72357.459.172 | 0.172 | Дивечова нива | Общинска частна | 15,746 |

**Точка 14**

**К.л. № 271 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, кв. „Източна промишлена зона“**

 **Акад. Христо Белоев:** Златомира Стефанова.

 **Г-жа Златомира Стефанова:** Благодаря, господин Председател. Поддържаме точката. Предложението е включено в Годишната програма за управление и има положително становище от КОС.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 45. С 45 „за“, 0 „против“ и 0 „въздържали се“ се прие**

**РЕШЕНИЕ № 285**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Дава съгласие за продажба чрез публичен търг с явно наддаване на поземлен имот с идентификатор 63427.8.1337 по КККР на гр. Русе, Община Русе с площ 8 114 кв.м., намиращ се в гр. Русе, кв. „Източна промишлена зона“, с трайно предназначение на територията: Урбанизирана, начин на трайно ползване: За друг вид производствен, складов обект, при граници и съседни имоти: 63427.8.1338, 63427.8.1339, 63427.8.529, 63427.8.532, 63427.8.1143, 63427.8.1142, 63427.8.353, 63427.8.1065, 63427.8.1051, 63427.8.1066, 63427.8.537, 63427.8.1340, предмет на Акт за частна общинска собственост №8094/08.08.2016 г., вписан под №66, том 30, дв. вх. 11263, вх. №11512 от 11.08.2016 г. по описа на Службата по вписвания - Русе, с начална тръжна продажна цена в размер на 571 310 лева (петстотин седемдесет и една хиляди и триста и десет лева), без дължими данъци и такси.

 Дължимите данъци и такси се определят след провеждане на търга и са за сметка на спечелилия участник - купувач.

**Точка 15**

**К.л. № 272 Прекратяване на съсобственост чрез продажба частта на Община Русе от недвижим имот, намиращ се в гр. Русе, м. „Хаджигенова чешма“**

 **Акад. Христо Белоев:** Златомира Стефанова.

 **Г-жа Златомира Стефанова:** Благодаря, господин Председател. Поддържаме предложението както е внесено.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 46. С 43 „за“, 0 „против“ и 3 „въздържали се“ се прие**

**РЕШЕНИЕ № 286**

 На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал. 9, чл. 36, ал. 1, т. 2 и чл. 41, ал. 2 от Закона за общинската собственост, чл. 26, ал. 1, т. 1, чл. 34, ал. 1, т. 2 и чл.34, ал. 3 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишна програма за управление и разпореждане с общинските имоти през 2024 г.“ с прекратяване на съсобственост чрез изкупуване дела на Общината, представляваща 930/ 1268 кв.м. идеални части от поземлен имот с идентификатор 63427.7.786 по кадастралната карта и кадастралните регистри на гр. Русе, Община Русе, Област Русе, целият с площ от 1 268 кв.м., с трайно предназначение на територията: Урбанизирана, с начин на трайно ползване: Друг вид поземлен имот без определено стопанско предназначение, предмет на Акт за частна общинска собственост №10972/28.12.2023 г., вписан под №78, том 44, н. д. 9127, дв. вх. 15902, вх. №16344 от 29.12.2023 г. по описа на Службата по вписвания – Русе, с прогнозен приход от продажбата в размер на 37 160 лева (тридесет и седем хиляди и сто и шестдесет лева).

 2. Дава съгласие за прекратяване съсобствеността между Община Русе от една страна и Теменужка Козарева от друга страна, чрез изкупуване дела на Община Русе, представляващ 930/ 1 268 кв.м. идеални части от поземлен имот с идентификатор 63427.7.786 по кадастралната карта и кадастралните регистри на гр. Русе, Община Русе, Област Русе, целият с площ от 1 268 кв.м., с трайно предназначение на територията: Урбанизирана, с начин на трайно ползване: Друг вид поземлен имот без определено стопанско предназначение, предмет на Акт за частна общинска собственост №10972/28.12.2023 г., вписан под №78, том 44, н. д. 9127, дв. вх. 15902, вх. №16344 от 29.12.2023 г. по описа на Службата по вписвания – Русе от Теменужка Козарева срещу заплащане на цена в размер на 37 160 лева (тридесет и седем хиляди и сто и шестдесет лева), без дължими данъци и такси, които се дължат от Теменужка Козарева.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 16**

**К.л. № 294 Промяна на характера на собствеността от публична общинска в частна общинска собственост на недвижим имот, представляващ поземлен имот с идентификатор 63427.7.64 по Кадастралната карта и кадастралните регистри на град Русе, заедно с построената в имота сграда**

 **Акад. Христо Белоев:** Златомира Стефанова.

 **Г-жа Златомира Стефанова:** Благодаря, господин Председател. Поддържаме точката. Това е по желание на ОД на МВР, сградата, която предоставихте на 112. За да се извършат промените, теренът трябва да бъде частна общинска собственост. Благодаря.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 47. С 47 „за“, 0 „против“ и 0 „въздържали се“ се прие**

**РЕШЕНИЕ № 287**

 На основание чл. 21, ал. 1, т. 8 и чл. 21, ал. 2 от ЗМСМА, чл. 6, ал. 1 и ал. 3 от ЗОС и чл. 2, ал. 2 от Наредба №1 за общинската собственост на Общински съвет – Русе, Общински съвет реши:

 Обявява поземлен имот 63427.7.64 по КККР на град Русе, находящ се в гр. Русе, ул. „Котовск“ №4, заедно с построената в имота сграда с идентификатор 63427.7.64.1 по КККР на град Русе, предмет на Акт №7693/02.02.2016 г. за публична общинска собственост, за частна общинска собственост.

**Точка 17**

**К.л. № 291 Отдаване под наем на обособени части от имоти - публична общинска собственост, предоставени за управление на учебни заведения от общинската образователна система**

 **Акад. Христо Белоев:** Златомира Стефанова.

 **Г-жа Златомира Стефанова:** Благодаря, господин Председател. Това е по докладни записки на директорите на двете училища. Поддържаме точката.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 47. С 47 „за“, 0 „против“ и 0 „въздържали се“ се прие**

**РЕШЕНИЕ № 288**

На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 3 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 3 и т. 16, чл. 2, ал. 5, чл. 3, чл. 4 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

**1.** Дава съгласие да бъде проведен публичен търг с явно наддаване, за отдаване под наем за срок от **пет години на** помещение, с площ 10 кв. м, разположено на втори етаж в масивна, двуетажна сграда, с идентификатор по КККР на гр. Русе 63427.2.4221.8, със застроена площ на цялата сграда 532,00 кв. м, с предназначение: сграда за образование, с административен адрес: гр. Русе, ул, „Александровска“ №108, описана в Акт №10359/24.02.2022 г. за поправка на АПОС 8711/17.10.2018 г., предоставена за управление на ПГДВА „Йосиф Вондрак“ – гр. Русе, което помещение се отдава под наем за ателие на художник, с начална тръжна месечна наемна цена – **16,95 лв.** **(шестнадесет лева и деветдесет и пет стотинки)** без включен ДДС.

 **2.** Дава съгласие да бъде проведен публичен търг с явно наддаване, за отдаване под наем за срок от **пет години, на** помещение, с площ 17 кв. м, разположено на втори етаж в масивна, двуетажна сграда, с идентификатор по КККР на гр. Русе 63427.2.4221.8, със застроена площ на цялата сграда 532,00 кв. м, с предназначение: сграда за образование, с административен адрес: гр. Русе, ул, „Александровска“ №108, описана в Акт №10359/24.02.2022 г. за поправка на АПОС 8711/17.10.2018 г., предоставена за управление на ПГДВА „Йосиф Вондрак“ – гр. Русе, което помещение се отдава под наем за ателие на художник,с начална тръжна месечна наемна цена – **23,05 лв.** **(двадесет и три лева и пет стотинки)** без включен ДДС.

**3.** Дава съгласие да бъде проведен публичен търг с явно наддаване, за отдаване под наем за срок от **пет години на** помещение, с площ 13 кв. м, разположено на втори етаж в масивна, двуетажна сграда, с идентификатор по КККР на гр. Русе 63427.2.4221.8, със застроена площ на цялата сграда 532,00 кв. м, с предназначение: сграда за образование, с административен адрес: гр. Русе, ул, „Александровска“ №108, описана в Акт №10359/24.02.2022 г. за поправка на АПОС 8711/17.10.2018 г., предоставена за управление на ПГДВА „Йосиф Вондрак“ – гр. Русе, което помещение се отдава под наем за ателие на художник, с начална тръжна месечна наемна цена – 1**7,63 лв.** (седемнадесет лева и шестдесет и три стотинки) без включен ДДС.

4. Дава съгласие да бъде проведен публичен търг с явно наддаване, за отдаване под наем за срок от **пет години,** на помещение с площ 134 кв. м, разположено в сутерена на масивна, двуетажна сграда със сутерен, с идентификатор по КККЕ на гр. Русе 63427.2.556.1, със застроена площ на цялата сграда 2580,00 кв. м, с функц. предназначение паметник на културата, с административен адрес: гр. Русе, ул. „Александровска“ №3, описана в АПОС №6635/06.02.2012 г., предоставена за управление на СУ „Христо Ботев“ – гр. Русе, което помещение се отдава под наем за ученически бюфет**,** с начална тръжна месечна наемна цена – **584,00 лв.** **(петстотин осемдесет и четири лева)** без включен ДДС.

**Точка 18**

**К.л. № 292 Отдаване под наем на имот - частна общинска собственост, за клуб на Сдружение „Център Динамика“**

 **Акад. Христо Белоев:** Златомира Стефанова.

 **Г-жа Златомира Стефанова:** Благодаря, господин Председател. Поддържаме точката, желанието на „Център Динамика“ е да продължи да стопанисва помещението.

 **Акад. Христо Белоев:** Благодаря. Изказвания няма. Гласуваме.

**КВОРУМ – 47. С 47 „за“, 0 „против“ и 0 „въздържали се“ се прие**

**РЕШЕНИЕ № 289**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от пет години, като клуб на Сдружение „Център Динамика“, ЕИК 175654755, помещение, представляващо самостоятелен обект в сграда с идентификатор по КККР на гр. Русе 63427.2.108.1.2, със застроена площ на самостоятелния обект 27,58 кв.м, с предназначение – за търговска дейност, брой нива на обекта – едно, намиращ се в сграда с идентификатор по КККР на гр. Русе 63427.2.108.1, разположена в поземлен имот с идентификатор по КККР на гр. Русе 63427.2.108, с административен адрес гр. Русе, ул. „Панайот Хитов“ №9, ет. 1, предмет на АЧОС №7235 от 07.05.2014 г., срещу заплащане на месечна наемна цена в размер на  **23,20 лв.** без включен ДДС.

Решението подлежи на оспорване чрез Общински съвет - Русе пред Административен съд - Русе в 14 - дневен срок от съобщаването.

**Точка 19**

**К.л. № 289 Кандидатстване на Община Русе с партньорска проектна идея «Градска среда, култура и икономическо развитие» по Приоритет 1 на Програма „Развитие на регионите“ 2021 – 2027 г.**

 **Акад. Христо Белоев:** Златомира Стефанова.

 **Г-жа Златомира Стефанова:** Благодаря, господин Председател. Тези точки бяха доста дискутирани в комисиите. Това са две покани по Програма за развитие на регионите, където общината трябва да кандидатства с интегриран подход. Първия е свързан с градска среда, култура и икономическо развитие, където има 4 основни мерки с общ индикативен бюджет над 24 милиона лева. Първата мярка е изграждане на нов корпус към съществуващата сграда на Доходното здание. Втората мярка е основен ремонт, реставрация и консервация на Регионална библиотека „Любен Каравелов“, град Русе. Третата мярка е основен ремонт и въвеждане на мерки за енергийна ефективност на сградата на обредния дом и четвъртата мярка е изграждане на обект за публични събития на открито до кукления театър. Благодаря ви.

 **Акад. Христо Белоев:** Благодаря. Тука и двете точки докладвахте, като че ли или? Така, първата – Контролен лист 289. Изказвания, Орлин Дяков.

 **Г-н Орлин Дяков:** Уважаеми колеги, ще бъда съвсем кратък. На комисиите споделих моето мнение, искам да го кажа и пред вас и се надявам впоследствие, когато дай боже да бъде спечелено, да ме подкрепяте. Всички тези ремонти, строежи трябва да бъдат консултирани със специалисти в конкретната област.Нагледал съм се на сгради за обществено ползване, айде да го нарека театрални или айде най-общо сценични, които са зали за събрания.И след това се хвърлят купища пари, за да бъдат превърнати в нещо смислено, както се случи със сцената на Доходното здание. За да бъде разбита бетонната сцена, Министерство на културата преди доста години хвърли половин милион лева, защото никой преди това не попита хората, как се прави това. Надявам се този път това да се случи. Благодаря ви.

 **Акад. Христо Белоев:** Благодаря. Искрен Веселинов, изказване. Няма отчетено. Реплика, Елисавета Досева. Искрене, за втори път се случва.Бутончетата натискате, за да може да се регистрира тука.

 **Г-жа Елисавета Досева /реплика/:** Уважаеми господин Председател, господин Кмет, колеги. Извинявам се на Искрен Веселинов.Тъй като наистина много сериозно се дискутира по тези теми, аз не съм специалист, но главното, което разбрах е, че ние кандидатстваме, даваме шанс да се кандидатства и господин Дяков е прав, че трябва да се съобразят тези неща със специалистите, но това е следващият етап. Ако ние кандидатстваме, ако това се случи, а сега просто не бива да обсъждаме всички тези, с кого и как трябва да се съгласува след това. Благодаря.

 **Акад. Христо Белоев:** Благодаря. Искрен Веселинов.

 **Г-н Искрен Веселинов:** Ние, разбира се, ще подкрепим тази точка. Само с няколко думи искам да кажа, че това също е едно изключително важно решение, което вземаме, най-вече защото включва една емблематична за Русе сграда - Доходното здание, която чака своето довършване не знам 3 или 4 десетилетия. В това отношение малко може би ще бъда в дисонанс с преждеговорещата, но реално погледнато една голяма част от дебата, какво трябва да се случи там, трябва да бъде преди да кандидатстваме. Всъщност ние нямаме определена функция на тази част от Доходното здание, която първоначално беше предвидено общинският съвет да я използва действително като доходно здание, тоест като площи, които ще отдава с търговска цел. След това, за да се кандидатства за една програма, беше преработен проекта да бъде музей на река Дунав. За мен трябва да бъде нещо смислено, нещо, което не само запълва дупката там в тази грозна част. Нали може би най така потискаща част от централната ни зона. Трябва да бъде взето решението за тази сграда в унисон и с предназначението на бившата полиция Застрахователно дружество „България“, да се получи възможност да имаме един сериозен дебат и в общинският съвет, но и като цяло в обществото в града, защото аз многократно публично съм се изказвал, че за мен това е идеалното място за развитие на конгресен център и съответно да върнем Русе на картата на конгресния туризъм или по-скоро да го заявим като точка за конгресен туризъм. Може да се появят и други идеи, които да осмислят това пространство, но във всички случаи дебатът трябва да се случи първо, след това да се случи проекта и след това да се надяваме на това финансиране, което да даде един допълнителен тласък за развитието на града ни.

 **Акад. Христо Белоев:** Да, благодаря. Други изказвания няма. Гласуваме точката. Изчакайте, Златомира Стефанова.

 **Г-жа Златомира Стефанова:** Благодаря на общинските съветници, които взеха отношение и наистина разбират, че това е много важно за града. Всяка възможност, всъщност тази също е една от големите възможности. Искам само да кажа, че на 12 Април имаше много широко обществено обсъждане по кандидатстването ни за Приоритет 1, на които имаше присъстващи и имаше дискусия. Но, както каза господин Веселинов и господин Дяков, сега, когато ще се изготвят вече инвестиционните проекти на втория етап, ако бъдем одобрени съответно, тогава заедно с проектантите, които ще изготвят инвестиционните проекти, може да се направи второ обществено обсъждане. Тоест, преди да се завършат самите проекти, но като цяло за самото Доходно здание е кандидатствало точно в тази насока. Проектната идея е описана да бъде като център, зали, за култура. В тази насока е проектната идея. Тя не е по-различна от това, което вие всъщност искате.

 **Акад. Христо Белоев:** Да, благодаря. Така, сега гласуваме точката.

**КВОРУМ – 46. С 46 „за“, 0 „против“ и 0 „въздържали се“ се прие**

**РЕШЕНИЕ № 290**

На основание чл. 21, ал. 2, във връзка с чл. 21, ал.1, т. 23 и чл. 61, ал. 1 от Закона за местното самоуправление и местната администрация, Общински съвет - Русе реши:

1. Дава съгласие Община Русе да извърши необходимите действия за подготовка и изпълнение на проектна идея/проектно предложение по Приоритет 1 на Програма „Развитие на регионите“ 2021-2027 с партньорски проект „Градска среда, култура и икономическо развитие“ заедно с Регионална библиотека „Любен Каравелов“, гр. Русе;
2. Одобрява сключеното Споразумение за партньорство между Община Русе и Регионална библиотека „Любен Каравелов“;
3. Възлага на Кмета на Община Русе и на Директора на Регионална библиотека „Любен Каравелов“ да извършат всички необходими правни и фактически действия във връзка с изпълнението на т. 1 и 2.

**Точка 20**

**К.л. № 290 Кандидатстване на Община Русе с партньорска проектна идея «Интегрирано развитие на булевардната инфраструктура и градския транспорт в гр. Русе» по Приоритет 1 на Програма „Развитие на регионите“ 2021 – 2027 г.**

 **Акад. Христо Белоев:** Златомира Стефанова.

 **Г-жа Златомира Стефанова:** Благодаря, господин Председател. Това е всъщност втората проектна идея, пак отново интегриран подход. Тук имаме мерки за закупуване на допълнителни 10 електрически автобуса, доставка и инсталация на зарядни станции за нуждите на градския транспорт, обновяване на автобусните спирки за обществения градски транспорт, рехабилитация на булевард „Тутракан“ и четвъртата мярка е закупуване, доставка и монтаж на филтърни кубове, които ще бъдат поставени на ключови кръстовища за борба с ФПЧ. Благодаря.

 **Акад. Христо Белоев:** Да, благодаря. Изказвания няма. Гласуваме точката.

**КВОРУМ – 46. С 46 „за“, 0 „против“ и 0 „въздържали се“ се прие**

**РЕШЕНИЕ № 291**

На основание чл. 21, ал. 2, във връзка с чл. 21, ал.1, т. 23 и чл. 61, ал. 1 от Закона за местното самоуправление и местната администрация, Общински съвет - Русе реши:

1. Дава съгласие Община Русе да извърши необходимите действия за подготовка и изпълнение на проектна идея/проектно предложение по Приоритет 1 на „Програма развитие на регионите“ 2021-2027 с партньорски проект „Интегрирано развитие на булевардната инфраструктура и градския транспорт в гр. Русе“ заедно с „Общински транспорт Русе“ ЕАД;
2. Одобрява сключеното Споразумение за партньорство между Община Русе и „Общински транспорт Русе“ ЕАД;
3. Възлага на Кмета на Община Русе и на Изпълнителния директор на „Общински транспорт Русе“ ЕАД да извършат всички необходими правни и фактически действия във връзка с изпълнението на т. 1 и 2.

**Точка 21**

**К.л. № 273 Актуализация на местоположението, броя на местата на таксиметровите стоянки и обозначаването им в гр. Русе**

 **Акад. Христо Белоев:** Недев.

 **Г-н Димитър Недев:** Уважаеми господин Председател, уважаеми общински съветници. Нашето предложение е да приемете за решение предложението, което ние разглеждахме на комисиите.То е с актуализирани места и брой на таксиметровите стоянки с едно допълнение, което беше внесено на Комисията по комунални дейности, което ще ви предоставя след изказването. Предложението ни е в Точка 1 от диспозитива на предлагания проект да се създаде нова подточка 1.3 със следния текст: „На улица „Атанас Буров“ или на американското пазарче, да отпадне стоянката за таксиметрови автомобили. И Точка 2, в Приложение номер 1 към предлагания проект на решение, Точка 39 се заличава и приложението се преномерира.Касае същата стоянка. Това е предложено, обсъдено е с таксиметровите превозвачи. Те са съгласни на предложената корекция. Също така проблемите, които ги имаше през изминалите няколко месеца на различни места са урегулирани вече и таксиметровите стоянки са удачни, както за самите превозвачи, извършващи услугата, така и за жителите на град Русе.

 **Акад. Христо Белоев:** Да, благодаря.Изказвания няма.Гласуваме точката с предложенията, които бяха конкретизирани.

**КВОРУМ – 47. С 47 „за“, 0 „против“ и 0 „въздържали се“ се прие**

**РЕШЕНИЕ № 292**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, чл. 47, ал. 1 от Наредба №34 от 06.12.1999г. за таксиметров превоз на пътници издадена от Министъра на транспорта, Общински съвет – Русе реши:

Приема актуализация на местоположението, броя на местата на таксиметровите стоянки и обозначаването им  в гр. Русе отразени в Приложение 1 към настоящето предложение, като:

1. Закрива таксиметрови стоянки, както следва:
	1. На ул. „Рига“, странично при бл. Ивайло;
	2. На бул. „Гоце Делчев“ преди бул. „Васил Левски“;
	3. На ул. Ат. Буров – Американското пазарче
2. Намаляват се местата на таксиметровите стоянки намиращи се на:
	1. Ул. „Цар Калоян“ в ляво при Транспортна болница от 3 бр. стават 2 бр.;
	2. Ул. „Чипровци“ след спирка „Стадион Дунав“ от 4 бр. стават 3 бр.;
	3. Бул. „Липник“ пред бл. „Чавдар войвода“ в локалното платно от 5 бр. стават 3 бр.;
	4. Изхода на хотел „Рига“ след бариерата в дясно от 6 бр. стават 3 бр.;
	5. Ул. „Гео Милев“, западно от СОУ „Васил Левски“ от 5 бр. стават 4 бр.
3. Преместват се таксиметровите стоянки, както следва:
	1. На ул. „Студентска“ в дясно, преди кръстовището с ул. „Янтра“ пред търговските обекти намиращи се срещу втори корпус на Русенски университет, която да действа като стоянка в часовете от 07:00 до 19:00 часа с 5 бр. места;
	2. От ул. „Цветница“ да се премести в улицата между блок БДЖ и Покрит пазар с 5 бр. места;
	3. На бул. „Христо Ботев“ в посока Центъра преди изхода от Печатни платки с 5 бр. места.

**Точка 22**

**К.л. № 285 Доплащане на км/пробег за компенсиране разходите от извършването на превозите на пътници, извън чертите на гр. Русе, определени със строителните му граници в действащия устройствен план по градските линии от Общинската транспортна схема и приемане на решение за субсидиране на „Общински транспорт Русе“ ЕАД на км/пробег за извършваните курсове извън пиковите часове**

 **Акад. Христо Белоев:** Недев.

 **Г-н Димитър Недев:** Уважаеми господин Председател, уважаеми общински съветници. Предложението, което ние правим е в 2 точки. Първата точка е определяне доплащане за 3 автобусни линии, които се движат извън табелата, обозначаващата на град Русе. Това са линиите с номера 10, 16 и 33. Досегашната цена, която се доплащаше за километър пробег след табелата и която е приета с решение на общинския съвет е 80 стотинки на километър, но ние предлагаме тази сума да се увеличи на 1.50.Сумата е съобразена с размера и на заплати, и на горива, и енергии към момента на гласуване на точката преди и към настоящия момент. И второто предложение е свързано с доплащане за километър пробег, тъй като знаете, че от 1 Юли общински транспорт става единствен превозвач.Започвайки тази услуга на територията на град Русе само той да бъде превозвач, изпълняваме желание на много хора да увеличим времето за използване на превозите. Сутрин разписанията ще започват в 05:00 сутринта и вечер ще продължават до 24:00 часа. Затова ние предлагаме компенсиране, тъй като автобусите в началото и края на деня вървят се използват от малко хора. Предлагаме да компенсираме общински транспорт със субсидията от 31 стотинки на километър. Тази субсидия ние сме я залегнали в бюджета и няма да има промени в него.

 **Акад. Христо Белоев:** Да, благодаря. Изказвания няма. Гласуваме.

**КВОРУМ – 47. С 47 „за“, 0 „против“ и 0 „въздържали се“ се прие**

**РЕШЕНИЕ № 293**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, Общински съвет - Русе реши:

1.Определя доплащане в размер на 1,50 лв.(цената на един билет в градския транспорт) на км/пробег за компенсиране разходите от извършването на превозите на пътници, извън чертите на гр. Русе, определени със строителните му граници в действащия устройствен план по градските линии от Общинската транспортна схема. Сумите за тези доплащания да се изплащат на оператора, обслужващ посочените линии от средствата, заложени като транспортна субсидия в Дейност 849 “Други дейности по транспорт, пътища, пощи, далекосъобщение” в бюджета на Община Русе.

2. Определя компенсация за изпълнение на задължението за услугата обществен пътнически превоз, предназначена за покриване на загуби, реализирани при изпълнение на услугата при икономически неизгодни условия, в размер на 0,31 лв. на км реално изминат пробег за „Общински транспорт Русе“ ЕАД за курсовете, изпълнявани в часовия диапазон сутрин преди 06,30 ч. и вечер след 19,30 ч. Сумите да се изплащат от средствата, заложени като транспортна субсидия в Дейност 849 “Други дейности по транспорт, пътища, пощи, далекосъобщение” в бюджета на Община Русе.

3. Настоящото решение отменяРешение №64, прието с Протокол № 3/16.12.2015 г. на Общински съвет - Русе.

**Точка 23**

**К.л. № 274 Приемане на Наредба за изменение и допълнение на Наредба № 28 за условията и реда за използване на спортните обекти, собственост на Община Русе**

 **Акад. Христо Белоев:** Рачев.

 **Г-н Борислав Рачев:** Господин Председателю, уважаеми господин Кмете. Уважаеми общински съветници, скъпи колеги. Представено е на вашето внимание предложение за изменение на Наредба 28, като предложението е разписано доста подробно. След разговори по комисиите, които минаха, предлагаме следното допълнение. Към Точка 1 на член 18, алинея 6 на Наредбата да се добави Точка 1.6 със следното съдържание: „Със съгласието на наемателя при предварително съгласуван с него график, Община Русе може да ползва отдадения под наем спортен обект за провеждане на спортни мероприятия, свързани с упражняването на спорта, за който е предназначен съответния обект.“, като тук добавям говорим за безвъзмездно, тъй като помещенията са собственост на общината. Второто предложение, което се предлага е текстът Точка 2.10 прекратителните процедури да се добави 2.10 „При приватизация на обекта съгласно алинея 6 от държавните разпоредби на Закона за приватизация и следприватизационен контрол при институция при градоустройствено мероприятие по закона за устройство на територията и точка 2 11 при извършване на ново строителство, надстрояване или пристрояване разрешени по установения ред. Когато се засягат ползваните помещения. Предложенията са подадени към общинския съвет. Оставаме на разположение и само да помоля след сесията Комисията младежта и спорта да имат така търпение да останат да разпределим Програма „Спорт“. Благодаря ви.

 **Акад. Христо Белоев:** Благодаря. Изказвания. Милен Боев.

 **Г-н Милен Боев:** Уважаеми господин Председател, уважаеми господин Кмете, уважаеми заместник-кметове, колеги общински съветници, дами и господа, гости и журналисти.По предложение за изменение на решение по Точка 23 - Контролен лист 274 приемане на Наредба за изменение и допълнение на Наредба 28 за условията и реда за използване на спортни обекти, собственост на Община Русе, ние от Политическа партия „Възраждане“ имаме предложения за допълнение на някои текстове в проекторешението и те са. Текстът на точка 2 и 4 се допълва със следния текст след края на изречението следва запетайка „или е предоставен за безвъзмездно използване от трети лица“ и текстът на точка 2.10 се допълва със следния текст, след края на изречението следва запетайка, „след решение на общинския съвет.“ Благодаря за вниманието.

 **Акад. Христо Белоев:** Предложенията. Орлин Дяков, изказване. Орлин Дяков.

 **Г-н Орлин Дяков:** Ами да, имаше уважаеми колеги, имаше разисквания точно и така айде да го кажанеприемане на точка 2.10 в почти всички комисии. Хубаво е, че се съобразихте с това на нашата група мнение. Хубаво е, че го променихте. Надявам се, че по този начин наемателите ще се чувстват по-сигурни, по-спокойни, а едновременно с това ще има и възможност за развитие на спортната база, както и на спортната дейност на клубовете.

 **Акад. Христо Белоев:** Благодаря. Борислав Рачев. Да, и да вземете отношение по направените предложения от „Възраждане“.

 **Г-н Борислав Рачев:** Благодаря, господин Председателю, господин Кмете, общински съветници. Така направеното предложение на групата на „Възраждане“ по точка 2.4 по Закона за общинската собственост, това не се налага, 2.10 също няма нужда от решение на общинския съвет, тъй като всяка една процедура става с решение на общинския съвет. Благодаря ви.

 **Акад. Христо Белоев:** Не приемате това, да. 2.10 е оттеглена.

 **Г-н Борислав Рачев:** 2.10 претърпява, друг вид има вече. При приватизация на обекта, аз го зачетох. Не, не, промяна има в 2.10. Извинявам се, ако грешно съм го казал.

 **Акад. Христо Белоев:** Дайте ми на „Възраждане“ текста. Рачев, на „Възраждане“ предложенията. Боев, след тези обяснения, подкрепяте ли ги да се гласува точката 2.10, както е променена. Решение на общинския съвет, добавили са. Мариян Димитров, изказване. Моля за тишина.

 **Г-н Мариян Димитров:** Уважаеми общински съветници, уважаеми господин Председател, уважаеми господин Кмете. От името на група. Така, сега не стана ясно администрацията оттегли ли точка 2.10 или тя продължава…

 **Акад. Христо Белоев:** Прередактирана е точка 2.10. Прередактирана.

 **Г-н Мариян Димитров:** И само относно приватизацията остана. Добре, при това положение няма какво да допълваме с нашето предложение. След решение на общинския съвет, нали то имаше смисъл, ако беше останал стария текст.

 **Акад. Христо Белоев:** Добре, значи 2.10 отпада, да.

 **Г-н Мариян Димитров:** Да, обаче в 2.4 има и такава хипотеза. Там ставаше въпрос за така или даване под наем на трето лице или са предоставени за безвъзмездно ползване на трето лице, защото и тази хипотеза съществува и по-горе това е записано в 1.2, че има такава възможност. Така че, това го поддържаме. Така, аз обаче искам да кажа няколко думи относно цялата наредба. Сега, в наредбата, в предложението, в материала в контролния лист е записано, че предлагания проект на Наредба за изменение и допълнение на Наредба 28 за условията и реда за използване на спортни обекти, цитирам дословно, собственост на Община Русе не противоречи на норми от по-висока йерархия на европейското законодателство. Целия анализ за съответствие на Наредбата на правото на Европейския съюз представлява едно изречение и само 11 думи извън името на Наредбата. Този анализ питам аз, аналитичен ли е или е декларативен? Защото, когато ние внасяме някаква наредба, включително кмета беше подписал становище, макар че имаше половин страница по въпроса, било декларативно. Тук виждам едно изречение, аз не мога да приема, че анализа е аналитичен, той също е декларативен. И в този ред на мисли питам, даже моето предложение е администрацията да оттегли днес предложението. Имаме ли материално-правна компетенция да приемем тези всичките изменения в наредбата по простата причина, че член 8 от Закона за нормативните актове ни дава възможност за уреждаме само въпроси от местно значение и такива, които не са уредени. Тука навлизаме в хлъзгавия терен на тротинетките. Там се случи същото, има решение на Върховния съд по този въпрос за друга Наредба на друг общински съвет. И в този смисъл, това, което правим, не противоречи ли на акт от по-висока степен закон, където някои от нещата са уредени. Не съм подготвен сега да правя анализ на точка по точка, кое противоречи, кое не противоречи, но имам опасенията, че в един момент тези поправки или част от тях могат да паднат. И все пак господин Кмете, искам да ме убедите, че записаното е аналитично, че не е декларативно изречението, което прочетох, ако може да има анализ в едно изречение от 11 думи. И когато имате претенции към други вносители, мислете, че трябва да имате същите претенции и към Вас.

 **Акад. Христо Белоев:** Да, благодаря. Изказвания други няма. Рачев.

 **Г-н Борислав Рачев:** Благодаря, господин Председателю. Разпоредбите европейските не са с императивен характер. Наредба 28 преди няколко години я приехме със санкция на общинския съвет, която почива на Закона за физическото възпитание и спорта. Сега правим промени, добавяме предвид съобразили сме се с предложенията на общинските съветници. Това е, което можем да Ви кажем. Благодаря ви.

 **Акад. Христо Белоев:** Така, благодаря.Текста, предложението, което беше направено за промяна и първо него ще гласуваме. Точка 2.4да се допълни с текст „след края на изречението следва запетайка и се добавя или е предоставен за безвъзмездно ползване от трети лица“. Това не беше прието.

 **Г-н Борислав Рачев:** Господин Председателю, то 1.2 го урежда това, той господин Димитров го каза.

 **Акад. Христо Белоев:** Да де, ама не си го оттеглиха.

 **Г-н Борислав Рачев:** Аз останах с впечатление, че те го приемат във вида, в който е предложено. Единствено там за 2.10 имаше такова неуточнено.

 **Акад. Христо Белоев:** 2.10 го оттеглиха…

 **Г-н Борислав Рачев:** Колегите от „Възраждане“, кажете.

 **Акад. Христо Белоев:** 2.4 остава ли?

 **Г-н Борислав Рачев:** 1.2 го урежда, 1.2 урежда 1.4 във вида, в който Вие искате да изглежда.Благодаря ви.

 **Акад. Христо Белоев:** Така. Господин Рачев каза, че си поддържат текста и не приемат това, което се предлага. Аз го подлагам на гласуване. Което беше от „Възраждане“ в 2.4 да се допълни текст „или е предоставен за безвъзмездно ползване от трети лица“. Първо това и след това като цяло ще гласуваме материала.

**КВОРУМ – 45. С 10 „за“, 13 „против“ и 22 „въздържали се“ не се прие предложението.**

 **Акад. Христо Белоев:** Гласуваме като цяло материала. Моля за тишина. Гласуваме като цяло материала.

**КВОРУМ – 46. С 46 „за“, 0 „против“ и 0 „въздържали се“ се прие**

**РЕШЕНИЕ № 294**

На основание чл. 79 от АПК, чл. 107, ал. 2, във връзка с 103, ал. 2, т. 2 на Закона за физическото възпитание и спорта, чл. 21, ал. 1, т. 23 във връзка с чл. 21, ал. 2, чл. 27, ал. 3 и ал. 5 от Закона за местно самоуправление и местната администрация, Общински съвет - Русе реши:

1. Приема Наредба за изменение и допълнение на Наредба № 28 за условията и реда за използване на спортните обекти, собственост на Община Русе, както следва:

§ 1. Чл. 18, ал. 6 се изменя и допълва по следния начин:

Създават се нови т. 1 и т. 2, със следното съдържание:

т. 1. В договорите за предоставяне на спортни обекти задължително се предвиждат следните условия:

* 1. Предоставеният спортен обект не може да бъде използван за други дейности, освен за посочените в условията на тръжната/конкурсната документация, респективно в клаузите на договора за наем;
	2. Предоставеният спортен обект не може да бъде пренаеман или предоставен за безвъзмездно използване на трети лица. Неспазването на това изискване е основание за прекратяване на договора за наем;
	3. Предоставеният спортен обект трябва да бъде предаден обратно във владение на Общината при изтичане или прекратяване на договора в състояние, не по-лошо от състоянието, в което е получен;
	4. Наемателят е задължен да сключи договор за застраховка на спортния обект в полза на Община Русе по реда на чл. 105 от Закона за физическото възпитание и спорта, в съответствие с условията, предвидени в настоящата Наредба;
	5. Предвиждат се санкции при нарушение на задълженията.
	6. Със съгласието на наемателя, при предварително съгласуван с него график, Община Русе може да ползва отдадения под наем спортен обект за провеждане на спортни мероприятия, свързани с упражняването на спорта, за който е предназначен съответния обект.

**т.2.** В договорите за наем задължително се включват следните прекратителни основания:

2.1. При неполагане на грижата на добър стопанин от страна на наемателя при ползване на спортния обект;

2.2. С изтичане на срока на договора, като се предвиди, че мълчаливо продължаване на договора не е допустимо;

2.3. Ако наемателят не застрахова спортния обект за срока на договора и не изпълнява задълженията си, произтичащи от договора за застраховка;

2.4. Ако се установи, че наемателят използва не по предназначение предоставения му за използване на спортния обект или го е преотдал изцяло под наем на трето лице;

2.5. Ако не съобщи незабавно на Общината за евентуални посегателства и повреди върху наетия спортен обект;

2.6. Ако ползвателят не изпълнява задължението си за инвестиции в съответните срокове;

2.7. При неплащане на наемната цена и/или на текущите разноски за повече от три месеца;

2.8. Ако се установи, че наемателят не отговаря на изискванията или впоследствие престане да отговаря на изискванията, предвидени в чл. 108 от Закона за физическото възпитание и спорта;

2.9. При извършване на промени в спортния обект, несъвместими с обичайното му използване;

2.10. При приватизация на обект, съгласно § 6 от ДР на ЗПСПК, при реституция, при градоустройствено мероприятие по ЗУТ;

2.11. При извършване на ново строителство, надстрояване или пристрояване, разрешени по установения ред, когато се засягат ползваните помещения.

 **Акад. Христо Белоев:** Имаме 2 минути. Обявявам почивка до 11:15.

***15 минути почивка***

 **Акад. Христо Белоев:** Заемете места в залата. Проверка на кворума. 28 са се регистрирали, има кворум. Продължаваме.

**Точка 24**

**К.л. № 275 Одобряване на Договор за сътрудничество за реализиране на програма „Академия за родители към Община Русе“ с дейност „Общинско училище за бъдещи и настоящи родители“**

 **Акад. Христо Белоев:** Недев.

 **Г-н Димитър Недев:** Уважаеми господин Председател, уважаеми общински съветници.Предлагаме да одобрите сключения договор за изпълнение дейностите по Общинска програма „Академия за родители“ към Община Русе с дейност „Общинско училище за бъдещи и настоящи родители“. Договорът се сключва с двете университетски болници на територията на град Русе - това са УМБАЛ Канев и УМБАЛ Медика. Той стана факт след изпълнение на решение на общински съвет и създадената работна група, която работи съвместно от месец Април. Договорът е нефинансов за общината. Лекторските часове, които ще бъдат отделени от служители на болниците по разписан план за работа са дарения от самите екипи на болниците и предлагам да одобрите този договор.

 **Акад. Христо Белоев:** Благодаря. Изказвания няма. Гласуваме.

**КВОРУМ – 42. С 41 „за“, 0 „против“ и 1 „въздържали се“ се прие**

**РЕШЕНИЕ № 295**

На основание чл. 21, ал. 2 във връзка с ал. 1, т. 23, чл. 59, ал. 1 и чл. 61, ал. 1 от Закона за местното самоуправление и местната администрация, Общински съвет – Русе реши:

1. Одобрява договор за сътрудничество между Община Русе, УМБАЛ „Канев“ АД и УМБАЛ „Медика“ ЕООД за реализиране на програма „Академия за родители към Община Русе“ с дейност „Общинско училище за бъдещи и настоящи родители“.

**Точка 25**

**К.л. № 276 Отчет за 63. МФ „Мартенски музикални дни“ Русе, 15 – 31 март, 2024**

 **Акад. Христо Белоев:** Енчо Енчев.

 **Г-н Енчо Енчев:** Благодаря. Уважаеми общински съветници, общинска администрация поддържа направеното предложение и представя на вашето внимание отчет за 63-тото издание на Международния фестивал „Мартенски музикални дни“. Отчетът беше представен на постоянните комисии и приет на постоянните комисии по Бюджет и финанси, Законност, обществен ред и сигурност и Култура и религиозни въпроси. Позволете ми за широката аудитория да кажа няколко изречения допълнително. Тази година фестивалът представи над 350 елитни артисти, в това число ансамбли и оркестри от 8 страни на Европа и света. Също така и едни от най-успешните на международната сцена български артисти, сред които Светлин Русев, Минчо Минчев, Николай Минчев, Албена Данаилова, Емануил Иванов, Радостина Николаева, Виолета Радомирска, Милен Божков и Деян Вачков. Своята 30-годишнина на сцената отбеляза с вълнуващ концерт и известния русенски хор „Професор Васил Арнаудов“ с диригент Свилен Димитров. 63-тото издание на фестивала приключи успешно и във финансово отношение. При уточнен общ бюджет по приходите в размер на 302 000 лева, в това число 143 600 лева от общинския бюджет и 158 000 лева от други източници, в изпълнението на приходната част на бюджета са отчетени общо приходи от 320 168 лева, в това число 143 600 лева от общинския бюджет. И тук искам да подчертая рекордните за последните години 176 568 лева от външни за общината източници, което доведе до преизпълнението на външните приходи с 18 168 лева. Финансовия резултат налага следните изводи, балансирано и гъвкаво изпълнение на бюджета и постигане на реална икономия, значително преизпълнение на планираните средства, постигнат преходен остатък в размер на 24 142 лева. Позволете ми накрая да благодаря на нашите спонсори, към които ще се обърнем, разбира се и за следващото издание на фестивала. Това са Министерството на културата, които осигуриха повече средства тази година, А1, ОББ АД, Инвестбанк АД, Овъргаз АД, хотел „Дунав плаза“, „Линамар лайт метълс Русе“, „Булмаркет“ ЕООД, „Гама консулт“ ЕООД, „Дунарит“ АД, Дунав турс, БТБ България АД, ВиК Русе ООД, „Общински пазари“ ЕООД, както и екипите на общинските предприятия „Русе арт“, Националното училище по изкуствата, Държавна опера, Художествена галерия и Регионална библиотека „Любен Каравелов“ и Регионалния исторически музей. Благодарим и на медийните партньори в лицето на БНР, БНТ, Радио „Русе“, вестниците „Бряг“ и „Утро“, както и на редица местни регионални и национални медии. Призовавам ви да подкрепите проекта за решение. Благодаря.

 **Акад. Христо Белоев:** Благодаря. Изказване, Орлин Дяков.

 **Г-н Орлин Дяков:** Уважаеми колеги, комисията по култура е водеща за този материал. Това е ясно.Без да казвам нищо лошо за „Мартенски музикални дни“, за съжаление това е единственото голямо културно събитие за нашия град.Моите препоръки бяха казани в разискванията в комисията по култура. Според мен искам съвсем кратко да ги споделя и с вас. Според мен, ако „Мартенски музикални дни“ насочи дейността си към така наречения фестивален туризъм, тогава според мен целите и всичко, което се случва на мартенски музикални дни доста може да се промени.Имаме много добри практики в тази област в цяла Европа. Идват великолепни изпълнители, които са интересни за така и чуждестранна публика, бих казал.Така че, това беше едната препоръка. Втората е все още има какво да се желае за прихода от билети.И продажбите, които според мен не са на необходимото ниво в сравнение със световноизвестните хора, които идват тук в града ни.Иначе прекрасно е, че фестивала след ковида така с бързи темпове се възстанови и дай Боже да бъде все по-успешен с годините. Благодаря ви. **Акад. Христо Белоев:** Благодаря.Няма. Пенчо Милков.

 **Г-н Пенчо Милков:** Уважаеми господин Председател, уважаеми колеги общински съветници, уважаеми господин Дяков. Аз вземам думата предид Вашето изказване, предвид дискусията, която стана в общинския съвет преди фестивала, си спомням по повод продажбата на билети в Ивентим и други добри предложения. Все още сме месец Юни 2024 година. Аз Ви предлагам заедно със заместник-кмета господин Енчев и Вие като председател на комисията, всички тези предложения, заедно с госпожа Стефанова, предвид възможността за туристически поток, популяризиране на фестивала, да помогнем нали на отдел „Култура“, защото добри бяха изказванията и преди с билетите, с Ивентим. Сега също, просто да го започнем веднага. Нали каквито идеи приемем Юни, да може още през есента да започнем, да се отразят и в проекта за бюджет за догодина също. Благодаря ви.

 **Акад. Христо Белоев:** Да, благодаря. Орлин Дяков, реплика.

 **Г-н Орлин Дяков /реплика/:** Не исках да влизам в детайли, господин Милков, но в разискванията в Комисията по култура стана въпрос за това, че голяма част от изпълнителите се канят много, много, много преди година или две, ясно е, те са много заети хора, техния график е много запълнен.И когато се потвърди едно такова участие, то може да бъде презентирано отделно и моята идея беше, не да чакаме да излезе цялата програма и тогава да започне презентацията на всичко, което се случва Март месец, аимаме ли потвърдено участие, подписан някакъв предварителен договор, ние да започнем събитие по събитие да презентираме и да продаваме тези концерти там или други изяви. Проблемът, който ми беше казан е, че всъщност финансирането не е на 100% осигурено. И това е факт и аз го разбирам, но в рамките на сигурните суми, които имаме, ние можем да започнем малко по малко да презентираме тези изяви. Тоест, ние знаем, че имаме сигурни средства от общината, имаме и сигурни средства от Министерство на културата, които са около 200 000 лева доколкото така успяхме да сметнем съвсем грубо. Тоест в рамките на тези 200 000 лева ние можем много по-рано да включим и Ивентим, да включим и продажбата на каса.За голямо съжаление ми каза, мисля, че госпожа Ива Чавдарова каза, че голяма част от билетите са купувани на каса. Това означава, че не се знае, че „Мартенски музикални дни“ продава онлайн билети. И това трябва да се намери начин да се презентира също. Благодаря ви.

 **Акад. Христо Белоев:** Благодаря.Няма други изказвания. Гласуваме точката.

**КВОРУМ – 45. С 45 „за“, 0 „против“ и 0 „въздържали се“ се прие**

**РЕШЕНИЕ № 296**

 На основание чл.21, ал.2, във връзка с чл.21, ал.1, т.6 и с чл.17, ал.1, т.5 от ЗМСМА Общинският съвет реши:

 1. Приема информацията за проведеното 63-то издание на МФ „Мартенски музикални дни“ през 2024 г.

 2. Приема отчета по приходите и разходите за провеждането на 63-то издание на МФ „Мартенски музикални дни” през 2024 г., съгласно *Приложение 1* и *Приложение 2.*

**Точка 26**

**К.л. № 286 Определяне на нов председател на Общински съвет по наркотични вещества /ОбСНВ/ - Русе**

 **Акад. Христо Белоев:** Недев.

 **Г-н Димитър Недев:** Уважаеми господин Председател, уважаеми общински съветници. Предлагам да подкрепите нашето предложение. То е свързано с прекратяване на служебните правоотношения на досегашния председател госпожа Радостина Пейкова и назначаване на длъжността началник на отдел на „Здравни дейности“, госпожа Искра Иванова.

 **Акад. Христо Белоев:** Благодаря. Изказвания няма. Гласуваме.

**КВОРУМ – 46. С 45 „за“, 0 „против“ и 1 „въздържали се“ се прие**

**РЕШЕНИЕ № 297**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация и чл. 15, ал. 1 от Закона за контрол върху наркотичните вещества и прекурсорите и във връзка с чл. 15, ал. 3 и чл. 22, ал. 2 от Правилника за организацията и дейността на Националния съвет по наркотични вещества, Общински съвет – Русе реши:

Променя състава на Общински съвет по наркотични вещества, определен с Решение №417, прието с Протокол №18/25.02.21 г,, изм. с Решение №817, прието с Протокол №30 /24.02.2022 г., изм. с Решение №1275, прието с Протокол №46/16.03.2023 г., изм. с Решение №1481, прието с Протокол №52/21.09.2023 г., изм. с Решение №255, прието с Протокол №9/30.05.24 г. на Общински съвет-Русе, както следва:

1. Освобождава г-жа Радостина Пейкова, председател на Общински съвет по наркотични вещества;

2. Определя за председател на Общински съвет по наркотични вещества г-жа Искра Иванова – началник на отдел „Здравни дейности“ – Община Русе.

**Точка 27**

**К.л. № 278 Одобряване на задание, разрешаване изработването на подробен устройствен план /ПУП/ – Парцеларен план за пътни връзки до ПИ 63427.107.76, ПИ 63427.107.77 и ПИ 63427.107.58 в м. „Гарван бюлюк“, землище на гр. Русе**

 **Акад. Христо Белоев:** Ениманев.

 **Арх. Иван Ениманев:** Благодаря. Уважаеми господин Председател, уважаеми господин Кмет, уважаеми общински съветници. Предложението касае парцеларен план за пътни връзки. Достъп до 3 имота, собственост на възложителя. В случая 107.76, 107.77 и 107.58, които са с начин на трайно ползване за селскостопански ведомствен горски път, общинска публична собственост. От него се обособяват 9 нови имота, като 4 от тях са с обща площ 267 квадратни метра. Предназначението ще се промени от земеделска територия на транспортна. Благодаря.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 45. С 45 „за“, 0 „против“ и 0 „въздържали се“ се прие**

**РЕШЕНИЕ № 298**

 На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 21, ал. 5 и чл. 29, ал. 1 от ЗОЗЗ, чл. 30, ал. 3 от ППЗОЗЗ и искане с вх. №УТ-16-30/08.05.2024 г. от „Дар-80“ ЕООД чрез Цветан Върбанов, Общински съвет - Русе реши:

1. Одобрява задание и разрешава изработване на подробен устройствен план /ПУП/ – Парцеларен план за пътни връзки до ПИ 63427.107.76, ПИ 63427.107.77 и ПИ 63427.107.58 в м. „Гарван бюлюк“, землище на гр. Русе.
2. Във връзка с преминаването през ПИ 63427.107.73 – общинска публична собственост, дава съгласие от името на Община Русе и за собствена сметка възложителят да извърши процедурата по промяна предназначението на част от имота с площ 267 кв. м., като срокът на предварителното съгласие е до влизане в сила на решението на Комисията по чл.17, ал.1 от ЗОЗЗ.

**Точка 28**

**К.л. № 279 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 51679.503.1632, намиращ се в местност „Дрибак 3,4“, село Николово, община Русе**

 **Акад. Христо Белоев:** Те няколко са в Дрибака, казвам контролния лист. Ениманев.

 **Арх. Иван Ениманев:** Поземления имот е извън строителните граници, вилна зона. Следва да се спазват изискванията на Наредба 7 за градоустройствените параметри. С приложената скица-предложение се предвижда ново застрояване, определено с ограничителни линии. Поставяне на разстояние 2 метра от външните имотни граници и 4 метра от вътрешните. Съществуващата в имота сграда не се запазва като елемент на плана. Благодаря.

 **Акад. Христо Белоев:** Да, благодаря. Изказвания няма.Гласуваме точката.

**КВОРУМ – 46. С 41 „за“, 0 „против“ и 5 „въздържали се“ се прие**

**РЕШЕНИЕ № 299**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-29 от 25.03.2024 г. от Александър Мурадян, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 51679.503.1632, намиращ се в местност „Дрибак 3,4“, село Николово, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване определено с ограничителни линии на застрояване поставени на разстояние 2,00 метра от външните имотни граници и на разстояние 4,00 метра от вътрешните имотни граници. Съществуващата в имота сграда не се запазва като елемент на плана. Да не се запазва като елемент на плана съществуващата сграда в имота.

Да се съобразят изискванията и условията посочени в съгласувателни писма с рег. №К-EDN-1658#1 от 12.04.2024г. на „ЕРП Север“ АД и Рег.№ К-1101#1 от 08.04.2024 г. на „Водоснабдяване и канализация“ ООД - Русе.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 29**

**К.л. № 280 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 51679.503.1562, намиращ се в местност „Дрибак 3,4“, село Николово, община Русе**

 **Акад. Христо Белоев:** Ениманев.

 **Арх. Иван Ениманев:** Благодаря. Имота също е във вилна зона, извън строителните граници. Да се спазват параметрите съгласно Наредба 7. С приложената скица се предвижда ново застрояване, определено с ограничителни линии върху външните имотни граници, на разстояние 4 метра от вътрешните и на разстояние 6 метра от дъното на имота.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 46. С 42 „за“, 0 „против“ и 4 „въздържали се“ се прие**

**РЕШЕНИЕ № 300**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-41 от 02.05.2024 г. от Деяна Енчева, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 51679.503.1562, намиращ се в местност „Дрибак 3,4“, село Николово, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване определено с ограничителни линии на застрояване поставени върху външната имотна граница, на разстояние 4,00 метра от вътрешните имотни граници и на разстояние 6,00 метра от имотната граница към дъното на имота

Да се съобразят изискванията и условията посочени в съгласувателни писма с рег. №К-EDN-2226#1 от 22.05.2024г. на „ЕРП Север“ АД и Рег.№ К-1351#1 от 17.05.2024 г. на „Водоснабдяване и канализация“ ООД - Русе.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 30**

**К.л. № 281 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 51679.503.1452, намиращ се в местност „Дрибак 3,4“, село Николово, община Русе**

 **Акад. Христо Белоев:** Ениманев.

 **Арх. Иван Ениманев:** Благодаря. Това отново е поземлен имот, който е в Дрибаците, извън строителни граници. Вилна зона. С приложената скица-предложение се предвижда ново застрояване с ограничителни линии на 4 метра от вътрешни и външни имотни граници. Благодаря.

 **Акад. Христо Белоев:** Благодаря. Изказвания няма. Гласуваме.

**КВОРУМ – 45. С 40 „за“, 0 „против“ и 5 „въздържали се“ се прие**

**РЕШЕНИЕ № 301**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-43 от 02.05.2024 г. от Елица Енчева – управител на „Енчев – Елит 2011“ ЕООД, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 51679.503.1452, намиращ се в местност „Дрибак 3,4“, село Николово, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване определено с ограничителни линии на застрояване поставени върху външните имотни граници и на разстояние 4,00 метра от вътрешните имотни граници.

Да се съобразят изискванията и условията посочени в съгласувателни писма с рег. №К-EDN-2221#1 от 22.05.2024г. на „ЕРП Север“ АД и Рег.№ К-1348#1 от 17.05.2024 г. на „Водоснабдяване и канализация“ ООД - Русе.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 31**

**К.л. № 282 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 51679.503.1453, намиращ се в местност „Дрибак 3,4“, село Николово, община Русе**

 **Арх. Иван Ениманев:** Поземления имот е извън строителните граници, вилна зона. С предложението се предвижда ново застрояване с ограничителни линии, поставени върху външна имотна граница на изток, на разстояние 2 метра от външната имотна граница на север и на разстояние 4 метра от вътрешните имотни граници. Запазва се като елемент на застроителния план съществуващата сграда в имота.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 46. С 40 „за“, 0 „против“ и 6 „въздържали се“ се прие**

**РЕШЕНИЕ № 302**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-42 от 02.05.2024 г. от Елица Енчева – управител на „Енчев – Елит 2011“ ЕООД, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 51679.503.1453, намиращ се в местност „Дрибак 3,4“, село Николово, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване определено с ограничителни линии на застрояване поставени върху външната имотна граница на изток, на разстояние 2,00 метра от външната имотна граница на север и на разстояние 4,00 метра от вътрешните имотни граници. Да се запази като елемент на застроителния план съществуващата сграда в имота..

Да се съобразят изискванията и условията посочени в съгласувателни писма с рег. №К-EDN-2220#1 от 22.05.2024г. на „ЕРП Север“ АД и Рег.№ К-1352#1 от 17.05.2024 г. на „Водоснабдяване и канализация“ ООД - Русе.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 32**

**К.л. № 283 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 47336.300.8, намиращ се в местност „Калето“, град Мартен, община Русе**

 **Акад. Христо Белоев:** Ениманев.

 **Арх. Иван Ениманев:** Благодаря. Поземления имот е извън строителните граници, отново вилна зона. С приложената скица-предложение се предвижда ново застрояване с ограничителни линии върху външните имотни граници и на разстояние 4 метра от вътрешните имотни граници. Благодаря.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 46. С 44 „за“, 0 „против“ и 2 „въздържали се“ се прие**

**РЕШЕНИЕ № 303**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-40 от 02.05.2024 г. от Ангел Тодоров, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 47336.300.8, намиращ се в местност „Калето“, град Мартен, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване определено с ограничителни линии на застрояване върху външните имотни граници и на разстояние 4,00 метра от вътрешните имотни граници.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 33**

**К.л. № 284 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 47336.300.7, намиращ се в местност „Калето“, град Мартен, община Русе**

 **Акад. Христо Белоев:** Ениманев.

 **Арх. Иван Ениманев:** Благодаря. Поземления имот също е извън строителни граници, вилна зона отново. С приложената скица-предложение се предвижда ново застрояване, определено с ограничителни линии, поставени върху външните имотни граници и на разстояние 4 метра от вътрешните. Благодаря.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 46. С 43 „за“, 0 „против“ и 3 „въздържали се“ се прие**

**РЕШЕНИЕ № 304**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-38 от 24.04.2024 г. от Людмил Стоянов, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 47336.300.7, намиращ се в местност „Калето“, град Мартен, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване определено с ограничителни линии на застрояване поставени върху външните имотни граници и на разстояние 4,00 метра от вътрешната имотна граница.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 34**

**Одобряване на задание и разрешаване изработване на проект за изменение на общ устройствен план (ИОУП) на Община Русе в обхват поземлени имоти с идентификатори 51679.207.17, 51679.207.18, 51679.207.19 и 51679.207.20 по КККР на село Николово, намиращи се в местност „Дрибака“, община Русе, като се предвиди устройствена зона – обособяване на жилищна зона с преобладаващо малкоетажно застрояване – „Зона (Жм)“**

 **Акад. Христо Белоев:** Ениманев.

 **Арх. Иван Ениманев:** Благодаря. Уважаеми общински съветници, това е предложение, което вие сте запознати с него, беше неприето на предната сесия, ако си спомняте. Сега обаче е входирано ново предложение с разликата това, че е закупен още един имот и е прибавен към изменението. Процедурата е следната за частичното изменение. Трябва да се спазят процедурите съгласно Закона за устройство на територията. Благодаря.

 **Акад. Христо Белоев:** Благодаря. Изказвания няма. Гласуваме точката.

**КВОРУМ – 46. С 28 „за“, 5 „против“ и 13 „въздържали се“ се прие предложението.**

 **Акад. Христо Белоев:** Моля? Прегласуване.

**КВОРУМ – 46. С 27 „за“, 6 „против“ и 13 „въздържали се“ се прие**

**РЕШЕНИЕ № 305**

 На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124, ал. 1 и ал.3 и чл. 124б, ал. 1, чл. 127, ал. 9 от ЗУТ, във връзка с чл. 125, ал. 1 от ЗУТ и чл. 134, ал. 1, т. 1 от ЗУТ и във връзка с чл. 63, ал. 3, т. 6 от Раздел 9 от Правила и нормативи за прилагане на ОУПО- Русе и заявление с вх.№УТ-27-51 от 06.06.2024 г. от Венцислав Пенгезов, като управител на „Реинлабс Русе“ ООД, и като упълномощено лице от Халед Ал-Рифай, Йорданка Метинева, Янка Тодорова и Пламен Петров, Общински съвет – Русе реши:

1. Одобрява задание за проектиране и разрешава изработване на проект за изменение на общ устройствен план (ИОУП) на Община Русе в обхват поземлени имоти с идентификатори 51679.207.17, 51679.207.18, 51679.207.19 и 51679.207.20 по КККР на село Николово, намиращи се в местност „Дрибака“, община Русе. С проекта ИОУП устройствената зона да се трансформира от Иглолистни гори в Жилищна зона с преобладаващо малкоетажно застрояване – „Зона (Жм)“, като за последната се спазят изискванията за параметри на устройствените нормативи за зоната. ИОУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони, и чл. 127, ал. 1 и ал. 2 от ЗУТ.

2. Проектът за изменение на ОУПО - Русе да се изработи в две фази- предварителен и окончателен проект. След изготвянето на предварителния проект да се уведомят всички заинтересовани лица, които ще бъдат засегнати от промените. При липсата на обосновани възражения, да се пристъпи към изработване на окончателния проект. Окончателният проект да се съобрази с постъпилите основателни предложения или възражения.

3. Всички разходи по изработката на проекта, съгласуване и одобряване на изменението на ОУПО - Русе, относно посочения имот, следва да се поемат от заинтересованото лице, инициирало изменението.

4. Частичното изменение на ОУПО е предмет на преценяване на необходимостта от извършване на екологична оценка. Същото по смисъла на Закона за устройство на територията, попада в обхвата на разпоредбата на чл. 85, ал. 2 във връзка с ал. 1 от ЗООС и в позиция на т. 9.1. от Наредбата за условията и реда за извършване на екологична оценка на планове и програми / “Наредба за ЕО”/ . Общите устройствени планове и техните изменения са включени в обхвата на приложения №1 и 2 на Наредбата за условията и реда за извършване на екологична оценка на планове и програми, “Наредба за ЕО”.

5. На основание чл.124б, ал.2 ЗУТ решението на общинския съвет, като акт по чл. 124 ЗУТ да се разгласи с обявление, което се поставя на определените за това места в сградата на общината, района или кметството, както и на други подходящи места в съответната територия - предмет на плана, и се публикуват на интернет страницата на общината. Настоящият акт да се изпрати на Областния управител на област Русе в 7-дневен срок от приемането му.

 Съобразно чл.124б, ал.4 ЗУТ решението по чл. 124 ЗУТ не подлежи на оспорване.

**Точка 35**

**Изказване на Ивелина Петрова**

 **Акад. Христо Белоев:** Моля за тишина. Близо до микрофона.

 **Г-жа Ивелина Петрова:** Уважаеми общински съветници, моето изказване е във връзка с решение с Контролен лист 277. Там комисиите са разглеждали две решения. Едното е да се редактира, да се промени Правилника за организация и дейността на обществения посредник, а именно да се занимава с администратори на публични… Извинявам се…

 **Акад. Христо Белоев:** На микрофона говорете.

 **Г-жа Ивелина Петрова:** Редакцията е да съдейства на гражданите при действия на органи на публичната власт, които предоставят публични услуги. Другата точка е повишение на възнаграждението. Искам да попитам в тази връзка дали сте успели да прочетете анализите му, защото в момента от това, което е направил, смятам, че не си е свършил работата по сегашния правилник за дейността си, а именно не се публикуват в медиите тримесечните анализи. Освен това тези тримесечни анализи не включват неговите становища по жалбите. Те само представляват събрани видовете жалби, които са получавани и от тях не се вижда, какво всъщност е направил. Няма негово становище по тях, как е действал при тези вашия случай. Другото нещо, което не е спазил по правилника си, не е предоставил годишния отчет, който на 15 Февруари е трябвало да бъде предоставен. Тоест, дори да му увеличите сега правомощията с новия правилник, вие в момента нямате гаранция, че изпълнява стария. Каква е гаранцията, че ще работи и по новия? Относно възнаграждението му.

 **Акад. Христо Белоев:** Предложенията конкретно по внесената точка. Какви са Вашите, по това се изкажете.

 **Г-жа Ивелина Петрова:** Предложението ми е, аз мислех накрая да ги кажа всички предложения. Предложенията ми са да има по-голям контрол върху работата на обществения посредник. И като гражданин, който плаща заплатата му и потребява услугите му, искам да кажа, че до момента съм загубила доста време да получа отговор от него. От жалбите се вижда, всъщност да кажа предложенията. Предложенията ми са, първо - Контрол на анализите. Да не са копирани и пействане от старите анализи. Да включват информация, какви действия е предприел, какви са му становищата.

 **Акад. Христо Белоев:** Обърнах Ви внимание, по точката от дневния ред, която гледаме да вземете отношение.

 **Г-жа Ивелина Петрова:** Искам са изкажа становище. Становището ми е, че до момента този обществен посредник не изпълнява задълженията си. Ако погледнете анализите ще видите, че там се дублират жалби с едни и същи номера в различни дати дадени. На мен ми се е случвало да се обръщам към националния омбудсман, защото той не е свършил работата си. Гражданите, които се обръщат към него за топлофикация или за телефонните оператори, всъщност нямат работа с него, защото си има КЕВР и КЗП. Единствената задача на този обществен посредник е да защитава интересите на гражданите в общината и не го прави. И ако ще се повишава заплащането, аз предлагам да има и…

 **Акад. Христо Белоев:** Една минута просрочвате времето. Аз Ви оставих да кажете, каквото имате. Четири минути вече, финално.

 **Г-жа Ивелина Петрова:** Моля да помислите по какъв начин, след като повишите заплащането на обществения посредник, ще повишите и качеството на неговата работа. Предлагам да има анкети до гражданите, които са използвали услугите му. Предлагам да се записват телефонните разговори, тъй като е доста груб по време на разговорите. И да има отчет, който е публикуван на страницата на общината, в който се вижда колко жалби са постъпили и какви действия е предприел той по всяка от тях.

 **Акад. Христо Белоев:** Благодаря. Ами няма да коментирам, тъй като ние го обсъдихме на председателски съвет, дали въпросите са точно конкретно по предложенията от промените. Обществено обсъждане, след малко госпожа Хинкова по точката конкретно ще каже. Няма постъпили никакви предложения. Вероятно общественият посредник има какво да отговори на поставените въпроси. Той днес отсъства поради здравословни причини, на преглед е и помоли за извинение.

**Точка 36**

**К.л. № 277 Приемане на Правилник за изменение на Правилника за организацията и дейността на обществения посредник на територията на Община Русе**

 **Акад. Христо Белоев:** Милена Хинкова.

 **Г-жа Милена Хинкова:** Уважаеми общински съветници, от името на председателя на общинския съвет, поддържам така направеното предложение за изменение на правилника. Той престоява в проектонаредби 30 дни. По времето на неговото престояване и след това, не са постъпили предложения по самия правилник. Ако ми позволите, ще коментирам с две думи и това, което беше поставено като въпроси от гражданката.

 **Акад. Христо Белоев:** Моля за тишина.

 **Г-жа Милена Хинкова:** В конкретния случай всъщност проблема възниква в това, че анализите, които се предоставят от обществения посредник, се изготвят и се представят на общинския съвет и на кмета на общината. Това е 1 алинея на член 24. В алинея 2 е записано, че анализа се предоставя и на средствата за масово осведомяване. От така написания текст в наредбата явно мога само да предполагам, че омбудсмана не е предположил, че това е негово задължение, тъй като изрично не е изписано, че предоставянето на средствата за масово осведомяване е задължение на омбудсмана, но от систематичното тълкуване на нормата, така както е направено, с оглед на целия правилник, е явно, че този анализ се предоставя от него на средствата за масово осведомяване. По отношение на годишния отчет, който предполагам вече сте го получили, който пристигна тези дни. Той е представен сега, извън срока 15 Февруари. От разговора ми с омбудсмана стана ясно, че той е чакал да измине 1 година от избирането му, за да представи такъв отчет, като не се е съобразил с тази норма. В този случай е поправимо, тъй като този отчет се приема от общинския съвет и ще бъде предложен за приемане. Там може да се коментират сроковете и така нататък. Така че, на тези въпроси може да се отговори.

 **Акад. Христо Белоев:** Благодаря. Анатоли Станев, изказване.

 **Г-н Анатоли Станев:** Уважаеми господин Председател, господин Кмете, уважаеми колеги. По отношение на промените в Правилника, общо взето сме си изяснили възможностите. Искам да Ви обърна внимание, че с подобен род предложения от граждани, създаваме порочни практики. Няма такава процедура, господин Председател. Да дойде тук някой и да отправя предложения, при липса на такава възможност и такава процедура. Още повече хора, които имат дързостта да преценяват себе си като експерти по всички въпроси, ами създаваме порочни практики и това ще ни се върне като бумеранг. Колеги, моля ви малко да имаме някаква мярка. Не може как да кажа, псевдо откликваме на някакви псевдо обществени настроения. Благодаря ви. **Акад. Христо Белоев:** Благодаря. Мариян Димитров, изказване. Да, докато Димитров дойде до микрофона, само ще си позволя това, което Анатоли Станев каза. Ние на председателски съвет взехме точно решение да бъде като изказване, последна точка. Тъй като постъпи ново, по правилника с цитирана точка, попитах отново дали е по предложението и ние го гласувахме да влезе в дневния ред. Оказа, че не е много точно по предложението. Вземам си бележка, господин Станев. Благодаря. Мариян Димитров.

 **Г-н Мариян Димитров:** Така, от името на група. Уважаеми общински съветници, уважаеми господин Председател, уважаеми господин Кмете. Преди да направя изказването, ще взема отношение и аз по въпроса, който постави господин Станев. Мисля, че то изказването на гражданката беше взето с решение на общинския съвет. Нали всички гласувахме това, първо. Второ, аз не виждам, каква драма има, че някаква гражданка или гражданин се е изказал. Толкова много граждани идват тук да се изказват, че ние вече нямаме време да ги изслушваме. Разбира се, че не е вярно. Трябва да насърчаваме изказването на гражданите. Плюс това има и съдебни процедури, да не напомням за тях. Водил съм ги 8 години. Така, сега по същество. С това изменение на Правилника, ние вдигаме драстично заплатата на омбудсмана. От 1.1 средната заплата, тя става 3 минимални заплати, тоест наближава някъде 3 000 лева. Защо го правим? Нали това е важен въпрос и гражданите ще зададат същия въпрос. Правим го, защото му разширяваме и правомощията. Досега той посредничеше само между гражданите и общината, сега ще посредничи между гражданите и всички доставчици на публични услуги. Което е резонно, защото повечето оплаквания са точно в тази посока. И на тези недоволни гражданите ти не можеш да им кажеш „Гледай си работата, аз няма да взема отношение по въпроса“, първо. И второ, те пак ще стигнат до общината, ще пишат жалби, ще пускат други такива, с които ще затлачват самият процес. А друго е когато омбудсмана им даде нужната консултация, вземе отношение, за което той до момента нямаше право да го прави. Но гледам сега аз самите текстове и чета текстът на алинея четвърта, тоест на член 3, алинея четвърта, която предлагаме и там казваме, че публичните, това е нова редакция на алинея четвърта, публичните органи оказват съдействие на обществения посредник за изясняване на жалбите и сигналите, които са изпратени до него. Аз не виждам, как може да задължим публичните органи, примерно областна администрация, агенциите и някои други такива доставчици на публични услуги, телефони, вода, ток, да оказват съдействие. Мисля, че тук трябва да остане старият текст, който гласеше, че общината и общинските служители оказват съдействие. А публичния орган дали ще окаже, дали няма да окаже, има си други закони, които регламентират това нещо. Тъй че, сме направили предложение, аз съм го оставил на господин Белоев, за създаване на…

 **Акад. Христо Белоев:** Само го кажете на микрофона.

 **Г-н Мариян Димитров:** Казвам го, да. Няма да пропусна. Казваме в Параграф 2 да отпадне предложеният нов текст на алинея 4 и да остане старият текст на същата алинея, така както е записано в Правилника. И в този ред на мисли стигаме до Член 12. Член 12 казва от сега действащия правилник, по който не правим промяна, че правомощията на общинския посредник не се отнасят до вътрешнослужебни отношения на органите на местната власт. Правилно. Точка 3, въпроси от личния живот на гражданите – напълно правилно и висящи съдебни процеси, по които няма как да вземе отношение. Само че в точка 2, когато е правен правилника 2013 година е изключена и приватизацията и дейността на общинските търговски дружества. Когато ние даваме на омбудсмана право да посредничи между доставчиците на ВиК услуги, на ток и на какво ли не още, каквото се сетим за публични услуги, по каква причина му отнемаме правото да взема отношение по приватизацията и дейността на общинските търговски дружества? Ама то е един голям така куп от въпроси са точно с общинските търговски дружества. Някой, когато е правил Правилника си е искал да си така осигури някакъв комфорт. Затова правим още едно предложение да се създаде в параграф 5 на мястото на този, който е в решението и в него се записва „в член 12 се заличава текста на точка 2, а именно приватизацията и дейността на общинските търговски дружества“. Тоест, ще може да ги контролира, а точка 3 и 4 се преномерират съответно на точка 2 и 3. И предложения проект на Параграф 5 се преномерира на Параграф 6. Така че, идеята е ясна, времето ми свърши. Идеята е ясна. Да не задължаваме други органи с параграф 2, да не задължаваме други органи, които нямаме право да ги задължаваме, доставчиците на публични услуги, какво да правят с омбудсмана и да оставим възможен контрол върху приватизацията и дейността на общинските дружества. Особено е важно това за дейността на общинските дружества. Благодаря.

 **Акад. Христо Белоев:** Анатоли Станев, реплика.

 **Г-н Анатоли Станев /реплика/:** Уважаеми господин Председателю, господин Кмете, уважаеми колеги. Колега Димитров, специално към Вас. Ще повторя това, което казах, защото явно не сте ме разбрали.За изслушването на гражданката, уважаваната гражданка на Русе, подкрепих също, защото очаквах да чуя това, което чух.Всички го чухте, какво разбрахте е отделен въпрос.Аз говоря само за това, че тук от тази трибуна предложения по точка от дневния ред, няма форма по която въпреки високата си експертиза, уважаемата гражданка може да прави предложения, най-малко да назидава общинските съветници. Благодаря ви. Колега Димитров, дано да сте разбрали.

 **Акад. Христо Белоев:** Благодаря. Дуплика, Мариян Димитров.

 **Г-н Мариян Димитров /дуплика/:** Господин Станев, не е вярно, че няма форма. Гражданката прави предложения. Тя няма възможност да… Така, формата е представете си, че припознавам това предложение и го внасям от нейно име, когато по същество обсъждаме точката. Ама това не може да лишите от правото, гражданите да правят предложения. Правим го, сега дали някой от нас ще го припознае, дали ще го прегласуваме. Сега, аз дали стои зад тези предложения или не стоя, това е друг въпрос, но представете си, че стоят зад някои от предложенията и можех да го направя и в качеството си на общински съветник и да бъде ползотворен и дебата, да бъде ползотворно и решението на общински съвет. Така че, дайте да не лишаваме гражданите и от тази възможност.

 **Акад. Христо Белоев:** Благодаря. Моля за тишина. Милена Хинкова.

 **Г-жа Милена Хинкова:** Първо по направеното предложение от Мариян Димитров. В текста, който сме ви предложили за гласуване, а именно публичните органи оказват съдействие на обществения посредник. Става въпрос за предоставяне на документи, а и всеки гражданин по реда, по който може да изисква такива, може да иска от публичните органи, така че няма пречка за този текст. По отношение на сега направените предложения. Считам, че те не могат да бъдат обект на днешното гласуване, тъй като ясно в параграфите сме показали, какво се променя днеска, което е било поставено на сайта и което е било обект на обсъждане публично. То не е разглеждано да, така че новото предложение, което прави Мариян Димитров, би било възможно в ново предложение за изменение на Правилника, който той може да внесе в последващ период.

 **Акад. Христо Белоев:** Да, благодаря. Някой, има ли? Ами няма на кого да направиш. Те се изказаха на твое изказване. Значи, господин Димитров, да не злоупотребяваме. По повод Вашето изказване се взе отношение дали се приема, или не се приема. Как друго да го разбираме? Администрацията.

 **Г-жа Милена Хинкова:** Предложението е от името на председателя на общинския съвет, а не от общинската администрация.

 **Акад. Христо Белоев:** Да, взе се отношение, дали се приема или не се приема и няколко пъти беше казано, че 30 дни това е било на сайта. Тези предложения, какво Ви пречеше да ги направите в срока на това 30-дневно обсъждане? Така, преминаваме към гласуване. По предложенията, които бяха направени от Мариян Димитров. Господин Димитров, подлагам на гласуване Вашите предложения. Не, не си спомням. Така, гласуваме предложенията, които направи Мариян Димитров за промяна в редакцията на документа.

**КВОРУМ – 39. С 10 „за“, 10 „против“ и 19 „въздържали се“ не се прие предложението.**

 **Акад. Христо Белоев:** Гласуваме като цяло предложението.

**КВОРУМ – 40. С 35 „за“, 2 „против“ и 3 „въздържали се“ се прие**

**РЕШЕНИЕ № 306**

На основание чл. 21, ал. 2, във връзка с чл. 21, ал. 1, т. 23, чл. 21а ал. 3 от Закона за местното самоуправление и местната администрация и чл. 76, ал. 3 от АПК, Общински съвет – Русе реши:

ПРИЕМА Правилник за изменение на правилника за организацията и дейността на обществения последник на територията на Община Русе, като следва:

**§1.** Чл. 2, ал. 1 придобива следната редакция: „Общественият посредник съдейства за спазване правата и законните интереси на гражданите и техните организации, когато те са нарушени от действия на органи на публичната власт, техните администрации или други лица, на които е възложено предоставянето на публични услуги и работи за ефективно функциониране на местната власт.“

**§2.** Чл. 3 придобива следната редакция:

„Чл. 3. (1) Дейността на обществения посредник е публична.

(2) Общественият посредник осъществява своята дейност, като прави предложения и препоръки до органите на публичната власт, автори на оспорваните актове или до горестоящите им органи.

(3) Дейността на обществения посредник е насочена и към подобряване качеството и достъпността на административните услуги, предоставяни от публичните органи и повишаване на правната култура на гражданите, като действа като местен омбудсман.

(4) Публичните органи оказват съдействие на обществения посредник за изясняване на жалбите и сигналите, които са изпратени до него.“

**§3.** В чл. 9 се добавя нова ал.2 със следното съдържание:

 „Общественият посредник ползва годишен отпуск от 22 работни дни, за които уведомява Председателя на ОбС-Русе и Кмета на Общината.“

**§4.** Чл.23, ал. 2 придобива следната редакция: „Общественият посредник получава възнаграждение в размер на 3/три/ минимални работни заплати, а сътрудникът, ако бъде назначен такъв, получава възнаграждение в размер на 55% от заплатата на посредника.“

**§5.** Правилникът влиза в сила от момента на разгласяването му чрез публикуване на интернет страницата на Общински съвет – Русе, съгласно чл.78, ал.3 от АПК.

**Точка 37**

**Питания**

 **Акад. Христо Белоев:** Питания от общински съветници. От Росица Георгиева, по реда на постъпилите предложения относно изграждане на нов учебен корпус на училище „Васил Левски“. Госпожо Георгиева.

 **Г-жа Росица Георгиева:** Уважаеми господин Кмет, уважаеми господин Председател, уважаеми колеги общински съветници, уважаеми граждани и представители на медиите. Моето питане е относно изграждане на нов учебен корпус в СУ „Васил Левски“, Русе, През учебната 2023-2024 в училището се обучават на две смени 1393 ученици, разпределени в 60 паралелки от 1 до 12 клас, както следва: начален етап 1-4 клас, 27 паралелки, прогимназиален етап 5-7 клас, 18 паралелки, гимназиален етап 8-12 клас, 15 паралелки. По отношение на сградния фонд училището разполага с 24 класни стаи и 34 кабинета, които са недостатъчни, за да се осъществява едносменен режим на обучение за обезпечаване на едносменен режим и целодневна организация на обучение в 1, 4, 5 и 7 клас са необходими още 25 класни стаи, с които училището не разполага. С влизане в сила от 01.08.2016 година на Закона за предучилищното и училищното образование и съгласно параграф 6, алинея 1, с изменение на Държавен вестник, брой 82 от 2018, предишен параграф 4, Държавен вестник брой 43 от 2020, в сила от 13.05.2020 от Наредба 10/01.09.2016 за организация на дейностите в училищното образование, директорът на училището в сътрудничество с общината разработва план и определя срока за създаване на необходимите условия, полудневната организация на учебния ден да се осъществява преди обяд. В изпълнение на това изискване, директорът на СУ „Васил Левски“, господин Галин Ганчев, който е бил директор до 2020 година с докладна записка с изходящ номер 167/10.12.2019, ви предлага изграждането на нов учебен корпус, като единствено решение за обезпечаване на едносменния режим на обучение, в скоби, той се отрече преди първи петли да пропеят. С писмо на Община Русе, с изходящ номер 1002-13-34/27.01.2020, в Министерство на образованието и науката сте предложили план на Община Русе е разработен от директора на СУ „Васил Левски“ с определени срокове за създаване на необходимите условия, полудневната организация на учебния ден да се осъществява преди обяд. В предложения план е записано, че преминаването на едносменен режим ще се осъществи чрез строителството на нов корпус. Планът е утвърден със заповед на министъра на образованието и науката. През месец Септември 2020 Община Русе кандидатства по програма на Министерството на образованието и науката за изграждане, пристрояване, надстрояване и реконструкция на детски ясли, детски градини и училища с проектно предложение за изграждане на нов учебен корпус към СУ „Васил Левски“, Русе. Програмата е разработена на основание параграф 20 от заключителните разпоредби към Закона за държавния бюджет на Република България за 2020, Държавен вестник брой 100 от 2019, в сила от 01.01.2020. Проектното предложение е одобрено на 9 Ноември 2020 и са осигурени средства за изграждане на нов учебен корпус към СУ „Васил Левски“ с размер на 4 026 643.27 лева. Въз основа на одобреното проектно предложение е проведена открита процедура за възлагане на обществена поръчка с предмет проектиране, строителство и авторски надзор на обект, изграждане на нов учебен корпус в СУ „Васил Левски“, Русе, избран е изпълнител и е сключен договор. На 19 Март 2024 година на интернет страница на Министерството на образованието и науката е публикуван актуализиран списък по Модул 2 държавни и общински училища, изграждане на нови сгради, както и пристрояване, надстрояване и реконструкция на съществуващи. Списъкът е одобрен от министъра на образованието и науката и в списъка на 30-та позиция е вписано СУ „Васил Левски“ - изграждане на нов учебен корпус, Модул 2, ново строителство, стойност на промяна след одобрено преразпределение на средства 4 милиона лева. Предвид гореизложеното, всичко, което ви цитирам е общодостъпно на интернет страниците, моля да получа отговор на следните въпроси. При наличието на отпуснати от държавата средства, проведена обществена поръчка и сключен договор с изпълнител на 05.05.2022 година, защо не е започнало строителството на нов учебен корпус към СУ „Васил Левски“, Русе? Вторият ми въпрос, има ли издадено разрешително за строеж? Третият въпрос, при наличието на осигурени средства от държавата и сключен договор с изпълнител, възнамерява ли Община Русе да построи нов учебен корпус в СУ „Васил Левски“ - Русе и по този начин да изпълни своите задължения, които е поела пред Министерство на образованието за осигуряване на едносменен режим на обучение. Четвърти въпрос. След като към момента не е започнало строителство на нов корпус, кога и в какви срокове ще се създаде необходимите условия полудневната организация на учебния ден в СУ „Васил Левски“ за 1393 ученици, да се осъществява преди обяд. И последен въпрос. Възнамерява ли Община Русе да се откаже от строежа на нов учебен корпус в СУ „Васил Левски“ и да пренасочи част от учениците от 1 до 7 клас да се обучават в „Никола Обретенов“, „Алеко Константинов“, за да може учениците, които ще останат в СУ „Васил Левски“ да се обучават на едносменен режим. Благодаря ви.

 **Акад. Христо Белоев:** Благодаря. Отговора, Ениманев.

 **Арх. Иван Ениманев:** Уважаеми господин Председател, уважаема госпожо Георгиева. Във връзка с Ваши запитвания, давам следната информация. По Въпроса 1, Община Русе е сключила договор с предмет проектиране, строителство и авторски надзор на обект изграждане на нов учебен корпус в СУ „Васил Левски“, град Русе. Проектната документация е предадена на Община Русе и към настоящия момент се съгласува с компетентните органи и се очаква изработване на оценка за съответствие на инвестиционния проект, която е основание за издаване на разрешения за строеж. През 2023 година от страна на изпълнителя е отправено предложение за сключване на Анекс към договора за индексиране на договорената сума в съответствие с приетата методика за изменение на цената на договора за обществените поръчки в резултат на инфлация, приета с Постановление от 2022 година на Министерски съвет.Предвид наличните финансови средства и невъзможността за осигуряване на допълнителни такива, предложението на изпълнителя не е прието.Отговор на Въпрос 2. Към момента не е издадено все още разрешение за строеж. Отговор на Въпрос 3.След издаване на разрешението за строеж, Община Русе ще започне изпълнението на строително-монтажни дейности. Отговор на Въпрос 4. Община Русе ще предприеме всички възможни мерки, с които да осигури едносменен режим за обучение в СУ „Васил Левски“ - град Русе до началото на учебната 2027-2028 година.И отговор на Въпрос 5. Община Русе не се отказва от изграждането на нов учебен корпус към СУ „Васил Левски“ – Русе. С изграждането на нов учебен корпус в СУ „Васил Левски“ – Русе ще се реши изцяло проблема с недостига на класни стаи и кабинети, за да се осъществява едносменен режим на обучение в училището. Не се налага да се пренасочват част от учениците от 1 до 7 клас за обучение в ОУ „Никола Обретенов“ - Русе и ОУ „Алеко Константинов“, за да може учениците, които ще останат в СУ „Васил Левски“ да се обучават на едносменен режим. Благодаря.

 **Акад. Христо Белоев:** Благодаря. Питане от Мариян Димитров относно разпределение на топла и студена вода в бившето общежитие на Държавна опера - Русе.

 **Г-н Мариян Димитров:** Уважаеми общински съветници, уважаеми господин Председател, уважаеми господин Кмете. Правя питане относно разпределянето на топла и студена вода в бившето общежитие на Държавна опера - Русе, собственост на Oбщина Русе. На 02.10.2023 г. наемателите настанени в бившето Общежитие на Държавна опера - Русе, сега собственост на Община Русе, находящо се на ул. „Муткурова“ № 34, подават писмо – жалба регистрирано с вх. № 705 по описа на ОП „Управление на общински имоти“ – Русе, с което поставят 8 въпроса, касаещи изпълнението на договорните условия, както и правилното разпределение на разходите свързани с тях и жилищата им. Писмото – жалба е подписано от всичките 15 души живущи в общежитието. На 07.12.2023 г. от 17,30 ч. се провежда общо събрание на наемателите, на което се обсъждат въпросите относно отчитането на водомерите за топла и студена вода и начина на информиране и отстраняване на повреди по водопроводните и електрическите инсталации, както и други относими към управлението и поддържането на етажната собственост въпроси. Въпреки уж взетите мерки и отстранените повреди по водопроводната мрежа, разходите за топла и студена вода продължават скандално да нарастват. Тъй като липсват индивидуални водомери, едно три членно семейство има следните изчислени и разпределени на обща база и брой живущи разходи за топла и студена вода, както следва: За м. януари 2024 г. - 379 лв., за м. февруари 2024 г. - 255 лв., за м. март 2024 г. – 169 лв. или за три месеца общо – 833 лв., средно по 268 лв. на месец и по 90 лв. на месец на живущ. Документът, който се издава от Община Русе при заплащане на сумите за вода е Квитанция, в която за мярка е записано – брой, за количество 1 и общата стойност. От този документ не е видно за колко души и какво количество вода се заплаща, каква е единичната цена, както и какво количество вода отчетена от общия водомер се преразпределя. Липсата на необходимата информация в платежния документ държи в неведение живущите и им създава основателните съмнения, че са ощетени. Те считат, че техния общ водомер отчита освен консумираната от тях вода и водата от репетиционните зали и корпуса, собственост на Държавна опера – Русе. По тези причини една част от наемателите отказват да платят начисленото им огромно количество вода, с риск да им бъдат прекратени наемните правоотношения. Искам да задам на кмета Пенчо Милков следните въпроси:

1. Защо Община Русе не съставя платежни документи съдържащи информация за количеството разпределена вода в куб. м., за единичната цена в лв. на куб. м. и за броя живущи в съответното жилище?
2. Кога ще се приведат тези документи в нормално състояние, отговарящо на изискванията на Закона за счетоводството?
3. Защо не се отстраняват своевременно възникналите в общите части на сградата повреди по водопроводната и електрическата инсталации?
4. Кога ще бъде поставен отделен водомер на репетиционните зали?
5. Кога ще бъдат поставени индивидуални водомери на всички жилища в общежитието?

Благодаря.

 **Акад. Христо Белоев:** Благодаря. Господин Недев.

 **Г-н Димитър Недев:** Уважаеми господин Председател, уважаеми господин Димитров, уважаеми общински съветници. Няма да чета конкретно отговорите. Ще разкажа малко истории, какви са фактите, тъй като този въпрос започна много назад във времето. Живеещи в момента жители на град Русе, които са сигнализирали господин Димитров, живеят в бившето общежитие, което е изградено специално за нуждите на Опера Русе. Дълги години Опера Русе е заплащала сметките на живущите си служители там, включително и сметките за вода. От около 2 години мисля че, новото ръководство на операта отказва да извършва тази процедура. В момента всеки месец се извършва отчитане на сметките за вода. След като се състави комисия от 3 члена, служител на ВиК, представител на живущите и представител на предприятието или така наречения Жилфонд, които се занимават с настаняване на живущите. Количествата вода, които се употребяват за живущите се засичат на отделен водомер и се разпределят на база на броя на живущите към настоящия месец. За тази година е планиран ремонт в сградата на общежитието, което включва и промяна на начина на отчитане на вода и поставяне на водомери. Дотогава начина на отчитане е един и същ. Разделя се месечното количество вода на броя на абонатите и е грижа и на абонатите да внимават, какво количество вода изразходват.

 **Акад. Христо Белоев:** Благодаря. Отговора може ли да предоставите на… Да. Мариян Димитров.

 **Г-н Мариян Димитров:** Така, живущите са пуснали една жалба и по нея са извършени едни проверки. Сега, в тези проверки се оказва обаче, че художественото ателие и от техния водомер се захранва с вода. Той има самостоятелен водомер, но до момента никой не го е отчитал. Тоест, има пак една компонента, с която техните сметки са натоварени неправомерно. Другото, което е, в отговора пише, че сметките били намалели. Да намалели са от 90 лева на човек на 80 лева на човек. Ако това е намаление, нали аз не знам някой от вас на човек да плаща такива суми. Освен ако има басейн, нали. Освен ако имате басейн, там не споря вече. И в този смисъл, за поставянето на индивидуални водомери. Аз не знам ако е вярно, защото господин Недев сега каза, че до края на годината ще бъдат сложени. Нали така каза, индивидуални водомери.

 **Акад. Христо Белоев:** Господин Димитров, по отговора кратко.

 **Г-н Мариян Димитров:** Да, точно по отговора. Господин Гецов ми каза, че до края на годината ще се направи проекта за такива водомера, а не се знае кога те ще бъдат поставени, тоест те могат да бъдат поставени след 2 години. Така че, тук искам ясен отговор да получа направен ли е проекта, защото той проектът включва и подмяна на дограма и други неща. Осигурени ли са парите, кога ще почне ремонта и кога ще има водомери и отделно отчитане и съответно не съм влизал вътре, но казват, че било някаква изключителна мизерия. Не знам дали е така. Господин Недев трябва да е ходил до там, ще си направя труда и аз да отида. Тъй че, искам конкретен отговор, кога ще приключи ремонта, защото ако сме на етап „може би ще проектираме“, нали няма как да бъда доволен от такъв отговор.

 **Акад. Христо Белоев:** Благодаря. Господин Недев.

 **Г-н Димитър Недев:** Преди малко господин Димитров казах, че тази година предстои проектиране и ремонт. Има обществена поръчка, възложено е проектирането. Когато е готов проектът и бъде одобрен, ще започне ремонта. Ние говорим в момента за хора, които живеят в центъра на Русе за символичен наем от 30 лева, от около 30 лева. **Акад. Христо Белоев:** Благодаря. Питане от групата „СДС – Гражданите“ от Галичка Николова относно проблеми с паркиране в централна градска част.

 **Г-жа Галичка Николова:** Секунда да си включа устройството. Питането ми касае, че още веднъж моля за копия от кореспонденцията с Окръжен съд-Русе във връзка с проблемите на паркирането, включително и списъка за издадените пропуски. След повдигане на обществения шум, пропуските, издадени от ГД „Охрана“ намаляха над 3 пъти и считам за редно, че списъците на автомобили и служби, трябва да създават персонален комфорт за паркиране в централната градска част. Моля за информация, какви ангажименти са поемани при водените срещи с ръководството на Окръжен съд - Русе от страна на Община Русе за подобряване на условията за паркиране в централната градска част? Какви мерки прилага ИООРС за предотвратяване на паркирането на места с хора с увреждания над разрешеното работно време в Наредба 18. Въпроса го задавам поради наблюдение за паркиране дългосрочно автомобили на тези места, някои от които са в зоните на видеонаблюдение.

 **Акад. Христо Белоев:** Моля за тишина.

 **Г-жа Галичка Николова:** Каква е причината предложението на собствениците на имоти в централната градска част до Общинската комисия за охрана и безопасност на движението с Входящ номер 94-В89-0-1 от 25.05 да не бъде включено в дневния ред на заседанието на 12.06.2024 година и да не бъдат информирани членовете на комисията за него? Моля за копие от преписката в тази връзка, както и на становищата по предложението, ако са постъпили такива. Благодаря.

 **Акад. Христо Белоев:** Благодаря. Отговора, господин Недев.

 **Г-н Димитър Недев:** Уважаеми господин Председател, общински съветници, госпожо Николова. Ние няколко пъти разговаряхме с Вас, с други колеги. В момента ние сме в процедура за разработване на Генерален план за организация на движението. Тя е във фаза на окончателен проект. В понеделник имах разговор с изпълнителя, с управителя на фирмата. Около 15 Юли ние ще получим окончателния вариант на Генералния план, след което той ще бъде разглеждан от Обществения съвет към главния архитект и нашите надежди са в месец Август да се качи на страницата на общината, така че 1 месец той да стои, след което да влезе за окончателно разглеждане и приемане на комисии и на сесия на общински съвет най-вероятно месец Септември. Нарочно се спрях на този факт, тъй като на база на Генералния план се разработват след това районни планове. Определят се всички зони, дават се регламенти за всяко едно място за паркиране, както за живущите, така и за работещите в тези зони, така и за гражданите-гости на Русе, които искат да спрат в централна зона. Тези проекти съдържат в себе си вертикална и хоризонтална сигнализация и те трябва да бъдат изпълнени съгласно действащата към настоящия момент нормативна база в държавата. Няма как да се извършват други действия преди приемането на Генералния план и за информация на всички вас на 20 Юни ВАС отмени и постанови, че е незаконна въведената организация за движение в град София, за която се вдигна много шум - по булевард „Витоша“, „Патриарх Евтимий“ и „Фритьоф Нансен“. Тъй като основният проблем е, че няма актуален генерален план. Тоест, ние няма как да извършим каквото и да е законово действие, докато не приемем Генералния план за организация на движение. Що се отнася до въпроса, който е свързан със съдебната палата и със зоната за сигурност около съда, ние тази седмица получихме отново писмо от тях, придружено с протокол от Главна дирекция „Охрана на съдебната власт“. В момента ние изясняваме зоните, това е цялата кореспонденция, ще бъде предадена на етапа, когато се извършва проектиране, за да може да се вземе под внимание какво и докъде се простират възможностите на съдебната власт. Съгласно Наредба мисля, че беше 4 от 2010 година, съдилищата, окръжни районни и общински, трябва да имат зони за сигурност. Те са на няколко нива. Това също ще бъде взето в предвид, когато се разработват районните планове и се обособяват местата за паркиране. Ние също знаем, че бройката на пропуските, които е издаден от съдебната система за техни служители от около 270 мисля, че бяха в началото, казвам около, защото не знам точната цифра, в момента е сведена под 100, но пак местата са два пъти по-малко от издадените пропуски. Относно въпросът, който поставяте за санкциите. От 1 Януари има издадени постановления и наказания за паркиране на улица „Църковна независимост“ - 59 фиша, на улица „Райко Даскалов“ - 36 фиша за незаконно паркиране. Ако има някакви други въпроси, съм готов да отговоря.

 **Акад. Христо Белоев:** Благодаря. Госпожа Николова. Станчев.

 **Г-жа Галичка Николова:** Аз Ви благодаря за отговора, който беше доста изчерпателен, обаче в моето искане и питане бях помолила за копие от кореспонденцията, която не я виждам и бих искала все пак да я получа. Освен това искам да вметна, че в зони за сигурност, няма място за паркиране на частни автомобили и това е едно от нещата, върху които се гради моето питане и искане. Благодаря.

 **Акад. Христо Белоев:** Благодаря. Питане от Росица Кръстева относно състояние на подлеза на Централна ЖП гара.

 **Г-жа Росица Кръстева:** Уважаеми господин Председател, господин Кмет, господа общински съветници. Моето питане касае подлеза пред Централна ЖП гара, който е един от най-често използваните подлези в града ни, но от години е в окаяно плачевно състояние.Още от преди 2 години общинското ръководство е имало план за ремонт на съоръжението, което е видно от публикация на сайта на общината от 07.02.2022 година.Също така от публикации, които са от месец Април 2023, е установено, че собствеността преди години на подлеза е била разпродадена, като Община Русе е собственик на по-малко от 1/3 от него, а останалите собственици са множество физически лица, фирма „Аутобохемия“, „Български пощи“, което се е явило една пречка за общината да финансира ремонта самостоятелно.Преди година тогава от кмета на град Русе е било заявено намерението да се издирят останалите собственици и по реда на Закона за етажната собственост да бъде свикано общо събрание, били са направени количествено-стойностни сметки и е била заявена готовността да се извърши ремонта, като се потърсят съответните суми от останалите собственици. Но въпреки тези добри намерения и до ден днешен подлезът пред гарата е в окаяно състояние. Течове непрекъснато има, от тавана липсват плоскости, висят кабели, плочките са изпочупени, като няма почти никакво осветление. Аз лично с мои гости преди около месец изпитах срам, че трябва да се наложи да минем от там, след като ги посрещахме на гарата.Освен това той е недостъпен за възрастни хора, за майки с колички, хора, които имат багаж, което налага голяма част от пътниците да минават през булеварда, което наистина нарушава тяхната сигурност. Мръсно е, миризмата е неприятна, аз съм приложила и снимков материал и в тази връзка искам да задам следните въпроси.На какъв етап е издирването на останалите собственици на подлеза? Дали е планирано свикване на общо събрание по реда на Закона за етажната собственост и дали въобще този закон може да бъде приложен в случая?Съществуват ли юридически пречки за осъществяване на ремонта и ако има такива, какви мерки са предприети за преодоляването им и дали има изготвен проект за ремонта и обновяване на цялото съоръжение, както и актуален разчет, колко биха стрували ремонтни дейности към днешна дата и кога можем да очакваме тяхното започване? Благодаря ви.

 **Акад. Христо Белоев:** Благодаря. Ениманев.

 **Арх. Иван Ениманев:** Уважаеми господин Председател, уважаема госпожо Кръстева.Във връзка с Вашето запитване, ще Ви дам следната информация. Относно първи въпрос. Установени са всички собственици на самостоятелни обекти.Ще ги получите, сега няма да ги изчитам, 14 обекта са. По инициатива на Община Русе съобразно изискването на Закона за управление на етажната собственост на 24 Април 2023 година е поставена Покана за Общо събрание на собствениците на етажната собственост на гаров подлез при следния дневен ред:

1. Избиране на форма на управление, общо събрание или сдружение
2. Приемане на Правилник за вътрешния ред в етажната собственост
3. Избор на органи на управление като контрольор или председател на контролния съвет, управител и председател на управителния съвет
4. Попълване на етажната собственост
5. Вземане на решение за извършване на необходим ремонт на основание член 48 от ЗУЕС.

Всички собственици са уведомени с писма и по телефона за предстоящото събрание. На 02.05.2023 година е проведено общо събрание по член 12 от ЗУЕС по предварително обявения дневен ред, за които е съставен протокол.Събранието е свикано и проведено от Община Русе на място в гаровия подлез, като от общо 19 собственика на самостоятелни обекти в етажната собственост присъстват 15 на самостоятелни обекти. От страна на Община Русе като собственик на самостоятелни обекти на заседанието присъства кметът на община Русе и представители на общинска администрация, имащи отношение към разглежданите въпроси. По Точка 3 от дневния ред е предложен и избран за управител на етажната собственост Атанас Господинов за срок мандат от 2 години. Други предложения не са представени. Предложението е подложено на гласуване, като от общо 15 присъстващи със „за“ гласуват 15, с „против“ 0, „въздържали се“ 0. На 19.05.2023 година в заседателната зала на Община Русе е проведена втора среща за допълнително обсъждане на последващите действия относно установяване на идеалните части от общите части на всеки собственик, както и необходимостта от ремонтни дейности по член 48 от ЗУЕС.Въпреки инициативата на останалите собственици на самостоятелни обекти в етажната собственост на гаровия подлез, на срещата присъстват 9 собственика на самостоятелни обекта, без да е взето конкретно решение за вписване на избраните от общото събрание на етажната собственост органи на управление на етажната собственост, както и за последващи действия относно определяне на идеалните части от общите части на всеки собственик. Относно Въпрос 2, към настоящия момент не са установени процент на идеалните части на всички собственици на гаровия подлез, което ще създаде пречки при издаване на последващо разрешение за строеж. Предвид факта, че съгласно член 161 от ЗУТ възложител е собственикът на имот. Също така ще има пречки при разплащането на ремонтите, които ще бъдат извършвани на гаровия подлез. Относно Въпрос 3, Община Русе е предприела действия за изготвяне на цялостно обследване на съоръжението, конструктивно обследване, обследване и по части архитектура, ел. и ВиК. На база извършеното обследване, общинска администрация ще изработи задание за проектиране, където винаги се залага изработване на количествени и количествено-стойностни сметки за необходимите бъдещи ремонтно възстановителни дейности.След представянето на инвестиционния проект ще получим стойността за изпълнение на ремонта като цяло. Благодаря.

 **Акад. Христо Белоев:** Благодаря. Кметът на общината.

 **Г-н Пенчо Милков:** Уважаеми господин Председател, уважаеми съветници, уважаема доктор Кръстева. Вземам думата, за да обясня проблема ясно и точно. Действително преди 2 години реших общината да се ангажира с този въпрос, въпреки че собствеността не е общинска и това е било пречка за решаване на въпроса от моите предшественици. Реално трябва да се дадат публични средства за имоти, които са и частна собственост, това стои като проблем. Отивайки на място на първото заседание, аз съм присъствал на двете заседания, установих, че е пълна незаинтересованост. Първо, не идват на заседанието собствениците. Второ, тези, които дойдоха примерно няма да казвам кои, да не се обидят, даже не си бяха регистрирали в кадастъра нотариалните актове. Ние не ги виждаме като собственици, след като са ги придобили след раздържавяването и дори не са се обявили като собственици. Там на място ние получавахме актовете, съдействали сме им да отидат да се впишат. Оказва се, че има имоти, за които няма деклариран собственик. Разговарял съм със заместник-кмета госпожа Великова, със Златомира Стефанова. Ние ще издадем акт най-вероятно за завладяване на имотите от общината. Възложили сме обследване на съоръжението, което е сложно, подземно. Приложим е Закона за етажната собственост, макар да е подземно съоръжението. Установили сме с експертните, които има общината от къде са до голяма степен течовете. Първия теч е спрян, това е откъм блока в северната страна. Мисля, че миналата година се изпълни ремонта. Там хората си мислят, че е ремонт на тротоара. Не, там беше стигнато до съоръжението и се спря теча. Сега остава теча, който е пробил борда в градинката, в поляната в средата на това и теча пред трите пилона за знамена. Тези дейности ние трябва да ги извършим и ще ги извършим. Това, което каза главния архитект е така, ще има проблем от гледна точка разпределението след това на разходите. Но това няма да ме спре да се изпълнят разходи, защото за мен е недостойно, както за вас положението. Убедиха ме първо да се направи обследване техническо. Това изчакваме в момента и след това успоредно с това ще работим, за да спрем и другите два теча и след това се пускат дейности да се извърши ремонт. А след това се разпределят и разходите. Не става бързо от гледна точка на това, че има частна собственост. Тя е неприкосновена и затова не можем да влезем просто и да започне дейност. Благодаря ви. **Акад. Христо Белоев:** Благодаря. Госпожа Кръстева.

 **Г-жа Росица Кръстева:** Уважаеми господин Милков, може да се каже, че съм удовлетворена от получения отговор с единствената забележка, че надявам се този път нещата да се случват доста по-бързо. Виждам, че се работи по проблема и наистина разчитам нали да бъде разрешен в по-кратки срокове и подлеза пред жп гарата наистина да добие един европейски, чист и красив вид. Благодаря.

 **Акад. Христо Белоев:** Питане от Костадин Георгиев. Заповядай. Не е формулирано точно, но става въпрос спирка „Цветница“, блок „Скопие“, някакви проблеми. Заповядай.

 **Г-н Костадин Георгиев:** Уважаеми господин Председател на общински съвет, уважаеми Кмет, уважаеми общински съветници, гости, медии. Правя питане във връзка със съоръжение, което е повдигащо за намаляване скоростта по булевард „Плиска“. Преди около месец бях потърсен за съдействие от съграждани, живущи в края на булевард „Плиска“, от номер 120 до номер 125. След спирка „Цветница“ в края на булеварда преди моста и между влизащите улици „Скопие“ и „Цветница“ до блок „Скопие“ се намира пешеходна пътека тип зебра. От личното ми посещение и наблюдение с гражданите, живущи в съседните блокове, се забеляза завишено преминаване на хора по пътеката. В тази зона извършени ремонтни дейности. Бяха отремонтирани тротоарите, бяха асфалтирани и части от пътната настилка. Паралелно с това се извърши подмяна на водопроводната мрежа под самия път. Така, но след ремонта легнал пътен полицай не беше възстановен. Така, по думите на живущите, преди ремонтната дейност пред пешеходната пътека е имало такъв полицай с повдигнато съоръжение, принуждаващи автомобилите да намалят скоростта. След приключване на ремонтната дейност на водния цикъл, съоръжението легнал полицай не е било възстановено. По думите на очевидци наскоро там е станало и пътнотранспортно произшествие с млада дама. Във връзка с горепосоченото, моля да ми бъде отговорено на следните въпроси. На основание Закона за движение по пътищата член 3, алинея 1, алинея 2, алинея четвърта би било възможно да се възстановят пътни ограничители за скорост под формата на изпъкнала изкуствена неравност „легнал полицай“ непосредствено преди пешеходната пътека тип зебра. Второ, с оглед на безопасността на двете групи в движението пешеходци и превозни средства за горепосочения участък на булевард „Плиска“ от номер 120, в какъв срок би могло да се осъществи това? Към питането прилагам и от живущите там подписи. Благодаря ви.

 **Акад. Христо Белоев:** Благодаря. Господин Недев.

 **Г-н Димитър Недев:** Уважаеми господин Георгиев, в отговор на Вашето питане, Ви уведомяваме, че към настоящия етап е одобрена преработка на проекта за основен ремонт на улица „Плиска“. Предвидено е изпълнение на повдигната пешеходна пътека на посоченото място. Обявена е обществена поръчка за изпълнител на строително-монтажните дейности по улица „Плиска“. Същото важи и за улица „Тулча“ и „Доростол“. Крайният срок за подаване на оферти е 15 Юли, а крайният срок за извършване на строително-монтажните дейности е 30.10 тази година.

 **Акад. Христо Белоев:** Да, благодаря. Питане от Иво Пазарджиев.

 **Г-н Иво Пазарджиев:** Уважаеми господин Кмете, през последното десетилетие на територията на град Русе бяха разположени множество автомати за топли напитки на самообслужване. Прави впечатление, че броят им нарасна изключително много и такива се поставят на всевъзможни места, като вероятно по-голямата част от тях са без съответното разрешение. Разполагат се в зелени площи, като при поставянето им биват изливани бетонови фундаменти. Захранват се с електрическа енергия по всевъзможни начини, без съответните разрешителни. Освен грозно и незаконно, поставянето на тези автомати по описания начин е опасно за гражданите. Във връзка с това, моля да ми бъде отговорено на следните въпроси. Извършват ли се регулярни обходи на града от служители на Община Русе, които да контролират и установяват незаконно поставени автомати за топли напитки? Има ли издавани наказателни постановления във връзка с незаконно поставени автомати за топли напитки през 2023 и 2024 година и ако има, колко са на брой и какви санкции се налагат на нарушителите? Трети въпрос, предвиждате ли засилване на контрола относно незаконно поставени автомати за топли напитки на територията на град Русе? Аз съм приложил и снимки на примери за два такива от гугъл стрийт вю. Благодаря.

 **Акад. Христо Белоев:** Благодаря. Златомира Стефанова.

 **Г-жа Златомира Стефанова:** Уважаеми господин Пазарджиев, ще отговоря аз, въпреки че тук е всъщност новото звено ИООРС.Извършват ли се регулярни обходи на града, по първия Ви въпрос. Към настоящия момент не се извършват обходи с нарочна заповед за осъществяване на контрол по отношение на поставени автомати за топли напитки. При извършване на проверки на търговските обекти се осъществява контрол по отношение на поставените преместваеми обекти, включително и вендинг автомати за топли и студени напитки. Служителите на Община Русе, които са натоварени с контролните функции, ведно с инспекторите от Специализираното звено ИООРС, извършват регулярни обходи на града и упражняват контрол, осъществявайки комплексни проверки по отношение на прилагането на всички наредби.Така, по втората точка. Има ли издавани наказателни постановления във връзка с незаконно поставени автомати. В посочения период няма издадени наказателни постановления за незаконно поставени автомати за топли напитки. Нарочни проверки за поставени автомати са извършвани във връзка с постъпили 4 броя жалби. След извършени две проверки от автоматите са премахнати, за другите две е установено наличие на разрешение по член 25а от Наредба 7 на общинския съвет. Предвиждаме ли засилване на контрола относно незаконно поставените автомати.Предвид непропорционалното нарастване на броя на поставени вендинг автомати на територията на град Русе, в сравнение с броя на издадените разрешения за поставяне, извършване на търговска дейност на открито, е планирано засилване на контрола с оглед установяването на нарушителите. Тук само ще кажа, че действително трябва да се засили такъв контрол с нарочни проверки и че от 2 години тази процедура е изключително облекчена, само с плащане на такса и разрешение, което се издава от главния архитект. Така че, няма наистина основание гражданите да поставят навсякъде вендинг автомати.

 **Акад. Христо Белоев:** Благодаря. Иво Пазарджиев.

 **Г-н Иво Пазарджиев:** Благодаря за отговора. Всъщност най-важната част от него е по Точка 3, че ще бъде засилен контрола относно такива незаконно поставени автомати, като действително редът е облекчен и въпросните наши съграждани, които желаят да развиват този тип търговска дейност, нека да съобразяват това с действащата нормативна база.Искам да споделя и нещо, което съм ставал неволен свидетел.Една голяма част от въпросните автомати, което не е в компетенциите на община Русе, виждал съм ги в отворено състояние. Нещо страшно става просто от хигиенна гледна точка. Така че, следващото, което ще направя в интерес на нашите съграждани е да сигнализирам Агенцията по храните, която да извършва и съответния контрол на хигиената в тези автомати. Благодаря ви за отговора.

 **Акад. Христо Белоев:** Благодаря. Мариян Димитров, питане относно голяма дупка в пътната настилка до блок „Ледено езеро“ на улица „Студен кладенец“.

 **Г-н Мариян Димитров:** Уважаеми общински съветници, уважаеми господин Председател, уважаеми господин Кмете. Правя питане относно голяма дупка в пътната настилка след ремонта на „В и К“ ООД – Русе в кв. „Дружба“ – 1 до бл. „Ледено езеро Б, вх. А - с административен адрес ул. „Студен кладенец“ № 14. На 13 май 2024 г. работещи граждани в телевизия TVN са изпратили сигнал до кмета Пенчо Милков относно голяма и опасна дупка в пътната настилка след ремонта извършен от „В и К“ ООД – Русе в кв. „Дружба“ – 1, до бл. „Ледено езеро Б, вх. А - с административен адрес ул. „Студен кладенец“ № 14, която стои неасфалтирана повече от 6 месеца. След дъжд положението става още по-трагично, тъй като дупката, която заема 3/4 от пътното платно, се пълни с вода и изнервените шофьори се опитват да я заобиколят, а потокът на превозни средства в този участък е доста голям, което е предпоставка за допускане на пътно-транспортни средства. Сигналът до кмета е подаден в специално създадената от кмета Пенчо Милков преди години, за улеснение на комуникацията между гражданите и администрацията на общината, група във Фейсбук с наименование „Сигнали към Община Русе“. Не само, че няма реакция от страна на общината по сигнала подаден преди месец за проблем възникнал преди повече от 6 месеца, но и подателите на сигнала от телевизия TVN са били блокирани и оставени без достъп от модератора на групата, а сигналът им въобще не е бил допуснат от същия модератор до публикация. Искам да задам на кмета Пенчо Милков следните въпроси:

1. Информиран ли сте за подадения до общината сигнал от граждани работещи в телевизия TVN относно голяма дупка в пътната настилка до бл. „Ледено езеро Б, вх. А, в кв. „Дружба“ – 1?
2. Вие разпореждали ли сте на модератора на Фейсбук групата с наименование „Сигнали към Община Русе“ да блокира тези или други граждани подаващи сигнали към администрацията на общината?
3. Кога ще бъде асфалтирана тази голяма и опасна дупка, създаваща изключителни затруднения и дискомфорт на живеещите в кв. „Дружба“ – 1?

 **Акад. Христо Белоев:** Благодаря. Ениманев.

 **Арх. Иван Ениманев:** Уважаеми господин Димитров, в отговор на Вашите въпроси. Въпрос 1, във връзка с невъзстановени асфалто-бетонови настилки по улица „Изола планина“. Относно извършване на авариен ремонт от страна на „Водоснабдяване и канализация“ – Русе, общинска администрация е сезирала многократно експлоатационното дружество. В отговор на Въпрос 2. Фейсбук групата „Сигнали към Община Русе“ е създадена за улеснение на гражданите и се модерира от пълномощници на кмета по райони. В нея се допускат материали, които трябва да отговарят на следните правила: първо, материали, които не съдържат конкретен въпрос, локации или снимки, няма да бъдат одобрени и публикувани. Второ, не се допуска споделянето на материали от медии, както и от други групи. Трето, не се допуска омразна реч, обиди и квалификации. Четвърто, групата е създадена с цел подобряване на комуникацията с гражданите и централизиране на потока от информация. Пето, молим, не публикувайте сигнал тук, ако същият вече изпратен по официалния ред на дежурните телефони в информационния център или на имейл mayor@ruse-bg.eu. Всички сигнали не отговарящи на горепосочените правила не подлежат на одобрение. За официална комуникация с администрацията гражданите могат да използват и останалите канали на Община Русе. В отговор на Въпрос 3. В писмо с Изходящ номер 94А-2633-2#1 от 13.06.2024 година община Русе е оказала 10-дневен срок за възстановяване на засегнатите настилки. Към настоящия момент предписанието не е изпълнено и Община Русе ще пристъпи към съставяне на акт за установяване на административно нарушение, на основание Наредба 27 на общинския съвет. Благодаря.

 **Акад. Христо Белоев:** Да, благодаря. Кметът на общината, Пенчо Милков.

 **Г-н Пенчо Милков:** Уважаеми господин Председател, уважаеми останали в залата общински съветници, уважаеми господин Димитров.Вземам думата, защото поставения въпрос е изключително важен. Не, не съм пряко ангажиран за това кои публикации да се допускат и кои не. Преди малко архитект Ениманев прочете, има правила за работа на групата и модератора се е опитал да ги спази.Имаме много канали отворени за комуникация с хората. Тази група е направена, защото има много групи в интернет, които залъгват, че пускайки сигнал там, той може да бъде прочетен. Има дори такива, които пише, че са писма до кмета, а всъщност са писма до други лица, но не и до кмета. Затова това е отговора ми. Тук е много важен въпросът, да се каже нещо важно.За всяка дупка ще водим дело. Извиках директорите на ВиК – Русе, на Топлофикация и Енерго разпределение. Тяхното оправдание е, че тези дупки, които стоят дълго време се получават, защото тези дружества не могат да намерят изпълнител на асфалтиране на тяхната поръчка. Пускат поръчки, не идват фирми, които да асфалтират. Това са техни аварийни ремонти и това е тяхното обяснение. Съответно мен, както и Вас като общински съветник, мен като кмет, това не трябва да е аргумент за нас и им казах, че оттук насетне за всяка дупка трябва да водим дело. Ще ангажирам юристи и започваме. В инспектората са определени лица, които ще минат на съответното обучение допълнително, за да могат да създават доказателства.Другото, което мога да кажа на хората от този квартал, много от тях ме срещнаха при огледа със заместник-кмета Здравка Великова, е че там предстои асфалтиране. Улицата е посочена за асфалтиране, но изчакваме да завършват ремонтите на ВиК, за да не се получи ние да асфалтираме, те след нас да копаят. Това са с най-голямо уважение отговора ми. Предстои цялостно асфалтиране на тази улица, както и на „Гео Милев“ в участъка след вече асфалтираната част от училището до перпендикулярната връзка с тази улица и цялостно асфалтиране на тази улица, както и на немалко блокове в този квартал. Благодаря ви.

 **Акад. Христо Белоев:** Благодаря. Господин Димитров, заповядайте.

 **Г-н Мариян Димитров:** Не съм много доволен от отговора и ще кажа защо, и ще кажа защо. Аз ходих на място, дупката я видях. Тя е изключително неприятна, не е дълбока, обаче обхваща цялото платно, 3/4 от платното и затруднява преминаването от там и мисля, че общината до сега трябваше да намери начин, да вземе съответните мерки, защото все пак са минали 6 месеца, откакто тази дупка стои там и не е асфалтирана. Това първо. Второ, не можах да разбера условията, които са записани във фейсбук групата. Аз ги прочетох, то ги има там, обаче на кое точно не е отговарял материала? Не съм се срещал с жалбоподателя. Мисля, че няма нужда да се срещам, но все пак тази група е направена за връзка между администрацията и кмета с гражданите и блокиране на когото и да е, при положение, че няма обиди и няма нецензурна реч, мисля, че не говори добре. Това води до извода, че групата е създадена само за една пиар акция, за да отчетем някаква дейност и неща, които не ни харесват, ги сваляме. Такъв извод се налага, дано да не е така. Нали затова питах, имало ли е и други блокирани граждани и други свалени или непубликувани материали. И мисля, че не е нормално това да се прави. Благодаря.

 **Акад. Христо Белоев:** Да, кметът на общината, господин Милков.

 **Г-н Пенчо Милков:** Искам да Ви помоля господин Димитров, да спрете да манипулирате и да използвате микрофона за евтин популизъм, собствена популяризация, абсолютно личностна популяризация и звездомания. Айде да вземем да спрем! Общинският съветник има функции, пише го на картичката Ви, която Ви е дадена и в закона го пише, да се обърнете към ВиК дружеството, да се обърнете към енергийното дружество, а не да си създавате непрекъснато всяка седмица тука звездомания, да говорим от този микрофон, защото на срещите Ви във ВиК няма да има микрофон, нали? Няма да има и камери и най-вероятно заради това тука, страдайки от желание за популяризация отново да станем известни, ние отново се занимаваме с кмета и с общинска администрация. На български език Ви се обясни, кой е виновника за тази дупка. Аз във ВиК, Вас не съм Ви видял. Вземете камера, снимайте се и там, обаче ние всеки месец трябва да гледаме тази лична популяризация на едно лице, което се изживява на ментор, по всяка една тема знае, по всеки един. Той ще ни е морален съдник, правен съдник, икономически съдник, всякакъв съдник, само религиозен не съм видял още.Аз пък не съм доволен от въпроса, защото Ви се обясни и Вие много добре знаете, че тук проблема е с водоснабдителното дружество, обясних Ви го с друг глас, с друг език, обаче това нещо явно не Ви въздейства, когато говорим вежливо, когато говорим възпитано и Вие това просто не можете да го разберете. Аз Ви апелирам като общински съветник да използвате правомощията, които са Ви дадени от закона и да се обърнете към компетентните институции, да спрете постоянно да манипулирате хората, че Община Русе е виновна за всичко, че тя е или крадлива, или непрофесионална, или е заспала или нещо все има, защото не е така. Обясних Ви, че ще бъде асфалтирана цялата улица, много блокове в квартала, а тази група в момента, където манипулирате, че е пиар акция, има административно-процесуален кодекс, как се общува с общинска администрация. Не е през Фейсбук, не е през Фейсбук.Не е през Фейсбук.Напротив, написали сме как е, имейл адреси. Има долу система за управление на опашките, да не чакат хората. Има имейл адрес, в който да общуват. Някои не успял да се свърже по Фейсбук с мен и Вие тук детерамба 10 минути.Аз пък не съм доволен от въпроса и се противопоставям от името на всички слушатели в залата, администрация и общински съветници, да ставаме заложници всеки месец на лична популяризация и евтин популизъм.

 **Акад. Христо Белоев:** Благодаря. Господин Димитров, Вие имате още едно питане. Може да си кажете и в него нещо, ако искате. Тъй, заповядай.

 **Г-н Мариян Димитров:** Така, уважаеми колеги (шум от зала).

 **Акад. Христо Белоев:** Процедура.

 **Г-н Мариян Димитров:** 108, алинея 2. Така. Уважаеми колеги, позволете ми…

 **Акад. Христо Белоев:** Преброил съм го.

 **Г-н Мариян Димитров:** … да не споделям, какво мисля за кмета, моето мнение. Ще го пропусна нали, това първо. Второ, аз няма да говоря…

 **Акад. Христо Белоев:** Господин Димитров, правя забележка за квалификации и обидни думи.

 **Г-н Мариян Димитров:** Каква обидна дума?

 **Акад. Христо Белоев:** Позволявате си квалификации в момента. Значи, на ръба на кворума сме, 26 души в залата. Аз ги броя непрекъснато. Изчакваме да Ви чуем и другото питане, защото един като излезе и прекратявам заседанието. Ще обявя почивка след три минути. Няма да има възможност да си кажете другото и 14:00 ще дойдете…

 **Г-н Мариян Димитров:** Не, не. Оставете, ще остане за другата сесия. Това не е проблем. Проблема е, че Вие в момента ми отнемате правото по член 108, алинея 2. Нали така?

 **Акад. Христо Белоев:** Не, не Ви го отнемам.

 **Г-н Мариян Димитров:** Тъй, и говорите за някакви обидни думи. Не чух, каква обидна дума, кого съм обидил. Каква е думата, кажете я.

 **Акад. Христо Белоев:** Вие правите квалификации.

 **Г-н Мариян Димитров:** Ама, каква обидна дума съм казал? Така, казах, че няма да си кажа мнението за кмета. Казах, че няма да говоря от името на всички общински съветници, защото те не са ме упълномощили, за разлика от кмета, който говори от името на всичките. Спомням си обаче, че тази група беше създадена по инициатива на кмета и той си направи пиар акция с нея (шум от зала). Направи си пиар акция и каза, че това е връзката с гражданите. Сега изведнъж той се отрича от неговото „дете“, така да се каже, от неговото създание. Това е. Това е, което имах да кажа.

 **Акад. Христо Белоев:** Питане от Мариян Димитров относно променени имена на спирки на обществения транспорт.

 **Г-н Мариян Димитров:** Така, правя питане относно променени имена на спирки от обществения градски транспорт. След направена справка…

 **Акад. Христо Белоев:** Процедура проверка на кворума. Момент, изчакайте. Аз ще ви преброя. Със системата, системата работи. Дванадесет души.

 **Г-н Мариян Димитров:** Тринадесет с мене.

 **Акад. Христо Белоев:** Тринадесет, няма кворум. Четиринадесет. Няма кворум. За следващия път остава.

 **Г-н Мариян Димитров:** Аз виждам повече в залата, ама…

 **Акад. Христо Белоев:** Закривам заседанието. Добре, избройте ги. Димитров пак манипулира. Изчакайте, затворете вратата. Никой да не… Господин Димитров, пребройте ги ръчно. Пребройте ги.

 **Г-н Мариян Димитров:** Е 19, не е 14, нали? Имаше и хора, които излязоха.

 **Акад. Христо Белоев:** По система обявих, с твоя глас 12 станаха. Преброихме ги ръчно, 26 трябва да бъдат. Значи, аз няма да използвам някаква квалификация, господин Димитров, въпреки че ми се иска. Закривам заседанието.

**ИЗГОТВИЛ: ПРЕДСЕДАТЕЛ:**

 **/Йоанна Гочева/ /акад. Христо Белоев, дтн/**